ઝોમેટોના વિવાદ પછી 2,500 રેસ્ટોરન્ટ્સ 'લોગઆઉટ' - 25005| I am Gujarat\nઝોમેટોના વિવાદ પછી 2,500 રેસ્ટોરન્ટ્સ 'લોગઆઉટ'\nI am Gujarat | Updated: 15 Sep 2019, 09:33:00 AM\n71108185 વરુણી ખોસલા\nનવી દિલ્હી:દિલ્હીના આમ્બિયાન્સ મોલમાં આવેલી જેમીઝ ઇટાલિયન રેસ્ટોરન્ટ રવિવારની બપોરે ખાલી જણાતી હતી. સામાન્ય રીતે રજાના દિવસે આ રેસ્ટોરન્ટ સ્વાદના શોખીનોથી ખીચોખીચ ભરેલી હોય છે, પણ તેણે ઝોમેટો ગોલ્ડ સ્વીકારવાનું બંધ કર્યું હોવાથી ગ્રાહકોની સંખ્યામાં અચાનક ઘટાડો નોંધાયો છે. જોકે, જેમીઝે હવે ગ્રાહકોને તેના ‘રિવોર્ડ્ઝ પ્રોગ્રામ’માં સામેલ કરવાનું શરૂ કર્યું છે.\nઝોમેટો, ઇઝીડાઇનર અને ડાઇનઆઉટ સહિતના એગ્રિગેટર્સ સાથે વિવાદ પછી ઘણા રેસ્ટોરન્ટ્સે જાતે જ લોયલ્ટી પ્રોગ્રામ શરૂ કર્યા છે અને ડિસ્કાઉન્ટ પણ તે જ નક્કી કરે છે.\nરેસ્ટોરન્ટ્સ હવે રજા સિવાયના દિવસોએ ગ્રાહકોને ડિસ્કાઉન્ટ ઓફર્સ આપી રહ્યા છે. જેમ કે, ઉત્તર અને પૂર્વ ભારતમાં સક્રિય ચિલીઝે ઓગસ્ટના અંતે ફ્રી ડેઝર્ટની સ્કીમ લોન્ચ કરી છે. એવી રીતે આઇરિશ હાઉસે વીક-એન્ડ સિવાયના દિવસોમાં રાત્રે 8 વાગ્યા પહેલાં ‘બાય વન ગેટ વન ફ્રી’ સ્કીમ શરૂ કરી છે. બાર્બેક્યુ નેશને પણ સોમવાર અને મંગળવારે સ્પેશિયલ અનલિમિટેડ ફૂડ પ્રાઇસ મેનુ ચાલુ કર્યું છે.\nદેશભરમાં 2,500 રેસ્ટોરન્ટ્સે એગ્રિગેટર્સને તેમના વતી 1+1 સ્કીમ્સ આપવાનો ઇનકાર કર્યો છે. હવે ક્યારે અને કેવી રીતે ડિસ્કાઉન્ટ આપવું તેનો નિર્ણય રેસ્ટોરન્ટ્સ કરે છે. જોકે, હજુ કેટલીક રેસ્ટોરન્ટ્સ બિઝનેસ ટકાવી રાખવા એગ્રિગેટર આધારિત ડિસ્કાઉન્ટ્સ ઓફર કરી રહી છે.\nETને જાણવા મળ્યું હતું કે, એગ્રિગેટર્સ સાથેના વિવાદની સૌથી વધુ અસર દિલ્હી અને મુંબઈ પર થઈ છે. તેને લીધે ઝોમેટો ગોલ્ડે યુઝર્સને રિફંડ આપવાની ફરજ પડી છે. આમ તો ફૂટફોલ્સ અને લોકેશનના આધારે દરેક રેસ્ટોરન્ટનું પોતાનું ગણિત હોય છે. રેસ્ટોરન્ટ દ્વારા અપાતું ડિસ્કાઉન્ટ એગ્રિગેટરની જેમ 1+1 હોય તો રેસ્ટોરન્ટ્સ ખાસ નફો નહીં થાય. જોકે, રેસ્ટોરન્ટ્સ ઓફરમાં માત્ર સમયનો જ ફેરફાર કરે તો પણ તેમને સારો લાભ થાય તેમ છે. જેમ કે, કેટલીક રેસ્ટોરન્ટ્સ સાંજના 6-8 વચ્ચે આવતા ગ્રાહકોને સ્પેશિયલ ડિસ્કાઉન્ટ્સ આપે છે.\nરેસ્ટોરન્ટના સંચાલનનો સરેરાશ ખર્ચ 69-89 ટકાની રેન્જમાં હોય છે. તેનું કાર્યકારી માર્જિન સામાન્ય રીતે 10-18 ટકા હોય છે. રેસ્ટોરન્ટ માલિકોના મતે 5-15 ટકાનું ડિસ્કાઉન્ટ ચાલી શકે. ભાડા સહિતના ફિક્સ્ડ ખર્ચનો હિસ્સો કુલ ખર્ચમાં 15-20 ટકા, લેબરનો હિસ્સો 15-20 ટકા તેમજ ઈંધણ, લાઇટ, ઇલેક્ટ્રિસિટીનો હિસ્સો 8-10 ટકા હોય છે. રેસ્ટોરન્ટ ચેઇન ઇન્ડિગો ડેલીના એક્ઝિક્યુટિવ ડિરેક્ટર અનુરાગ કટરિયાર જણાવે છે કે, “ડિસ્કાઉન્ટનો ટ્રેન્ડ પહેલેથી જ હતો, પણ હવે અમે જાતે ડિસ્કાઉન્ટ ઓફર કરી રહ્યા છીએ. અમે તેની સત્તા અમારા નિયંત્રણમાં લીધી છે.”\nદરેક રેસ્ટોરન્ટનું પોતાનું ગણિત હોય છે. તે એગ્રિગેટર સાથે ટાઇ-અપ કરે તો તે દર દસ ગ્રાહકે માત્ર એક ગ્રાહકમાંથી જ નફો કરી શકે છે. જોકે, અહીં ધારણા એવી છે કે, લાંબા ગાળે રેસ્ટોરન્ટને આ એક ગ્રાહકમાંથી સારી કમાણી થશે. રેસ્ટોરન્ટ પોતે ડિસ્કાઉન્ટ આપવાનું શરૂ કરે ત્યારે તે તેની ફ્લેક્સિબિલિટી કે નફાકારકતાને ધ્યાનમાં રાખીને ઓફર કરી શકે છે. જેમ કે, વીક-એન્ડ સિવાયના દિવસોમાં અથવા ‘બિઝી અવર્સ’ ન હોય ત્યારે ઓફરના આકર્ષણથી ગ્રાહકો ખેંચી શકાય છે.\nબજારમાં મોમેન્ટમનું પુનરાગમન આર્ટિકલ શો\nWeb Title : 2500 5\nસમાચારઆ ધનિકો કોરોના કાળમાં એટલું કમાયા કે આખા વિશ્વના રસીકરણનો ખર્ચ ઉઠાવી શકે


ડુ-નોટ ડિસ્ટર્બ કહ્યા પછી પણ ટેલિકોમ કંપનીઓ ગ્રાહકોને પજવણી કરે છે, પૈસા પણ કાપે છે ! - Khabar Gujarat\nHomeરાષ્ટ્રીયડુ-નોટ ડિસ્ટર્બ કહ્યા પછી પણ ટેલિકોમ કંપનીઓ ગ્રાહકોને પજવણી કરે છે, પૈસા...\nડુ-નોટ ડિસ્ટર્બ કહ્યા પછી પણ ટેલિકોમ કંપનીઓ ગ્રાહકોને પજવણી કરે છે, પૈસા પણ કાપે છે !\nઆ દિવસોમાં નાણાકીય છેતરપિંડીના કેસો ઝડપથી વધી રહ્યા છે. મોબાઈલ ફોનમાં અથવા ઈ-મેલ દ્વારા લિંક્સ મોકલીને બેંક ખાતામાં પ્રવેશ તોડવાના બનાવો વધી રહ્યા છે. પ્રસાદના વરિષ્ઠ અધિકારીઓ સાથેની બેઠકમાં વ્યાપારી કોલની સંખ્યામાં વધારો થવાનું કહેવાઈ રહ્યું છે. અધિકારીઓએ જણાવ્યું હતું કે ગ્રાહકો ડુ નોટ ડિસ્ટર્બ (ડી.એન.ડી.) માં નોંધાયેલા હોવા છતાં, સમાન નંબર પરથી કોમર્શિયલ કોલ્સ અને એસએમએસ પ્રાપ્ત થવાનું ચાલુ છે.\nકેન્દ્રીય આઇટી મંત્રી રવિશંકર પ્રસાદે આવી કંપનીઓ સામે કડક પગલા ભરવાની સૂચના આપી અને તેમને દંડ ભરવાનું કહ્યું. સૂચનોમાં જણાવાયું છે કે, ટેલિ-માર્કેટિંગ કંપનીઓના જોડાણો પણ કાપવામાં આવશે. મંત્રાલયના આદેશનું પાલન થાય તે માટે ટેલિકોમ અને ટેલિ-માર્કેટિંગ કંપનીઓ સાથે બેઠક યોજાશે.\nપ્રસાદે કહ્યું કે ડિજિટલ છેતરપિંડી દ્વારા લોકોની મહેનતની રકમ તેમના બેંક ખાતામાંથી કાપવામાં આવી રહી છે, જેને તાત્કાલિક બંધ કરવામાં આવે. પ્રસાદે આવી છેતરપિંડી અટકાવવા ડિજિટલ ઇન્ટેલિજન્સ યુનિટ (ડીઆઈયુ)ની સ્થાપનાના નિર્દેશ આપ્યા હતા. આ એકમ નિર્ધારિત સમયમાં આર્થિક છેતરપિંડીના કેસોમાં કાર્યવાહી કરશે.\nડીઆઈયુ દ્વારા ટેલિકોમ કંપનીઓ અને નાણાકીય સંસ્થાઓ સાથે સંકલન કરવાનું પણ સરળ બનશે. ટેલિકોમ ગ્રાહકોના હિતોની સુરક્ષા માટે ટેલિકોમ એનાલિટિક્સ ફોર ફ્રોડ મેનેજમેન્ટ અને ક્ધઝ્યુમર પ્રોટેક્શન સિસ્ટમ પણ બનાવવામાં આવશે. મંત્રાલય દ્વારા વિકસિત થતી એપ પર ગ્રાહકો તમામ પ્રકારના ટેલિકોમ દુરૂપયોગ અને તેમની સમસ્યાઓ વિશે માહિતી આપી શકશે.\nPrevious articleઅમેરિકા-ભારતના સંબંધોમાં કડવાશ આવી શકે છે: ટાઇમ મેગેઝીનનો મત\nNext articleગુટકા કિંગ જોષીના પુત્રની ધરપકડ


Minor daughter talks with boy and father killed her |\nછોકરા સાથે ફોન પર વાત કરતી હતી સગીર પુત્રી, પિતાએ ભર્યું આ પગલું\nBy: abpasmita.in | Last Updated: Sunday, 11 March 2018 2:30 PM Tags : Crime news Daughter killed by father minor daughter killed\nનવી દિલ્હીઃ રાજધાની દિલ્હીના કરાવલ નગર વિસ્તારમાં એક સનસનાટીપૂર્ણ ઘટના સામે આવી છે. અહીંયા એક પિતાએ તેની 13 વર્ષની પુત્રીનું ગળું કાપીને હત્યા કરી છે. સગીરાનો વાંક માત્ર એટલો જ હતો કે તે કોઈ છોકરા સાથે વાત કરતી હતી. પુત્રીનું કોઇ અજાણ્યા છોકરા સાથે વાત કરતી હોવાનું આરોપીને પસંદ ન હોવાનું કહેવામાં આવી રહ્યું છે.\nપોલીસ સૂત્રોના જણાવ્યા મુજબ કરાવલ નગર નિવાસી સુદેશ (40) દૂધની ડેરી ચલાવે છે. ઘટનાના દિવસે 7મા ધોરણમાં ભણતી તેની પુત્રી સાંજે ઘરેથી માર્કેટમાં ગઈ હતી. જોકે મોટાભાગે વંશિકા ઘરેથી બહાર નીકળતી ત્યારે નાના ભાઇને સાથે લઇ જતી હતી પરંતુ તે દિવસે ભાઇને લીધા વગર જ જતી રહી હતી.\nસુદેશને જ્યારે શંકા પડી ત્યારે ત્યારે તેણે પુત્રીનો પીછો કરવાનું શરૂ કરી દીધું. જ્યાં ઘરથી થોડે દૂર તે એક છોકરા સાથે વાત કરતી જોવા મળી હતી. છોકરો સુદેશને જોઈ ત્યાંથી ભાગી નીકળ્યો.\nતેનાથી અકળાયેલા સુદેશે પુત્રીને ટ્રોનિકા સિટી લઇ જઈને ચપ્પુના ઘા ઝિંકી મોતને ઘાટ ઉતારી દીધી. એટલું જ નહીં આરોપીએ હત્યા કરી તેને નજીકના એક ખાડામાં ફેંકી દીધી.\nઘટનાને અંજામ આપ્યા બાદ સાંજે સુદેશે પોલીસમાં પુત્રી ગુમ થયાની ફરિયાદ નોંધાવી. તેની અરજીના આધારે પોલીસે ઘર અને માર્કેટમાં લાગેલા સીસીટીવી પણ ચેક કર્યા. પરંતુ તેમાં કંઇ હાથ ન લાગ્યું. શુક્રવારે આરોપી પિતાએ પોલીસને તેની દીકરીનો મૃતદેહ ટ્રોનિકા સિટી પાસે પડેલો હોવાનું જણાવ્યું.\nજે બાદ પોલીસે ત્યાં જઈને આસપાસ લાગેલા સીસીટીવી ફૂટેજ ચેક કર્યા. જેમાં પુત્રી બાઇક પર બેસીને જતી જોવા મળી હતી. પોલીસને બાઇકચાલક સુદેશ જેવો લાગતો હતો. જેના કારણે પોલીસે આકરી પૂછપરછ કરતાં તે ભાંગી પડ્યો હતો અને ગુનો કબૂલી લીધો હતો.\nઘટનાનો ખુલાસો થયા બાદ આરોપીએ જણાવ્યું કે, તેની પુત્રી છોકરા સાથે વાત કરે તે પસંદ નહોતું. જેને લઈ ઘણી વખત તેને ટોકવામાં પણ આવી હતી. તેમ છતાં છોકરા સાથે વાત કરતી રહી અને ઘટનાના દિવસે પણ ખોટું બોલીને તેને મળવા પહોંચી ગઈ હતી. જેથી છોકરાને મારી નાંખવાનું મનોમન નક્કી કરી લીધું હતું પણ તે ભાગી ગયા બાદ પુત્રીને પાઠ ભણાવવાનું નક્કી કરી લીધું અને ઘટનાને અંજામ આપ્યો હતો. (તસવીરો પ્રતીકાત્મક છે)


ઈઝરાયલની પદ્ધતિથી ખજુરની ખેતી કરતા ગુજરાતનાં આ ખેડૂતભાઈની સમગ્ર વિશ્વમાં થઈ રહી છે વાહ વાહ! – જય કિસાન- ખેડૂત ક્લબ\nઈઝરાયલની પદ્ધતિથી ખજુરની ખેતી કરતા ગુજરાતનાં આ ખેડૂતભાઈની સમગ્ર વિશ્વમાં થઈ રહી છે વાહ વાહ!\nઆજે અમે તમને ગુજરાતના એક ખેડૂતની વાર્તા કહેવા જઈ રહ્યા છીએ કે, જે પાયલોટ બનવા માંગતો હતો પણ ખેડૂત બન્યો. તેના ખેડૂત બનવાની વાર્તા એકદમ રસપ્રદ છે. તેણે ખેતીની શરૂઆત કરતા પહેલા ઇઝરાઇલના ઘણા ભાગોમાં પ્રવાસ કરીને ખેતીમાં ટેક્નોલોજીના ઉપયોગ વિશે શીખ્યા.\nગુજરાતના ભુજથી આશરે 20 કિલોમીટરનાં અંતરે આવેલ છે. તેણે રાજકોટમાં અભ્યાસ કર્યો હતો. ઈશ્નેવરને કમર્શિયલ પાઇલટ બનવાનું સ્વપ્ન હતું, તેથી પાઇલટ્સ ટ્રેનિંગ માટે વડોદરા ગયો હતો પણ ભાગ્યમાં કંઈક બીજું હતું. સંજોગોવશાત એને પોતાના પિતાનો ધંધો સંભાળવો પડ્યો હતો.\nઆજે તે ફક્ત ઉદ્યોગપતિ જ નહીં પરંતુ એક સફળ તથા પ્રગતિશીલ ખેડૂત છે. ખેડુતો એમના ખેતરોની મુલાકાત માટે માત્ર ભારત જ નહીં પરંતુ અન્ય દેશોમાંથી પણ આવે છે. તેઓ એમની ઉચ્ચ તકનીકી શીખે છે તથા એમના ક્ષેત્રોના ફળ ભારતની બહારના દેશોમાં પણ નિકાસ કરવામાં આવે છે.\nઈશ્વરની યાત્રા અનેક મુશ્કેલીથી ભરાયેલ હતી. એમણે કદી હાર માની ન હતી અને તેથી જ તેઓ કચ્છની રેતાળ ભૂમિમાં પણ પોતાની સફળતાની વાર્તા લખી શક્યા હતા. વર્ષ 2006 થી તેઓ કુલ 40 એકર જમીનમાં ખજૂર, દાડમ અને કેરીની ખેતી કરે છે.\nતેણે પોતાનું ફાર્મ સ્થાપવા માટે ઇઝરાઇલ ખેતીની તકનીકોનો ઉપયોગ કર્યો છે. ‘ઇઝરાઇલને ખેતીની તકનીકોની દ્રષ્ટિએ ‘મક્કા’ કહેવામાં આવે છે અને ખેતી શરૂ કરતા પહેલાં તેઓ ઇઝરાઇલની મુલાકાત લેવા માટે ગયા હતા. એક સમય હતો કે, જ્યારે આપણા પૂર્વજો ખેતી કરતા હતા.\nત્યારપછી મારા દાદા અને પિતાએ એન્ટરપ્રાઇઝનો માર્ગ પસંદ કર્યો અને તેમના વ્યવસાય પર ધ્યાન કેન્દ્રિત કર્યું. જો કે, ખેતી સાથેનો મારો સંબંધ ક્યારેય પૂરો થયો નથી. કદાચ આ જ એક કારણ હતું કે હું ખેતી તરફ વળ્યો. ખેતી શરૂ કરતા પહેલાં ઈશ્વરનું મન હતું કે, તે પરંપરાગત રીતે ખેતી કરશે નહી.\nઆધુનિક તકનીકો અને પદ્ધતિઓથી કેળવવા માંગતાં હતા. તેથી ખેતી શરૂ કરતા પહેલા તે ઇઝરાઇલ પહોંચી ગયો. અહીં, એક મિત્ર સાથે, તેણે ઇઝરાઇલના ખેડૂતો અને એમના ખેતરોની મુલાકાત લીધી. એમની તકનીકને સમજી એટલે તેને આવા પાક વિશે જાણવા મળ્યું.\nઆધુનિક તકનીકનો કર્યો ઉપયોગ :\nતેઓ વિવિધ પ્રકારની ખજૂરની ખેતી કરી રહ્યા છે. તેમના ખેતરોમાં ટપક-સિંચાઇ પદ્ધતિ, વ્યવસ્થાપન, લણણી પછીના મેનેજમેન્ટ, પેસ્ટ મેનેજમેન્ટ અને માટી પોષણ વ્યવસ્થાપન તકનીકોનો ઉપયોગ કરવામાં આવી રહ્યો છે. તેઓ જણાવે છે કે, સપાટીની ટપક તકનીકની મદદથી, હું 60% પાણી બચાવી શકું છું.\nઆની ઉપરાંત, ટપક સિંચાઈ સિસ્ટમ જમીનની નીચે એક સ્તર છે, તેથી ઉપરની સપાટી રેતાળ રહે છે અને નીંદણ થતું નથી. તેઓએ કેલિફોર્નિયાથી જમીનની ગુણવત્તા, ભેજ અને સિંચાઈના સમયપત્રક માટે વિવિધ સાધનોનો આદેશ આપ્યો છે. એમના ક્ષેત્રોને વૈશ્વિક GAP એટલે કે સારી કૃષિ વ્યવહારનું પ્રમાણપત્ર પ્રાપ્ત થયું છે.\nતેઓને એમની તકનીકો અને પદ્ધતિથી ખૂબ સારી ઉપજ મળે છે. જે ગુણવત્તા અને જથ્થા બંનેમાં ખૂબ સારી છે. તેઓએ પોતાનું કોલ્ડ સ્ટોરેજ યુનિટ પણ સ્થાપ્યું છે. એમના ફળ ભારતના તમામ શહેરોથી બહારના દેશોમાં પહોંચી રહ્યા છે. એની બ્રાંડનું નામ ‘હેમકુંડ ફાર્મ ફ્રેશ’ છે.\nહવે તેણે ક્રોસ પરાગાધાન માટે તેના ક્ષેત્રોમાં કુલ 12 છોડ પસંદ કર્યા છે કે, જેથી નવી વિવિધતા બનાવી શકે. કેરીના ઝાડને બદલે તેણે કુલ 5,000 દાડમના છોડ રોપ્યા છે કે, જે આવતા વર્ષે ફળ આપવાનું શરૂ કરશે. ઈશ્વર ખેતરમાં ગાયના ખાતરનો ઉપયોગ કરે છે.\nઘરના ભીના કચરામાંથી ખાતર અને ખજૂરના પાનમાંથી બનાવેલ ખાતરનો ઉપયોગ કરે છે. જમીનની તૈયારીથી લઈને પાકને માર્કેટિંગ સુધીના તમામ પગલા પર વિશેષ ધ્યાન આપે છે. તેઓ ગુજરાતના ગરીબ અને જરૂરિયાતમંદ ખેડૂતોની મદદ કરી રહ્યા છે.\nPrevious હમેશા કઈક નવું કરી બતાવવાની ઇચ્છા ધરાવતા ગુજરાતનાં આ ખેડૂતભાઈએ ખેતીક્ષેત્રમાં એવું કરી બતાવ્યું કે… -જાણીને ગર્વ થશે\nNext ઇતિહાસમાં પ્રથમવાર ગુજરાતનાં ખેડૂતભાઈએ શિયાળામાં આ ખાસ પાકનું વાવેતર કરીને અનોખી સિદ્ધિ હાંસલ કરી- જાણો વિગતે


કેસ. હાફ મિલિયન નો....\n“હા, બેટા, ગઈ કાલે ડૉ. સ્વાઇત્ઝરે મને તપાસીને નિદાન આપ્યું કે મને ગર્ભાશયનું કેન્સર છે અને એક પેશી બાયોપ્સી તપાસ માટે કાઢી મોકલી છે.”પ્રફુલ્લાબાએ કહ્યું.\nનિર્જરી બોલી, “ના હોય, મમ્મી!”\n“જો બેટા, મારે માટે તારે પૈસાથી ખૂવાર નથી થવાનું. મને ભારત પાલિતાણા મોકલી દેજે. મારે શેક કે કેમો થેરાપિ નથી લેવી. ૭૦ તો થયાં હવે કેટલું જીવવાનું? છેલ્લી ક્ષણોએ દેહ પાલિતાણામાં મુકીશ.”\n“મા, હું ઑસ્ટિનથી શુક્રવારે નીકળીશ. મારો પ્રોજેક્ટ લાઈવ થઈ રહ્યો છે અને અને ડોક્ટર દીકરો પાર્થ પણ બે દિવસની રજામાં ત્યાં આવશે. તને શરીરમાં પીડા હોય તો રાજુને બોલાવી લેજે.”\n“તું ચિંતા ના કરતી, ઘરે પપ્પા છે તેથી. ડૉક્ટરે ટિસ્યુ લેતી વખતે ઘા ઊંડો કર્યો છે, તેથી દુખાવો છે.”\nનિર્જરી હીબકા ભરતી હતી અને વિચારતી હતી મમ્મી અને કેન્સર ..\nડલાસથી ઑસ્ટિન આમ તો ત્રણ કલાકનો રસ્તો, પણ સોફ્ટ્વેરની દુનિયામાં પ્રોજેક્ટ લાઇવ થતો હોય, ત્યારે સોફ્ટવેર લખનારને ૭૨ કલાક્ની કેદ. ગમે ત્યારે ગમે તે તકલીફ આવે. તેને પહેલી વખત આ કેદનો ભાર લાગ્યો. મમ્મીની પાસે જઈને થોડુંક રડવું હતું. તેને ગુમસૂમ બેઠેલી જોઈને સહકાર્યકર માઈકે પૂછ્યું, “બધું બરોબર છે ને?” અને ડૂમાની દીવાલ કડડ ભૂસ થઈ ગઈ. “માઈક, માય મોમ હેસ બીન ડિટેક્ટેડ ફોર યુટરસ કેન્સર ..”\n“ચિંતા તો થાય જ ને કેન્સર એટલે કેન્સલ.”\n“કયા યુગમાં જીવે છે? બાયોપ્સી થશે એટલે ખબર પડશે, કયા સ્ટેજમાં છે; અને છેલ્લા સ્ટેજમાં ના હોય તો સારવાર થાય અને પેશંટ બચી જતાં હોય છે. બહુ બહુ તો યુટરસ કાઢી નાખશે.”\n“પણ ચિંતા તો થાય જ ને?”\n“મને તો મમ્મી જ દેખાયાં કરે છે.”\n“ફોન પર વીડિયો કોન્ફરંસ કરીને તેને જોઇને મન હળવું કરી લે .. અડધો કલાક્માં સોફ્ટવેર લાઇવ થશે એટલે સ્વસ્થ થઈ જા.”\n“ભલે,” કહી નિર્જરીએ નાનભાઈ રાજુને કહ્યું “ મમ્મીને ત્યાં જઈ આવજે. કંઇ કામ હોય તો રાત્રે રોકાજે. મમ્મી કટોકટીમાં થી પસાર થઈ રહી છે. તેને યુટરસનું કેન્સર નિદાન થયું છે.”\n“હું અને હંસિની હમણાં જ જઇએ છીએ.”\nફરીથી નિર્જરાએ ઘરે ફોન લગાડ્યો. મમ્મીએ જ ફોન ઉપાડ્યો. “મમ્મી” આર્દ્ર અવાજે તે બોલી.\nપ્રફુલાએ સ્વસ્થ અવાજે કહ્યું, “બેટા, તું ચિંતા ના કર .. આ કેન્સર આખી જિંદગીથી શરીરમાં પડ્યું છે અને નથી નડ્યું તો હવે આ જાણકારીને નડતર ના બનાવ.”\n“જો મમ્મી, રાજુ –હંસિની આવે છે. આજની રાત તમારે ત્યાં તેમને રહેવા દેજો. હું ઈચ્છતી નથી, તમે એકલાં રહો અને ડાઇપર રેસનું ક્રીમ લગાડતાં રહેશો.”\n“હવે પેશાબ કરવા જતી વખતે ચચરે છે, બાકી બીજી તકલીફ નથી.”\n“એ પણ અહીં જ છે.”\n“નિર્જરી”, દીનેશ બોલ્યો.\n“પપ્પા. તમે હિંમત ના હારતા.”\nભલે બેટા, પણ નોકરીના સમયે નોકરી કરજો, અને આ રોગની જાણકારીને લીધે ચિંતા થાય. બાકી એક વાત તો નક્કી છે જ વિધાતાએ લખેલ જીવન તો જીવવાનું છે, અને તે ખૂટશે ત્યારે કોઇ કાળા માથાનો માનવી રોકી નહીં શકે. મનનાં માનેલાં છે તેથી વિદાયની કલ્પના જરીક ધ્રુજાવે છે.”\n“પપ્પા, ના ધ્રૂજશો.. મમ્મી વિનાની તો કલ્પના થતી જ નથી. હું સમયાંતરે … રાજુ પાસેથી ખબર મેળવતી રહીશ.”\n‘જો બેટા, ઉપરવાળાને ભરોંસે નાવ મૂકી છે અને નવકારના જાપ ચાલે છે. સાથ હશે ત્યાં સુધી સાથે છીએ. બાકી હું ૭૫નો અને તે ૭૦ની .. લીલી વાડી જોઇ છે.” દીનેશે નિર્જરીની આંખમાં આવેલાં આંસુને જોઇ, પોતાની આંખનો વિષાદ છુપાવ્યો અને ફોન ડિસ્કનેક્ટ કર્યો.\nનોકરી એટલે નો કરવી પડે તો સારી અને નો કરીયે તો પગાર ના મળે તે કેમ ચાલે? બાથરૂમમાં જઈને આંખો પર પાણી છાંટીને સ્વસ્થ થઇને તે આવી. નોકરી ચાલુ થઈ ગઈ હતી સોફટ્વેરનું ટેસ્ટીંગ થતું હતું.\nમાઇકે પહેલી બેચ સુધારી હતી તેથી ત્રીજી બેચમાં ગાર્બેજ ઇન એટલે કે ગાર્બેજ આઉટ ચાલતું હતું.\nનિર્જરી તેને સુધારતી જતી હતી. સીનિયર પ્રોગ્રમર તરીકે તેની કસોટી હતી, વર્ષોથી આ કામ કરતી હતી પણ પેલું ગણિતમાં કહે છે ને કે સો દાખલા ગણો છતાં એકસો એકમો આવડશે તેવું જરૂરી નહીં ...ની જેમ કોંપ્યુટર ક્યારે કસોટી કરશે તે કહેવાય નહીં ..\nઆ વખતે અસામાન્ય પરિસ્થિતિ હતી. તેનું મન રહી રહીને મમ્મી પાસે જતું રહેતું હતું. માઈક સહિત ૨૧ જુનિયરો ઓન લાઈન હતા. તેમાંથી પાંચ યુરોપમાં પાંચ ચંદીગઢમાં અને અમેરિકામાં અગિયાર જુદા જુદા સ્તરે કાર્યરત હતા. બેંકીંગ સોફ્ટવેર હતો તેથી નિર્જરી ઇન ચાર્જ હતી. કંપની આ પ્રોજેક્ટ ઉપર ખૂબ ખર્ચ કરી ચૂકી હતી. હ્યુમન એરર બિલકુલ ચાલે નહીં પણ અત્યારે ૮ કલાકમાં એક્વીસમી ભૂલ જ્યારે પકડી ત્યારે નિર્જરીએ પોતાની જાતને ફરી ઢંઢોળી. - નિર્જરી જાગ જાગ. આમ થશે તો આ સોફ્ટ્વેર ટ્રેશ થશે.\nવહેલી સવારે તેણે ફરી રાજુને ફોન કર્યો ..” મમ્મી સૂતી છે, મોટી બહેન, .. ચિંતા ના કર.” એવું જ્યારે રાજુ બોલ્યો ત્યારે ફરીથી આંખો ભરાઈ ગઈ. મનને મક્કમ બનાવવા તેણે પપ્પાનાં શબ્દો યાદ કર્યા – “ભલે બેટા, પણ નોકરીના સમયે નોકરી કરજો.” તે મનોમન બબડી … સ્થિર તો થવું જ પડે. ના ચાલે.\nનિર્જરીનો આ બદલાવ જોઇને માઈક પણ ચકિત હતો, ૩૬ કલાક સુધી કોઇ હ્યુમન એરર નહીં અને સોફ્ટ્વેર નું પહેલું ટેસ્ટીંગ સફળ થયું.\nએકવીસે એક્વીસ સુધારા થયા પછી સોફ્ટ્વેર ફરી રન થયો અને ૨૪ કલાક્માં વર્કીંગ ડેટા સાથે સિગ્નલ્સ સફળતાના આવતા ગયા, ત્યારે સૌ જુનિયર અને સીનિયર પ્રસન્ન હતા .. લેબલ ચેંજ સ્વીકારાયા, ત્યારે નિર્જરા ઘરે જવા નીકળી. એની આંખો ભારે હતી, પણ સફળતા અને માનું કેન્સર બે વિરોધાભાસે તે નીચોવાઈ ગઈ હતી. ઑસ્ટિનથી ડોર્મમાંથી પાર્થને લઈ ડલાસ રવાન થઈ. ત્યારે પાર્થ ગાડી ચલાવતો હતો.\nપાર્થ સાથે વાત કરતાં નાનીમાને કેન્સર થયું વાળી વાત નીકળી.\n“મૉમ, મારી વાત માનજો, અને સેકંડ ઓપીનિયન લેજો.”\n“મેં હમણાં એક મેડિકલ રિપોર્ટ વાંચ્યો છે, જેમાં પેશંટ્ને ડરાવીને બાયોપ્સી કરાવી ઇંસ્યોરંસ કંપની પાસે પૈસા પડાવ્યાનું રેકેટ પકડાયુ છે.”\n”ઉંમર .. ડૉ. સ્વાઇત્ઝરે આ બાયોપ્સી કરી અને નિદાન પણ ...”\n“કોઈ સરખા ઢંગનો ડોક્ટર ન મળ્યો?”\n“ડોક્ટરનો રિવ્યુ જોયો હતો?”\n“ના. મને તો નાનીમાનો ફોન આવ્યો, અને રડવાનું ચાલુ કર્યું હતું ...”\nડૉ સ્વાઇત્ઝરનું રેટિંગ સારું નહોતું અને રિવ્યુ પણ સંદિગ્ધ હતા. એક રિવ્યુ ભારે શંકાસ્પદ હતો. જેમાં તેમનું નિદાન ખોટું ઠર્યું હતું અને પેશંટ સાથે તેમનો વ્ય્વહાર વિશે ઘણી જ ફરિયાદો હતી. સૌથી મોટી ફરિયાદ રેસિસ્ટ્ની હતી .. બ્રાઉન અને બ્લેક ચામડી એટલે તેમને મન તે માણસ નહોતા.\nડલાસ જઈને એક અઠવાડિયું મમ્મી સાથે રહીને બાયોપ્સીનાં રિઝલ્ટની રાહ જોઈ.\nપાર્થનાં અનુમાન પ્રમાણે રિઝલ્ટ હતું નો કેન્સર.\nનિર્જરીને આખા અઠવાડિયા સુધી રડાવ્યા પછીના આ સમાચાર આનંદપ્રદ તો હતા પણ ડૉ. સ્વાઇત્ઝર ઉપર માનસિક રીતે હેરાન કર્યા હોવાનો કેસ કરી દીધો.\nહાફ અૅ મિલિયન નો.\n૩૬ નીલકમલ સોસાયટી, નિઝામપુરા, વડોદરા ૩૯૦ ૦૦૨\nઇ મેલ : vijaydshah09@gmail.com


મુખ્ય પૃષ્ઠ » તાજેતરના સમાચાર લેખ » એરલાઇન્સ » એર અસ્તાનાને તેનું છઠ્ઠું નવું એરબસ A321LR જેટ મળ્યું\nએરલાઇન્સ • એરપોર્ટ • એવિએશન • બ્રેકિંગ આંતરરાષ્ટ્રીય સમાચાર • બ્રેકિંગ ટ્રાવેલ ન્યૂઝ • વ્યાપાર યાત્રા • કઝાકિસ્તાન બ્રેકિંગ ન્યૂઝ • સમાચાર • પુનર્નિર્માણ • જવાબદાર • પ્રવાસન • ટ્રાન્સપોર્ટેશન • મુસાફરી લક્ષ્યસ્થાન સુધારો • ટ્રાવેલ વાયર ન્યૂઝ • વિવિધ સમાચાર\nએરબસ A321LR કાફલો દુબઇ, ફ્રેન્કફર્ટ, લંડન (સપ્ટેમ્બર 2021 થી), ઇસ્તંબુલ, શર્મ અલ-શેખ (ઇજિપ્ત) અને પોડગોરિકા (મોન્ટેનેગ્રો) સહિતના એરલાઇન્સના આંતરરાષ્ટ્રીય નેટવર્કમાં કાર્યરત છે.\nએર અસ્તાનાનો સમગ્ર એરબસ A321LR કાફલો એર લીઝ કોર્પોરેશન પાસેથી લીઝ પર લેવામાં આવ્યો છે.\nએરબસ A321LR લેટેસ્ટ જનરેશન પ્રેટ એન્ડ વ્હિટની એન્જિનથી સજ્જ છે.\nએરબસ A321LR કાફલો એર અસ્તાનાના આંતરરાષ્ટ્રીય નેટવર્ક પર કાર્યરત છે.\nએર અસ્તાનાની છઠ્ઠી નવી એરબસ A321LR આજે જર્મનીના હેમ્બર્ગમાં એરબસ પ્લાન્ટથી સીધી નૂર-સુલતાન આંતરરાષ્ટ્રીય એરપોર્ટ પર આવી. સમગ્ર એરબસ A321LR કાફલો એર લીઝ કોર્પોરેશન પાસેથી લીઝ પર લેવામાં આવ્યો છે, જેમાં પ્રથમ વિમાન સપ્ટેમ્બર 2019 માં આવશે અને આ પ્રકારનું એક વધુ 2021 ના અંત પહેલા ડિલિવરી કરવાનું બાકી છે.\nઆ એરબસ A321LR તાજેતરની પે generationીના પ્રેટ એન્ડ વ્હિટની એન્જિનથી સજ્જ છે, જે અગાઉના વિમાનની સરખામણીમાં બળતણ વપરાશ 20%, જાળવણી ખર્ચ 5%, કાર્બન ઉત્સર્જન 20% અને અવાજ સ્તર 50% ઘટાડે છે. કેબિનને બિઝનેસ ક્લાસમાં 16 લેટ-ફ્લેટ સીટ અને ઇકોનોમી ક્લાસમાં 150 સીટ સાથે ગોઠવવામાં આવી છે, જેમાં તમામ સીટ વ્યક્તિગત સ્ક્રીનથી સજ્જ છે.\nએરબસ A321LR કાફલો દુબઇ સહિતના સ્થળો સાથે એરલાઇનના આંતરરાષ્ટ્રીય નેટવર્ક પર કાર્યરત છે, ફ્રેન્કફર્ટ, લંડન (સપ્ટેમ્બર 2021 થી), ઇસ્તંબુલ, શર્મ અલ-શેખ (ઇજિપ્ત) અને પોડગોરિકા (મોન્ટેનેગ્રો).\nઆ એર અસ્તાના ગ્રુપ 35 એરક્રાફ્ટનો કાફલો ચલાવે છે જેમાં 15 એરબસ A320/A320neo, 12 એરબસ A321/A321neo/A321LR, ત્રણ બોઇંગ 767 અને પાંચ એમ્બ્રેયર E190-E2 નો સમાવેશ થાય છે, જેમાં કુલ નવ A320 અને એક A320 નિયોનો સમાવેશ થાય છે, LCC વિભાગ સાથે, ફ્લાયઆરીસ્તાન. એર અસ્તાનાના કાફલાની સરેરાશ ઉંમર માત્ર ત્રણ વર્ષ છે, જે તેને વિશ્વના સૌથી નાનામાંનું એક બનાવે છે.


In fifteen days BEST's fleet will have 8 buses running on electricity | પંદર દિવસમાં બેસ્ટના કાફલામાં વીજળી પર ચાલતી 8 બસ આવશે - Divya Bhaskar\nIn Fifteen Days BEST's Fleet Will Have 8 Buses Running On Electricity\nરાહત:પંદર દિવસમાં બેસ્ટના કાફલામાં વીજળી પર ચાલતી 8 બસ આવશે\nવધુ 300 બસ નવેમ્બરથી તબક્કાવાર દાખલ થતા પ્રવાસીઓને થોડીઘણી રાહત મળી રહેશે\nપ્રવાસીઓની વધતી સંખ્યા જોતા બેસ્ટના કાફલામાં વીજળી પર ચાલતી 308 એસી બસ દાખલ કરવામાં આવશે. આ બસ ભાડેથી લેવામાં આવી છે. એમાંથી 8 બસ આગામી પંદર દિવસમાં અને 300 બસ નવેમ્બરથી તબક્કાવાર બેસ્ટના કાફલામાં દાખલ થશે એવી માહિતી એક વરિષ્ઠ અધિકારીએ આપી હતી. અત્યારે ઓછી પડતી બસોને કારણે પ્રવાસીઓ તરફથી બસની સંખ્યા વધારવાની સતત માગણી થઈ રહી છે. અત્યારની ભાડેથી લીધેલી 1200 બસ ઉપરાંત વીજળી પર ચાલતી બસો હશે તો બેસ્ટની બસોની સંખ્યા હજી વધશે. બસની સંખ્યા વધશે તો પ્રવાસીઓને થોડા પ્રમાણમાં રાહત મળશે.\nઅત્યારે બેસ્ટના કાફલામાં 3500 બસ છે. એમાં બેસ્ટની પોતાની માલિકીની 898 બસનું આયખું પૂરું થઈ રહ્યું હોવાથી આવતા વર્ષના માર્ચ સુધી આ બધી બસ ભંગારમાં કાઢી નાખવામાં આવશે. એમાં વળી ભાડેથી લીધેલી 1200 મિની એસી બસમાંથી ફક્ત 460 બસ જ અત્યારે કાફલામાં હોવાથી બેસ્ટની બસોની સંખ્યા ઓછી થશે. કોરોનાની પાર્શ્વભૂમિ પર સોશિયલ ડિસ્ટન્સિંગનો નિયમ પાળતા પ્રવાસીઓએ અનેક અડચણોનો સામનો કરવો પડે છે. તેથી બસોની સંખ્યા વધારવા બેસ્ટ ઉપક્રમ તરફથી પ્રયત્ન થઈ રહ્યા છે.\nગયા વર્ષે જૂન મહિનામાં બેસ્ટના મહાવ્યવસ્થાપક સુરેન્દ્રકુમાર બાગડેએ વીજળી પર ચાલતી બસ બેસ્ટના કાફલામાં દાખલ કરવામાં આવશે એવી ઘોષણા કરી હતી. એ અનુસાર પ્રથમ 346 બસોનું નિયોજન કરવામાં આવ્યું. અત્યાર સુધી ફક્ત 38 બસ દાખલ થઈ હતી. એમાં બેસ્ટની માલિકીની6નોન-એસી બસ છે અને ભાડેથી લીધેલી 32 એસી મિડી બસ છે. એ પછી વધુ 8 મિડી એસી બસ આગામી પંદર દિવસમાં દાખલ થશે. 160 મિડી અને 140 સિંગલ ડેકર મોટા આકારની બસ આગામી નવેમ્બરથી દાખલ થવાની શરૂઆત તશે. આ 300 બસ એસી અને ભાડેથી હશે. દરેક સિંગલ ડેકર બસની કિંમત રૂ. 2,00,00,000 અને મિડી બસની કિંમત રૂ. 1,70,00,000 છે.


આ મતદાન કેન્દ્ર પર VVPAT મશીનની અંદરથી એવું નીકળ્યું કે લોકોના શ્વાસ થંભી ગયા\nApril 23, 2019 | 2:21 pm IST\nકન્નૂર લોકસભા ક્ષેત્રમાં સવારે એક મતદાન કેન્દ્ર પર અસામાન્ય ઘટના જોવા મળી. વાત એમ છે કે મૈય્યિલ કંડાક્કઇના એક બુથમાં વીવીપેટ મશીનની અંદર એક નાનકડો સાપ જોવા મળ્યો. જે સમયે મતદાન થઇ રહ્યું હતું, એ સમયે એક મતદાતા એ વીવીપેટ મશીનમાં સાપ દેખાયો, ત્યારબાદ બૂથ પર ઉભેલા બાકી મતદાતાઓમાં દહેશત ફેલાય ગઇ.\nજો કે સાપને ટૂંક સમયમાં જ મશીનથી બહાર નીકાળી દીધા ત્યારબાદ ફરી એકવખતથી મતદાન શરૂ થઇ શકયું. કન્નૂર ક્ષેત્રમાંથી હાલના સાંસદ પી.કે.શ્રીદેમી (સીપીઆઈ-એમ-એલડીએફ)ના સુરેંદ્રન (કોંગ્રેસ-યુડીએફ) અને સી.કે.પદ્મનાભન (ભાજપ-એનડીએ) પોતાનું ભાગ્ય અજમાવી રહ્યાં છે.\nઆપને જણાવી દઇએ કે વાયનાડ સીટ પરથી કોંગ્રેસ અધ્યક્ષ રાહુલ ગાંધી ચૂંટણી લડી રહ્યાં છે. કોંગ્રેસની પરંપરાગત સીટ હોવા છતાંય વાયનાડમાં વામ મોર્ચા અને ભાજપે આ વખતે જે રીતે રાહુલ ગાંધીની ઘેરાબંધી કરી છે. 2014મા કોંગ્રેસના શાનવાસે અંદાજે 20000 વોટના અંતરથી ભાકપા નેતા સત્યન મોકેરીને હરાવ્યા હતા. આ વખતે ભાકપાના તેજતર્રાક વિદ્યાર્થી નેતા પી.પી.સુનીર અને એનડીએના તુષાર વેલ્લાપલ્લી તેમની વિરૂદ્ધ ઉભા છે. વેલ્લાપલ્લી ભારત ધર્મ જનસેનાના ઉમેદવાર છે. જે એનડીએનું ઘટક દળ છે.\nધારાસભ્ય પૂજા વંશનો ઘટસ્ફોટ, ‘એહમદ પટેલને મદદ કરવા બદલ MP-MLAની ટિકિટ મળી નથી’\nબંગાળમાં ‘મિશન 250’માં લાગી ગયું ભાજપ, ‘દીદી’ને ધોળા દિવસે દેખાશે કમળ!\nસિદ્ધુનો હુંકાર: કેબિનેટ બેઠકમાં રહ્યા ગેરહાજર, સીએમ કેપ્ટનને લીધા હડફેટે


ફ્લૉરેન્સ નાઇટિંગેલનું જીવન ચરિત્ર/ પ્રકરણ ૧૩ મું - વિકિસ્રોત\nફ્લૉરેન્સ નાઇટિંગેલનું જીવન ચરિત્ર/ પ્રકરણ ૧૩ મું\n← પ્રકરણ ૧૨ મું ફ્લૉરેન્સ નાઇટિંગેલનું જીવન ચરિત્ર\n૧૯૧૮ પ્રકરણ ૧૪ મું →\nઆગલા દિવસની મુલાકાતનો અત્યંત શ્રમ પહોંચ્યો હતો, અને તબિયત જરા નાદુરસ્ત હતી તે છતાં બીજે દિવસે મિસ નાઇટીંગેલ બેલેકલેવાની 'જનરલ હોસ્પીટલ' જોવા ગયાં, તેમની સાથે મોં સોયર પણ ગયો હતો. ત્યાં તેમને ચાર પાંચ કલાક થયા. ત્યાંથી પછી થોડેક દૂર (જરા સાજા થયેલા પણ અશક્ત માણસોને રહેવાની જગ્યા ) એક સેનેટેરીઅમ હતું તે જોવા ગયાં. તે વખતે તડકો બહુ જ થઈ ગયો હતો અને ચાલવાથી શ્રમ પણ ઘણો લાગ્યો. સેનેટેરીઅમ તરફ જતાં રસ્તામાં એક ઝૂંપડીમાં એક લશ્કરી અમલદાર માંદો હતો તેને જોતાં ગયાં. બેલેકલેવા પાછાં આવ્યા પછી બીજે દિવસે સેનેટેરીઅમમાં ત્રણ નર્સોને કામે વળગાડી અને પેલા માંદા થએલા અમલદારને જોઈ આવ્યાં. ત્યાર પછીથી દરરોજ તે હોસ્પીટલ તપાસવા નિયમસર જતાં એટલામાં એક દિવસે એમને સખત તાવ ચઢી આવ્યેા. ક્રાઈમીઆમાં ચાલતો ઘણી જ ખરાબ જાતનો તાવ હતો એમ દાક્તરોએ કહ્યું અને તેમને તાકીદે સેનેટેરીઅમમાં લઈ જવાની સલાહ આપી.\nતેમને એક સારી મંચીલમાં બેસાડીને ઘણું સંભાળથી ત્યાં લઈ જવામાં આવ્યાં. તેમની બિમારીને લીધે સર્વે ઘણાં જ ગભરાયાં. તેમની પોતાની એક ખાનગી નર્સને સાથે રાખી એક જણે તેમને તડકો ના લાગે માટે છત્રી ધરી અને તેમનો એક નિમકહલાલ નહાનો છોકરો નોકર તેમની આગળ રડતો રડતો ચાલતો હતો. રસ્તે જતાં એટલી ભીડ નડી કે લગભગ એક કલાક મુકામે પહોંચતાં થયો. એક નહાની નદીની પાસે નહાનું સરખું મકાન રાખવામાં આવ્યું. ત્યાં થોડા દિવસ મિસ નાઇટીંગેલે ઘણી ભયંકર માંદગી ભોગવી. દાક્તરોએ અને તેમની નર્સે ધણી જ કાળજીથી તેમની સેવા ઉઠાવી. સ્ક્યુટેરાઈમાં અત્યંત મહેનત, કાળજી અને ઉજાગરા વેઠયાં તેના પરિણામે જ આ તાવમાં તે એકદમ સપડાઈ ગયાં.\nલોકો એટલી ચિંતામાં હતા કે જરાક તેમની તબિયત વધારે બગડે કે ગભરાટ ફેલાવતા. એક વખત તો એવી પણ અફવા ઉડી કે મિસ નાઇટીંગેલને તો અંતનો શ્વાસ ચાલે છે. આવી અફવા સ્ક્યુટેરાઈની બૅરૅક હોસ્પીટલમાં ચાલી ત્યારે તો ત્યાં રડારડ થઈ રહી. દર્દીઓને સાજા માણસ સર્વેને સરખો શોક થયો. વખત જતાં લંડનમાં પણ આ ગપ પહોંચી અને તે વખતના વર્તમાનપત્રો ઉપરથી જણાય છે કે સર્વ લેાકેાને મિસ નાઇટીંગેલ માટે ઘણો જ ભક્તિભાવ બતાવ્યો.\nભાગ્ય જોગે થોડા વખતમાં માઠા સમાચારનો સંશય દૂર થયો; અને મિસ નાઇટીંગેલની તબિયતમાં સહેજ સુધારો માલુમ પડવા માંડ્યો; અને આ અમુલ્ય જીવન બચશે એવી આશા પડવા લાગી.\nમિસ નાઇટીંગેલના મંદવાડની કમાન્ડર સાહેબને ઘણી જ ચિંતા હતી, અને જ્યારે તેમને મળવા જવાની દાકતરેાએ છુટ આપી ત્યારે તરત જ તે તેમને જોવાને ગયા.\nમિસ નાઇટીંગેલને બાર દિવસે તાવ ઉતર્યો. ત્યાર પછી દાક્તરોએ તેમને એવી સલાહ આપી કે જરા કૌવત આવે એટલે તેમણે એકદમ ઈંગ્લંડ જવું. આ બાબતની તો તેમણે ચોખ્ખી ના કહી, કેમકે તેમને લાગ્યું કે મારૂં કામ હજી પરિપૂર્ણ થયું નથી, અને આ જગ્યા છોડીને મારાથી જઈ શકાય જ નહિ તેમને લાગ્યું કે વખત જતાં તબિયત તો ત્યાં રહીને પણ સુધરશે. પરંતુ એટલા વખતમાં તેમણે સ્કયુટેરાઈ પાછા જવાની ઈચ્છા બતાવી તે ઉપરથી તેમને ઘણી જ સંભાળથી મોકલવામાં આવ્યાં તેમની સાથે એક દાક્તર, તેમની નર્સ, મોં સોયર, અને મિ. બ્રેસબ્રીજ એટલાં હતાં.\nનીકળતાં પહેલાં કમાન્ડર સાહેબને મળ્યાં પરંતુ તે વખતે કાંઈ કોઈને ખબર નહોતી કે થોડા વખતમાં તે ભલો કમાંડર રણસંગ્રામમાં મૃત્યુ પામશે. આ ભલો કમાંડર તેમને હમેંશ માન આપતો અને તેમની સર્વ સૂચનાઓ લક્ષમાં રાખતો. સરકારમાં પણ તેમને માટે તેણે ઘણાં લખાણ લખ્યાં હતા, અને હંમેશ તેમની કાળજી રાખતો.\nલગભગ એક મહિના પછી મિસ નાઇટીંગેલ પાછાં સ્ક્યુટેરાઈ આવી પહોંચ્યાં. તેમના સર્વ મિત્રોએ તેમને અંતઃકરણપૂર્વક આવકાર આપ્યો. સ્કયુટેરાઈમાં એક સારા હવાવાળા મકાનમાં રહેવાથી તેમની તબિયત જલદીથી સુધરી ગઇ.\nઈ. સ. ૧૮૫૫ ના સપ્ટેંબર મહિનાની ૮મી તારીખે સિબેસ્ટેપોલનો કિલ્લો ઈંગ્લીશ લોકોએ જીતી લીધો, ઘણીજ ઝનુની લડાઈ થઈ પણ છેવટ ઈંગ્રેજી સરદારોનો જય થયો. સર્વેએ આ ખબર હર્ષથી વધાવી લીધી, લંડનમાં પણ સર્વત્ર આનંદ ફેલાયો, અને સર્વેએ આનંદોત્સવમાં ભાગ લીધો.\nવિકરાળ વિગ્રહનો અંત આવ્યો ને શાંતિનો વાસ શરૂ થયો.\nયોદ્ધાઓને માટે જયનાદ થતા હતા તે સર્વમાં ફ્લૉરેન્સ નાઈટીંગેલનો જય પુકારવામાં કેાઈ ચુકતું નહિ. ઇંગ્લંડની આખી પ્રજા આ અનુપમ સ્ત્રીને આવકાર દેવાને ઉત્સુક થઈ રહી હતી. પરંતુ એ સુશીલ બાઈને કોઈપણ પ્રકારનો ભપકો પસંદ નહોતો. તેમજ હજી સ્કયુટેરાઈમાં તેમનું કામ અધુરૂં હતું. સંગ્રામ પૂરો થયો પરંતુ તેમાં ઘાયલ થએલા સિપાઈઓ તો હજી હોસ્પીટલમાંજ હતા. અને જયાં સુધી ત્યાં રહેવાની અગત્ય લાગી ત્યાં સુધી ઘેર જવાનો વિચાર સરખો પણ તેણે કર્યો નહિ.\nપરંતુ નામદાર મહારાણી સાહેબ તેમ જ બીજી સર્વ ગૃહસ્થની સ્ત્રીઓ તેમની ઉપકારવૃત્તિ પ્રદર્શિત કરવાને ઘણાં જ ઉત્સુક થઇ ગયાં હતાં. તેમને કેવા પ્રકારનો બદલો પસંદ પડશે તે વિષે મિ. અને મિસીસ સિડની હર્બર્ટની સલાહ પુછી ત્યારે મિસીસ હર્બર્ટ નીચે પ્રમાણે ઉત્તર મોકલ્યો. \nમિસ નાઈટીંગેલને ફક્ત એક પ્રકારનું ઈનામ પસંદ પડશે. તેમની ઘણા વખતથી ઈચ્છા છે કે લંડનમાં એક હોસ્પીટલ સ્થાપવી અને તેમાં વગર પૈસે નર્સો કામ કરે. આવી સંસ્થાને માટે મેં ઘણા જણ પાસે પૈસા ઉઘરાવ્યા છે, અને તે માટે એક ફંડ ઉભું કર્યું છે અને તે ફંડને 'નાiટીંગેલ હોસ્પીટલ ફંડ' એ નામ આપવાનું ધાર્યું છે.\n"જ્યારે તે સ્કયુટેરાઈથી પાછાં ફરે ત્યારે તે ફંડના પૈસા તેમને ભેટ આપવા. એમાંથી તે પોતાની ઈચ્છા પ્રમાણે અહીંની નર્સોની સ્થાપનામાં સુધારા વધારા કરી શકશે."\nઆ બાબતનો વિચાર કરવાને મર્હુમ નામદાર ડયુક ઑફ કેમ્બ્રીજના અધ્યક્ષપણા નીચે એક કમીટી નીમાઈ. મિ. સિડની હર્બર્ટ તેના સેક્રેટરી થયા. કમીટીમાં બધા વર્ગના લોક દાખલ થયા હતા. આ કમીટીએ ઠરાવ કર્યો કે નાઇટીંગેલ ફંડમાંથી નર્સો તેમ જ હોસ્પીટલના નોકરોની કેળવણી તથા તેમના ભરણપોષણને અર્થે પૈસા વાપરવા અને તે લોકનું વૃદ્ધાવસ્થામાં પણ ભરણપોષણ થાય એવો એક આશ્રમ સ્થાપવો. આ ઠરાવની એક નકલ મિસ નાઇટીંગેલને મોકલી તેનો તેમણે નીચે પ્રમાણે પ્રત્યુત્તર વાળ્યો.\n"મારા પ્રયાસને માટે ચારે તરફથી નિંદા જ થતી હું સાંભળતી આવી છું, તેથી મને તમારા કાગળથી ઘણો સંતોષ થયો છે. મારા આટલા કામની કદર તમે સર્વે જાણો છો એ જોઈને મને ઘણો આનંદ થાય છે, અને મને મારા કામનો અર્ધો ભાર ઓછો થયેલો લાગે છે. પણ મારે કહેવું જોઈએ કે મારૂં કામ અહીં હજી અધુરું છે, તે પુરું કર્યા વગર મારાથી ખસાય તેમ નથી. તે માટે મારા તરફથી કમીટીનો ઘણોજ ઉપકાર માનજો, અને કહેજો કે જ્યારે મારાથી બનશે ત્યારે હું એ કામ ઉપાડી લઈશ."  આ કાર્યની શરૂઆત કરવાને કમીટિ તરફથી એક મેાટી સભા ભરાઈ તેમાં સર્વેએ મિસ નાઇટીંગેલના મહાન કાર્યની ઘણી સ્તુતિ કરી. સિપાઈ વર્ગને તેમને માટે કેટલી અથાગ ઉપકારવૃત્તિ હતી તે કહી સંભળાવ્યું અને ત્યાર પછી પૈસા ઉઘરાવવાની શરૂઆત કરી. તેની તે જગ્યાએ વીસ હજાર પાઉન્ડ એકઠા થઈ ગયા.\nદરેક મોટાં શહેરમાં આ ફંડને મદદ આપવાને સભાઓ થઈ અને સર્વે ઠેકાણેથી ઘણી સારી મદદ મળી. આપણા દેશમાંથી પણ તે ફંડની મદદ માટે નાણાં મોકલવામાં આવ્યાં હતાં. ફ્લૉરેન્સ નાઇટીંગેલના નામને ચારે દિશાએથી જેટલું માન મળ્યું છે એટલું બીજા કોઈને જવલ્લેજ મળ્યું હશે.\nદરેક વર્ગનાં સ્ત્રી પુરૂષોએ આ ફંડને માટે નાણાં એકઠાં કરવાનો પ્રયાસ કર્યો. કાંઈ નાટકો, પ્રયોગ, સંકીર્તન વિગેરે કરીને ટીકીટો કહાડીને પૈસા એકઠા કર્યા. સૌથી વધારે મદદ લશ્કરના અમલદારોએ કરી.\nઇંગ્લંડમાં જયારે આવી રીતે નાઇટીંગેલને માટે ફંડ એકઠું થતું હતું અને તેમની સ્તુતિઓ ગવાતી હતી ત્યારે તે પોતે તો સ્ક્યુટેરાઈમાં રહીને કામ કરતાં હતાં. માંદા સિપાઈઓ તો હોસ્પીટલમાં હતા જ, પરંતુ એક નહાનું લશ્કર પણ ક્રાઈમીઆની સલામતી માટે રાખવામાં આવ્યું હતું. એકદમ લડાઈનો ઉદ્યમ બંધ થઈ ગયો તેથી આ સિપાઈઓ વ્યસનમાં કાળ ના ગાળે તે માટે સાવચેતી લેવાની ઘણી જ જરૂર હતી અને તે કામ મિસ નાઇટીંગેલ બરાબર સમજતાં હતાં.\nજયારે તેમની તબિયત બરોબર સુધરી ત્યારે તે સ્ક્યુટેરાઈથી પાછાં ક્રાઈમીઆ ગયાં. ત્યાં બે નવી હોસ્પીટલો નીકળી હતી, ત્યાં નર્સોની એક ટુકડી નીમી. અને નર્સના ખાતાનું ઉપરીપણું પોતે લીધું. ત્યાં તેમને રહેવાંનું એક નહાનું સરખું ઘર હતું. ત્યાં ઠંડી તેમ જ વરસાદથી રક્ષણ કરવાનું કંઈ યોગ્ય સાધન નહોતું; પણ તેમની કર્તવ્ય બુદ્ધિ એવી તીક્ષ્ણ હતી કે કાંઈ પણ ખામી કે અગવડની દરકાર કરી નહિ. પોતે જો કે પ્રોટેસ્ટન્ટ પંથનાં અનુયાયી હતાં, છતાં રોમન કૅથલીક નર્સો સાથે તે માયાથી વર્તતાં હતાં; એમના કર્તવ્યમાં ધર્મનો ભેદ બાધ કરતો નહિ. રોમન કૅથલીક નર્સોના કામથી હમેશ ઘણાં રાજી થતાં અને એ નર્સોનાં ઉપરી બાઈ માટે તો તેમને ઘણીજ માનની વૃત્તિ હતી.\nક્રાઈમીઆમાં જે જગ્યાએ મિસ નાઇટીંગેલ રહેતાં હતાં ત્યાંનો રસ્તો ઘણો ખડબચડો ને ધાસ્તી ભરેલો હતો. એક દિવસે તે જતા હતાં, ત્યારે તેમની ગાડીને કાંઈ અકસ્માત થયો. ગાડીએ ખચ્ચર જોડેલાં હતાં. ગાડીવાળાની ગફલતથી એક પથ્થર સાથે ગાડી અફળાઈને ઉંધી વળી ગઈ. મિસ નાઇટીંગેલને થોડી ઈજા થઈ અને તેમની સાથે એક નર્સ હતી તેને તો ઘણું વાગ્યું.\nફરીથી આવો અકસ્માત ના થાય તે માટે તેમના એક મિત્રે એક ખાસ ઘાટની ગાડી તેમને ભેટ આપી. તેમાં તાપ અને વરસાદથી રક્ષણ કરવાની બરોબર સગવડ હતી. તેમજ ખરાબ રસ્તા ઉપર ખસી ના જાય એવી પણ યોજના કરેલી હતી. હજી સુધી આ ગાડી લીહર્સ્ટમાં તેમના મિત્રોએ સાચવીને રાખી મુકી છે.\nઆ ગાડી આવ્યા પછી તો મિસ નાઇટીંગેલે ક્રાઈમીઆમાં રહેલા સિપાઈઓની ઘણીજ બરદાસ કરી. તે શિયાળામાં ત્યાં ટાઢ ઘણી જ સખત પડી અને જમીન ઉપર પુષ્કળ બરફ પડતું. તે છતાં બધી હોસ્પીટલો તપાસવા જતાં અને કલાકોના કલાકો સુધી બરફ પડતો હોય તોએ હોસ્પીટલ આગળ ઊભાં રહીને બધી સુચનાઓ આપતાં, રાત પડે તો પોતાના મુકામ તરફ પાછાં ફરતાં, સાથે ગાડીવાળા સિવાય કોઈ નોકર પણ રાખતાં નહિ. તેમના મિત્રો તેમને વારંવાર તે પ્રમાણે ના કરવાને વિનવતા પણ તે સર્વને તે ગંભીરતાથી હસી કાઢતાં કોઇપણ કારણસર પોતાનું કર્ત્તવ્ય તે ચૂકતાં નહિ.\nઆ સમયે તેમનું લક્ષ સાજા થએલા સિપાઈએાની અને જે સિપાઈ ઓને બીજો કાંઈ ઉદ્યમ નહાતો પણ ત્યાં રહેવાની ફરજ પડી હતી. તેમની તન અને મનની કેળવળી ઉપર લાગેલું હતું. તે લોકેાને માટે શીખવાના વર્ગ સ્થાપ્યા. નાની નાની લાયબ્રેરીઓ કહાડી, તેમાં ઈંગ્લાંડના તેમના મિત્રોએ ચોપડીઓ અને વર્તમાનપત્રો મોકલી આપ્યાં. નામદાર રાણી સાહેબે સાહિત્યની ચોપડીઓ મોકલી. તે સર્વનો ઉપયોગ સિપાઈઓ પુષ્કળ કરતા હતા અને સર્વ ઘણી સભ્યતાથી અને અદબથી વર્તતા હતા. સ્કુયુટેરાઈમાં અને ક્રાઈમીઆમાં વડા અમલદારોએ વિવિધ વિષયો ઉપર ભાષણો આપવા માંડયાં અને ધર્મગુરૂઓએ પણ તેમાં ભાગ લેવા માંડયો. મિસ નાઇટીંગેલને આવો ઉત્સાહ જોઈને ઘણો સંતોષ થયો, તે ઉપરાંત સિપાઈઓને દારૂ વિગેરે વ્યસન લેવાની ટેવ ના પડે તે માટે જુદી ક્લબો અને ઉપહારગૃહ (વીશીઓ) કહાડી.\nમંદવાડ વખતે તે લોકોના તનની સેવા કરી અને હવે નવરાશના વખતમાં તેમની માનસિક અને નીતિની ઉન્નતિ કરવાને પ્રયાસ આ ભલી બાઈએ કર્યો.\nસિપાઈઓ પોતાનાં છોકરાં, માતાપિતા તરફ બેદરકારીથી ના વર્તે તે માટે પ્રથમથી તેમનાં કુટુંબ સાથે પત્રવ્યવહાર રાખવાની છૂટ આપેલી હતી, અને હવે સર્વેને લખવાનાં બધાં સાધનો મિસ નાઇટીંગેલે અપાવ્યાં. જયારે લડાઈ ચાલતી હતી ત્યારે તો મિસ નાઇટીંગેલની મારફતે જ બધા કાગળો જતા. ઘણીવાર તેમને પોતાને જ સિપાઈઓના મરણના સમાચાર મોકલવા પડતા. તે સર્વેમાં દુઃખી થએલાં કુટુંબો માટે ઘણી જ દયા અને દીલસોજી બતાવતાં. અનાથ વિધવાઓને ધીરજ આપતાં, સરકાર તરફથી પેન્શનના પૈસા કેાની પાસે માગવા, કેવી રીતે માગવા, એ સર્વ બરોબર તેમને બતાવતાં.\nવળી એક બીજી યોજના એવી કરી હતી કે જેથી સિપાઈઓ પોતાના પગારના પૈસા પોતાના કુટુંબમાં મોકલી શકતા. તે પોતે સિપાઈઓ પાસે પૈસા લેતાં, અને દરેક સિપાઈ કહે તે પ્રમાણે તે ઈંગ્લંડ મોકલી દેતાં. આા પ્રમાણે દર મહિને લગભગ ૧૫૦૦૦ રૂપીઆ ઈંગ્લંડ મોકલાતા હતા. અને તે પોસ્ટ ઓફીસ મારફતે જેના જેના હોય તેને આપી દેવામાં આવતા. આવી રીતે ઉદ્ધત, દારૂડીઆ સિપાઈઓ પૈસા વ્યર્થ ગુમાવવાને બદલે પોતાનાં સ્નેહીના ભરણપોષણ માટે બચાવી શકતા.\nતેમણે આ રીત કહાડી ત્યાર પછી સરકાર તરફથી કોન્સ્ટેટીનોપલ, સ્ક્યુટેરાઈ, બેલેક્લેવા અને ક્રાઈમીઆ સર્વ જગાએ મનીઓર્ડર ઓફીસો (ટપાલ મારફતે પૈસા મોકલવાની ઓફીસ) સ્થાપી અને છ મહિનાની અંદર ૧૧૦,૦૦૦૦ રૂપીઆ ઈંગ્લંડ ખાતે સોલ્જરો તરફથી રવાના કરવામાં આવ્યા. આ સર્વ મિસ નાઇટીંગેલના સદ્દગુણી સ્વભાવનું જ પરિણામ હતું. તેમના આવ્યા પહેલાં સિપાઈઓ પૈસા બચાવવા તે શું તે જાણતા જ નહોતા. જે કાંઈ બચતું તે દારૂ વ્યસનમાં ઉડાવી દેતા અને પૈસા મોકલવા માટે સરકાર તરફથી કાંઈ સગવડ પણ કરી આપેલી નહોતી.\nઈ. સ. ૧૮૫૬ ના માર્ચ મહિનામાં પૅરિસ આગળ સલાહના કરાર થયા અને જુલાઈ મહિનામાં ક્રાઈમીઆ ખાલસા થયું. જ્યાં સુધી બધાં દવાખાનાં બંધ થયાં અને તમામ ઈંગ્રેજી લશ્કરને ઈંગ્લાંડ મોકલી દેવામાં આવ્યું ત્યાં સુધી ફ્લૉરેન્સ નાઇટીંગેલ પોતાની જગાએથી ખસ્યાં નહિં. ક્રાઈમીઆ છોડતાં પહેલાં મિસ નાઇટીંગેલે જેટલાં માણસો ત્યાં મૃત્યુ પામ્યાં હતાં તે લોકોના સ્મણાર્થે પોતાના ખાનગી ખર્ચે એક સ્તંભ ઉભો કરવાની આજ્ઞા કરી. તે સ્તભ બૅલેકલેવાના સેનેટેરીઅમ પાસેની એક ટેકરી ઉપર મુકવામાં આવ્યો અને ક્રાઈમીઆના બહાદુર યોદ્ધાઓ અને પરોપકારી નર્સો જેમણે દૂર દેશમાં પોતાના આત્મા પારકાના સુખ માટે માત્ર ઈશ્વર પ્રીત્યર્થે આપ્યા હતા, તેમના નામ ઉપર તે અર્પણ કરવામાં આવ્યો હતો. તેની ઉપર નીચે પ્રમાણે લેખ કોતરાવ્યો હતો.  “ પ્રભુ અમારા ઉપર કૃપાદષ્ટિ રાખો.”\n“ Lord, have marcy upon us. ”\nપાછળથી આ સ્તંભ “નાઇટીંગેલ ક્રૉસ” ને નામે એાળખાયો. કાળા સમુદ્રમાંથી સફર કરતાં એ સ્તંભ નજરે પડે છે ને એ પરોપકારી ભલી બાઈનું સ્મરણ કરાવે છે.\nક્રાઈમીઆથી ઇંગ્લંડ જવાને મિસ નાઇટીંગેલ પાછાં ફર્યાં ત્યારે સ્ક્યુટેરાઈ ઉતરીને ગયાં અને ત્યાંની બધી હોસ્પીટલો બંધ થઈ હતી કે નહિ તે તપાસી લીધું. બૅરેક હોસ્પીટલનું મકાન તુર્કસ્તાનના અધિકારીઓએ પાછું લઈ લીધું પણ મિસ નાઇટીંગેલનો ઉતારો જે ઓરડામાં હતો તે ઓરડા તો તેમના સ્મરણ સૂચક ચિન્હ તરીકે જેવી સ્થિતિમાં તેમણે રાખ્યા હતા તે જ સ્થિતિમાં કેટલાં વર્ષો સુધી રહેવા દેવામાં આવ્યા હતા.\nતુર્કસ્તાનનો સુલતાન મિસ નાઇટીંગેલના કાર્યને અંત:કરણપૂર્વક વખાણતો હતા. અને જયારે ઈંગ્લંડ જવા ઉપડ્યાં ત્યારે તેમને એક હીરાની બંગડી બક્ષિસ આપી.\nક્રાઈમીઆ છોડતાં પહેલાં નામદાર રાણી સાહેબે પણ તેમને એક ઘણા ખુબસુરત હીરા માણેકના ફુલની ભેટ મોકલી હતી. તે ફુલ ઉપર રાણી સાહેબનું નામ તથા એક સુંદર લેખ કેાતરેલો હતો. તેની પાછળ ફ્લૉરેન્સ નાઈટીંગેલે સરકારી લશ્કરની ચાકરી કરીને જે મહાન દેશસેવા બજાવી હતી તેનું વર્ણન પણ કોતરેલું હતું.\nસરકાર તરફથી પણ તેમના કાર્યને માટે લખાણ થયું હતું. જ્યારે સલાહના કરાર ચર્ચાતા હતા ત્યારે તેમને માટે લોર્ડ એલીસમીઅરે નીચે પ્રમાણે વચન કહ્યાં હતાં.\n“મહેરબાન સાહેબો - લડાઈ વખતે જે જે સંકટ પડ્યાં હતાં તે સર્વ હાલ તો વિસરાઈ ગયાં છે; બેલેકલેવા અને ઈન્કરમેનની લડાઈઓને બે વર્ષ થઈ ગયાં તેથી એ તો ઐતિહાસિક બીના જેવી થઈ ગઈ છે. લશ્કરી સિપાઈઓ પાછા બળવાન થયા છે. સર્વે પોતપાતાની નોકરીએ પાછા જોડાયા છે, અને હોસ્પીટલો ખાલી થઈ ગઈ છે. પરંતુ “દયાની દેવી” (મિસ નાઇટીંગેલ) હજી પોતાનું કામ આટોપી લેવામાં રોકાયાં છે. સ્ક્યુટેરાઈમાં જે જગ્યાએ મૃત્યુ પામતા સિપાઈઓ તેમનાં પગલાંના અવાજનું શ્રવણ કરવાને કે માત્ર તેમની છાયાની એક દૃષ્ટિ માટે આતુર રહેતા હતા તે જગ્યા હાલ વેરાન જેવી પડી રહી છે. તે પોતે તો લોકેાની દૃષ્ટિથી હાલ દૂર જ રહેવાનો પ્રયત્ન કરે છે કેમકે એમને લોકોમાં પ્રસિદ્ધિ મેળવવાની આકાંક્ષા જરાએ નથી.”\nલૉર્ડ એલીસમીઅરની આ કલ્પના તદ્દન સત્ય હતી. સરકાર તરફથી તેમને ઇંગ્લેંડ આવવા માટે એક વહાણ મોકલવાનો બંદોબસ્ત કર્યો પણ તેમણે તે સ્વીકારવાની ના પાડી. અને એક ફ્રેંચ વહાણમાં બેસીને માર્સેલ્સ (ફ્રાન્સમાં) આવી પહોંચ્યાં. ફ્રાન્સમાં તેમણે રાતની વખતે જ મુસાફરી કરી. પેરીસમાં માત્ર તેમના જુના મિત્ર ”સિસ્ટર્સ ઓફ સેન્ટ વિન્સેંટ'ને મળવા માટે ઉતર્યાં, અને ત્યાર પછી તેમની માસીની સાથે મિસ સ્મિથને છુપે નામે ઈંગ્લંડમાં આવી પહોંચ્યાં. પોણા બે વર્ષ સુધી તે બહાર ગામ રહ્યાં તેટલામાં તેમના જીવનમાં કેટલા બધા નવા અણચિંતવ્યા બનાવો બન્યા હતા તેની ગણત્રી કરવી મુશ્કેલ છે.\n"https://gu.wikisource.org/w/index.php?title=ફ્લૉરેન્સ_નાઇટિંગેલનું_જીવન_ચરિત્ર/_પ્રકરણ_૧૩_મું&oldid=41626" થી મેળવેલ\nઆ પાનામાં છેલ્લો ફેરફાર ૩ મે ૨૦૧૫ના રોજ ૧૩:૫૬ વાગ્યે થયો.


US President Donald Trump tweet, Zuckerberg said: I am No.1 on Facebook and PM Modi No 2; I am going to visit India in2weeks|ટ્રમ્પનું ટ્વિટ- ઝકરબર્ગે કહ્યું કે તેઓ ફેસબુક પર નં-1 અને PM મોદી નં-2, વાસ્તવમાં પ્રધાનમંત્રી કરતા તેમના અડધા ફોલોઅર્સ\nUS President Donald Trump tweet, Zuckerberg said: I am No.1 on Facebook and PM Modi No 2; I am going to visit India in2weeks\nખોટો દાવો / ટ્રમ્પનું ટ્વિટ- ઝકરબર્ગે કહ્યું કે તેઓ ફેસબુક પર નં-1 અને PM મોદી નં-2, વાસ્તવમાં પ્રધાનમંત્રી કરતા તેમના અડધા ફોલોઅર્સ\nડોનાલ્ડ ટ્રમ્પના ફોલોઅર્સ વડાપ્રધાન મોદીની સરખામણીએ 1.68 કરોડ ઓછા છે\nઅમેરિકાના રાષ્ટ્રપતિ 24-25 ફેબ્રુઆરીએ બે દિવસ માટે ભારતની મુલાકાતે આવશે\nટ્રમ્પની સાથે તેમની પત્ની મેલાનિયા ટ્રમ્પ પણ ભારતની મુલાકાતે આવશે\nનેશનલ ડેસ્ક: અમેરિકન રાષ્ટ્રપતિ ડોનાલ્ડ ટ્રમ્પ અને તેમની પત્ની આ મહિનાના અંતમાં ભારતની મુલાકાતે આવવાના છે. ભારત પ્રવાસ માટે ટ્રમ્પ અને તેમની પત્ની બંને ખૂબ ઉત્સાહિત છે. ટ્રમ્પ અને તેમની પત્ની બંને ટ્વિટર પર આ વાત જાહેર કરી ચૂક્યા છે. હવે ફરી એક વખત તેમણે તમની ભારત યાત્રાનો ઉલ્લેખ કરતાં એક નવું ટ્વિટ કર્યું છે. આ ટ્વિટમાં તેમણે ફેસબુક ફાઉન્ડર ઝકરબર્ગનો પણ ઉલ્લેખ કર્યો છે. ડોનાલ્ડ ટ્રમ્પે ટ્વિટમાં પોતે ફેસબુકમાં નંબર-1 પર હોવાની અને ભારતના વડાપ્રધાન નંબર-2 હોવાની વાત કરી છે અને પોતે આગામી2સપ્તાહમાં ભારતની મુલાકાત લેવાના છે. જોકે ટ્રમ્પનો આ દાવો ખોટો છે. તેઓ ફેસબુક ફોલોઅર્સ અને પેજ લાઈક્સમાં વડાપ્રધાન મોદી કરતાં ઘણાં પાછળ છે. છેલ્લા એક સપ્તાહમાં પીએમ મોદીએ ફેસબુક પર એક પોસ્ટ કરી છે જ્યારે ટ્રમ્પે 125 પોસ્ટ કરી છે. ફેસબુકના એંગજમેન્ટની વાત કરીએ તો તેમાં ટ્રમ્પ આગળ છે. છેલ્લા એક સપ્તાહમાં ટ્રમ્પનું એંગેજમેન્ટ 29.8 મિલિયન છે, જ્યારે છેલ્લા એક સપ્તાહનું પીએમ મોદીનું એંગેજમેન્ટ 2.7 મિલિયન છે.\nડોનાલ્ડ ટ્રમ્પે ટ્વિટ કર્યું છે કે, ‘મને લાગે છે કે આ મોટુ સન્માન છે. માર્ક ઝકરબર્ગે હમણાં જ જણાવ્યું છે કે, ડોનાલ્ડ ટ્રમ્પ ફેસબુક પર નંબર 1 છે અને બીજા નંબરે વડાપ્રધાન મોદી છે. હકીકતમાં હું2સપ્તાહમાં ભારત જઈ રહ્યો છું.’ ભારત મુલાકાત પહેલા ટ્રમ્પે કહ્યું હતું કે, આ મહિને મારી પહેલી ભારત યાત્રા વિશે ખૂબ ઉત્સાહિત છું. તેમણે સંકેત આપ્યા છે કે, આ દરમિયાન બંને દેશો વચ્ચે વેપાર સમજૂતી વિશે હસ્તાક્ષર થઈ શકે છે. મોદીએ પણ બુધવારે તેમની ટ્વિટમાં કહ્યું હતું કે, અમેરિકન રાષ્ટ્રપતિ ડોનાલ્ડ ટ્રમ્પની ભારત યાત્રા વિશેષ છે અને તે ભારત-અમેરિકાની મિત્રતાને વધારે મજબૂત બનાવશે.\nટ્રમ્પે આજે ટ્વિટ કરીને દાવો કર્યો છે કે, તેઓ ફેસબુકમાં નંબર 1ની પોઝિશન પર છે અને આ તેમને ફેસબુકના ફાઉન્ડ ઝકરબર્ગે કહ્યું છે. પરંતુ હકીકતમાં આ દાવો ખોટો છે. ફેસબુક ફોલોઅર્સમાં ભારતના વડાપ્રધાન મોદી ડોનાલ્ડ ટ્રમ્પ કરતાં ઘણાં આગળ છે. વડાપ્રધાન મોદીના ફેસબુક ફોલોઅર્સ 4.43 કરોડ છે જ્યારે ડોનાલ્ડ ટ્રમ્પના ફેસબુક ફોલોઅર્સની સંખ્યા પીએમ મોદીની સરખામણીએ અડધી જ છે. ડોનાલ્ડ ટ્રમ્પના ફોલોઅર્સ અત્યારે 2.75 કરોડ છે. આમ, વિશ્વમાં પોલિટિકલ ક્ષેત્રે વડાપ્રધાન મોદીના ફેસબુક ફોલોઅર્સ સૌથી વધારે છે.\nટ્રમ્પ મોદી કરતા FB પર વધારે એક્ટિવ\nઆમ તો વડાપ્રધાન મોદીના ફેસબુક ફોલોઅર્સ અને પેજ લાઈક્સની સંખ્યા ટ્રમ્પની સરખામણીએ બમણી જેટલી છે. પરંતુ સક્રિયતાની દ્રષ્ટીએ જોવા જઈએ તો હાલ અમેરિકન રાષ્ટ્રપતિ ટ્રમ્પ મોદી કરતાં આગળ છે. છેલ્લા એક સપ્તાહમાં પીએમ મોદીએ ફેસબુક પર એક જ પોસ્ટ કરી છે. જ્યારે ટ્રમ્પે છેલ્લા એક સપ્તાહમાં 125 પોસ્ટ કરી છે. જોકે આ વર્ષના અંતમાં અમેરિકામાં રાષ્ટ્રપતિ પદની ચૂંટણી આવી રહી છે તેને કારણે પણ ટ્રમ્પ ફેસબુક પર વધુ સક્રિય હોય તેવું માની શકાય છે.\nટ્રમ્પ અને મોદીના ફેસબુક અકાઉન્ટની સ્થિતિ\nડોનાલ્ડ ટ્રમ્પના બે ફેસબુક અકાઉન્ટ છે. President Donald J. Trump નામનું તેમનું FB અકાઉન્ટ 18 મે 2018 પછીથી અનએક્ટિવ છે. આ પેજ 12 જાન્યુઆરી 2017માં ક્રિએટ કરવામાં આવ્યું હતું અને2લોકો દ્વારા તેને મેનેજ કરવામાં આવતું. આ અકાઉન્ટમાં તેમના ફોલઅર્સની સંખ્યા 53.87 લાખ છે, જ્યારે પેજ લાઈક્સની સંખ્યા 31 લાખ છે. આ પેજ પર લાસ્ટ પોસ્ટ 18 મે 2018ના રોજ કરવામાં આવી હતી. ત્યારપછી આ પેજ પર કોઈ જ પ્રકારનું અપડેટ કરવામાં આવ્યું નથી.\nડોનાલ્ડ ટ્રમ્પનું બીજુ ફેસબુક અકાઉન્ટ Donald J. Trumpના નામથી છે. આ FB અકાઉન્ટ 8 એપ્રિલ 2009ના રોજ ક્રિએટ કરવામાં આવ્યું છે. હાલ 17 લોકો આ પેજને મેનેજ કરી રહ્યા છે. આ પેજ પર ટ્રમ્પના ફોલોઅર્સની સંખ્યા 2.75 કરોડ અને પેજ લાઈક્સની સંખ્યા 2.59 કરોડ છે. આ પેજ પર છેલ્લી પોસ્ટ 12 ફેબ્રુઆરી 2020ના રોજ કરવામાં આવી છે.\nવડાપ્રધાન નરેન્દ્ર મોદીનું ફેસબુક અકાઉન્ટ Narendra Modiના નામથી જ છે. આ FB અકાઉન્ટ5મે 2009ના રોજ ક્રિએટ કરવામાં આવ્યું છે. હાલ આ પેજ5લોકો દ્વારા મેનેજ કરવામાં આવી રહ્યું છે. વડાપ્રધાન મોદીના ફોલોઅર્સની સંખ્યા 4.43 કરોડ જ્યારે પેજ લાઈક્સની સંખ્યા 4.46 કરોડ છે.\nડોનાલ્ડ ટ્રમ્પના ફોલોઅર્સ વડાપ્રધાન મોદીની સરખામણીએ 1.68 કરોડ ઓછા છે.


સાવરકુંડલામાં શ્વાને બચકુ ભરી લેતા સિનિયર સિટીઝને ગ્રાહક સુરક્ષા મંડળમાં ફરિયાદ કરી, વળતર ચૂકવવા પાલિકાને નોટિસ ફટકારાઈ | Senior citizens complain to Consumer Protection Board about dog bite in Savarkundla, notice issued to municipality to pay compensation - Divya Bhaskar\nSenior Citizens Complain To Consumer Protection Board About Dog Bite In Savarkundla, Notice Issued To Municipality To Pay Compensation\nશ્વાન કરડતા નાગરિકે વળતર માંગ્યુ.!:સાવરકુંડલામાં શ્વાને બચકુ ભરી લેતા સિનિયર સિટીઝને ગ્રાહક સુરક્ષા મંડળમાં ફરિયાદ કરી, વળતર ચૂકવવા પાલિકાને નોટિસ ફટકારાઈ\nસિનિયર સિટીઝનને થયેલો ખર્ચ વ્યાજ સહિત ચૂકવી આપવા ગ્રાહક સુરક્ષા મંડળે લીગલ નોટિસ આપી\nઅમરેલીના સાવરકુંડલા શહેરમાં થોડા દિવસ પહેલા સિનિયર સિટીઝન હર્ષદભાઈ જોષી ચાલીને જતા હતા. આ દરમિયાન એક શ્વાને તેને બચકું ભર્યું હતું. જેથી તેમને સારવાર માટે સાવરકુંડલા શહેરની સરકારી હોસ્પિટલમાં ખસેડવામાં આવ્યાં હતા. ત્યારબાદ તેઓએ આ બાબતે ગ્રાહક સુરક્ષા મંડળમાં ફરિયાદ દાખલ કરાવી હતી અને વળતરની માંગ કરી હતી. જે ફરિયાદના આધારે ગ્રાહક સુરક્ષા મંડળે વળતર ચૂકવવા સાવરકુંડલા નગરપાલિકાને લીગલ નોટિસ ફટકારી છે.\nવૃદ્ધને ઈજા પહોંચતા હોસ્પિટલમાં સારવાર લેવાની ફરજ પડી હતી\nનોટિસમાં ઉલ્લેખ કરાયો છે કે, ફરિયાદી સિનિયર સિટીઝન છે. ત્યારે તેઓ સાવરકુંડલાની બજારમાંથી પોતાના ઘરેથી ચાલીને જતા હતા. તે દરમિયાન શ્વાન તેને કરડી જતા તેઓ નીચે પડી ગયા હતા. જેથી તેઓને ઈજા પહોંચતા હોસ્પિટલમાં સારવાર લેવાની ફરજ પડી છે. નાગરિકોની સુખાકારીએ નગરપાલિકાની ફરજ અને જવાબદારી છે. જેમાં રખડતા ઢોર, શ્વાન, મચ્છર વગેરેથી નાગરિકોનું રક્ષણ કરવાની જવાબદારી નગરપાલિકાની છે. જે અંતર્ગત નગરપાલિકાને સબબ નોટિસ કરી જાણ કરવાની કે, આ નોટિસ મળ્યા દિન 15માં ફરિયાદીને થયેલી યાતના માનસિક ત્રાસ અને થયેલો ખર્ચ વ્યાજ સહિત ચૂકવી આપવો. તેમજ જો આમ કરવામાં કસુર થયે ફરિયાદીને કાયદાથી મળતા અધિકારો મુજબ કાનૂની કાર્યવાહી કરવામાં આવશે. જેની અંગત જવાબદારી તમારી રહેશે. ગ્રાહક સુરક્ષા મંડળના પ્રમુખ રમેશ હીરાણી મારફતે સાવરકુંડલા નગરપાલિકાને નોટિસ આપી છે.


નુપુર શર્માના નિવેદન અંગે કહ્યું- ભારત સરકારે આવા કટ્ટરપંથીઓને ઈસ્લામનું અપમાન કરતા અટકાવવા જોઈએ | Nupur Sharma's statement: Government of India should stop such extremists from insulting Islam - Divya Bhaskar\nNupur Sharma's Statement: Government Of India Should Stop Such Extremists From Insulting Islam\nતાલિબાન પણ આપવા લાગ્યું સલાહ:નુપુર શર્માના નિવેદન અંગે કહ્યું- ભારત સરકારે આવા કટ્ટરપંથીઓને ઈસ્લામનું અપમાન કરતા અટકાવવા જોઈએ\nઆરબ દેશોએ તેમના સુપર માર્કેટમાં ભારતીય ઉત્પાદનો પર પ્રતિબંધ લગાવ્યો છે.\nભાજપના પૂર્વ પ્રવક્તા નુપુર શર્માએ પયગંબર મોહમ્મદ વિશે આપેલા નિવેદન અંગે ઈસ્લામિક દેશોમાં હોબાળો મચી ગયો છે. ઈસ્લામિક દેશો નુપુરનાં આ નિવેદનની ટીકા કરી રહ્યા છે અને ભારત સરકાર પાસે આ અંગે જવાબ પણ માંગી રહ્યા છે. આ મામલામાં હવે અફઘાનિસ્તાન પણ સામેલ થઈ ગયું છે. અહીંની તાલિબાની સરકારે ભારતને સલાહ આપી છે.\nતાલિબાને ભારત સરકારને કટ્ટરપંથીઓને ઈસ્લામનું અપમાન કરતા અને મુસ્લિમોની ભાવનાઓને ઉશ્કેરવાને અટકાવવા કહ્યું છે. તાલિબાનના પ્રવક્તા ઝબીઉલ્લા મુજાહિદે જણાવ્યું હતું કે ભારતના સત્તાધારી પક્ષના એક નેતાએ પયગંબર મોહમ્મદ વિશે અપમાનજનક શબ્દોનો ઉપયોગ કર્યો છે. અફઘાનિસ્તાનની ઇસ્લામિક અમીરાત સખત રીતે આ બાબતે નિંદા કરે છે.\nUNએ કહ્યું- બધા ધર્મો માટે આદર અને સહિષ્ણુતા હોવી જોઈએ\nઆ મામલે ઈસ્લામિક દેશોની ટીકા બાદ સંયુક્ત રાષ્ટ્રએ પણ નિવેદન જાહેર કર્યું છે. યુએન સેક્રેટરી એન્ટોનિયો ગુટેરેસના પ્રવક્તાએ કહ્યું- 'મેં પોતે આ નિવેદન સાંભળ્યું તો નથી, પરંતુ મેં તેના વિશેના સમાચાર ચોક્કસ જોયા છે. હું કહી શકું છું કે અમે બધા ધર્મો માટે આદર અને સહિષ્ણુતાને પ્રોત્સાહિત કરીએ છીએ.\n14 દેશોએ નિવેદન મામલે નારાજગી વ્યક્ત કરી હતી\nનૂપુર શર્માના નિવેદન પર અત્યાર સુધી 14 દેશોએ નારાજગી વ્યક્ત કરી છે. આ દેશોમાં ઈરાન, ઈરાક, કુવૈત, કતાર, સાઉદી અરેબિયા, ઓમાન, સંયુક્ત આરબ અમીરાત, જોર્ડન, અફઘાનિસ્તાન, પાકિસ્તાન, બહેરીન, માલદીવ, લિબિયા અને ઇન્ડોનેશિયા. સાઉદી અરેબિયા, કુવૈત, બહેરીન અને અન્ય આરબ દેશોએ તેમના સુપર સ્ટોર્સમાં ભારતીય ઉત્પાદનો પર પ્રતિબંધ લગાવ્યો છે.


Sales of older vehicles increased by 48% over the previous year | ગત વર્ષ કરતાં જૂના વાહનોના વેચાણમાં 48%નો વધારો નોંધાયો - Divya Bhaskar\nSales Of Older Vehicles Increased By 48% Over The Previous Year\nકોરોનાની અસર:ગત વર્ષ કરતાં જૂના વાહનોના વેચાણમાં 48%નો વધારો નોંધાયો\nગાંધીનગર6 દિવસ પહેલા\nલોકો જુના વાહનો તરફ વળ્યા:5માસમાં નવા વાહનોની તુલનામાં જૂના વાહનોની ખરીદી મોટા પ્રમાણમાં થઈ\nછેલ્લા દોઢ વર્ષથી કોરોના વાયરસના કારણે લોકડાઉન અને આંશિક લોકડાઉન સરકાર દ્વારા આપવામા આવી રહ્યે છે. જેને લઇને અનેક ધંધા રોજગાર ચોપટ થઇ ગયા છે. ત્યારે ઓટોમોબાઇલ બિઝનેસ પણ ઘટી જવા પામ્યો છે. એક તરફ આવક ઓછી થઇ રહી છે, બેકારી વધી રહી છે. એક સમયે જિલ્લામા નવા વાહનો મોટી સંખ્યામા ખરીદ થતા હતા. પરંતુ છેલ્લા પાંચ મહિનામા નવા વાહનોની તુલનામા જૂના વાહનો મોટા પ્રમાણમા ખરીદવામા આવી રહ્યા છે. કાર, બાઇકના શોખિન વ્યક્તિઓની ખાસીયત હોય છેકે, એક વર્ષ વાહનનો ઉપયોગ કરતા હોય છે.\nકેટલાક એવા પણ વ્યક્તિઓ હોય છેકે, વાહન હમેશા નવુ જ ખરીદતા હોય છે. પરંતુ કોરોના વાયરસે અનેક લોકોની જીવન જીવવાની રીત બદલાવી નાખી છે. ગાંધીનગર આરટીઓ કચેરીમા છેલ્લા પાંચ મહિનામા 14981 નવા વાહનોનુ રજીસ્ટ્રેશન થયુ છે. જ્યારે તેની સામે ટુ વ્હીલર-ફોરવ્હીલર સહિતના સેકન્ડ વાહનોના માલિક તરીકે 7754 લોકોએ જૂના વાહન ટ્રાન્સફર કરાવ્યા છે. ગત વર્ષે જાન્યુઆરીથી મે દરમિયાન કુલ 4054 જુના વાહનો ટ્રાન્સફર થયા હતા. એટલે કે ગત વર્ષ કરતાં આ વખતે જુના વાહનોના વેચાણમાં 48 ટકા જેટલો વધારો થયો છે. કોરોનાનો માર ધંધા- વેપારીઓ સાથે- સાથે નાગરિકોની આવક ઉપર પર જોવા મળી છે.જેના કારણે લોકોના ખર્ચામંા પણ ઘટા઼ડો થયો છે. જેને લઈ લોકો જૂના વાહનો તરફ વળ્યાં છે.\nકાર જરૂરિયાત બની, નવી પરવડે તેમ નથી\nજૂની કાર ખરીદનાર અક્ષય પટેલ સાથે વાત કરતા કહ્યુ હતુ કે, કાર જરૂરિયાત બની ગઇ છે. પરંતુ નવી કારની કિંમત પરવડે તેમ નથી. હાલમા સામાન્ય કાર ખરીદવા જઇએ તો5લાખ સુધી પહોંચી જાય. જ્યારે તેજ કાર જૂનામા ખરીદી કરીએ તો 50 ટકા જેટલી કિંમતમા સારી કન્ડીશનની કાર મળી જાય છે. મારે પણ નવી કાર ખરીદવી હતી. પરંતુ કોરોના વાયરસમા રૂપિયાનુ મેનેજમેન્ટ કરવુ જરૂરી છે.\nવાહન વેચાણના છેલ્લા પાંચ મહિનાના આંકડા જોઈએ ગત વર્ષ કરતાં હાલ વાહન વેચાણમાં 13 ટકા જેટલા વધારો થયો છે. 2020ના વર્ષમાં પાંચ મહિનામાં કુલ 13049 નવા વાહનો વેચાયા હતા. જેની સામે આ વર્ષે 14981 વાહનો નોંધાયેલા છે. જોકે ગત વર્ષે લોકડાઉનના કારણે વેપાર ધંધા બંધ હોવાથી વાહન વેચાણામાં ઘટાડો નોંધાયો હતો.\n2017 53,252 વાહનો નોંધાયા હતા, જેની સામે 2018માં 11.59 ટકાના વધારા સાથે 59,423 વાહનો નોંધાયા હતા. 2019માં 1.58 ટકાના ઘટાડા સાથે કુલ 58,486 વાહનો નોંધાયા હતા. કોરોના ઈફેક્ટને પગલે 2020 વાહનો વેચાણમાં કુલ 32.47 ટકાનો ઘટાડો થતાં કુલ 39,498 વાહનો નોંધાયેલા છે. ગત વર્ષે વાહન વેચાણમાં 32.47ટકાનો ઘટાડો થયો હતો.


Gautam Buddha Nepal claim lord Ram UNESCO ap – News18 Gujarati\nભગવાન રામ બાદ ગૌતમ બુદ્ધ ઉપર નેપાળનું મોટું નિવેદન, કહ્યું કે 'તેઓ અહીં જન્મ્યા હતા'\nનેપાળાના વિદેશ મંત્રાલયે રવિવારે આપેલા નિવેદનમાં કહ્યું હતું કે, ગૌતમ બુદ્ધ નેપાળમાં જન્મ્યા હતા. ગૌતમ બુદ્ધનો જન્મ લુંબિની, નેપાળમાં થયો હતો.\nLast Updated : August 09, 2020, 21:43 IST\nવર્લ્ડ હેરિટેજ સાઈટ ધોળાવીરા સહિત કચ્છના 700 ગામોમાં સ્વાતંત્ર્ય દિવસે ABVP કરશે ધ્વજવંદન\nકાઠમાંડુઃ અયોધ્યા અને ભગવાન અંગે બયાનબાજી કર્યા બાદ હવે નેપાળે ગૌતમ બુદ્ધ (Gautam Buddha) અંગે મોટું નિવેદન આપ્યું છે. નેપાળાના (Nepal) વિદેશ મંત્રાલયે રવિવારે આપેલા નિવેદનમાં કહ્યું હતું કે, ગૌતમ બુદ્ધ નેપાળમાં જન્મ્યા હતા. વિદેશ મંત્રાલયના પ્રવક્તાએ કહ્યું કે નિર્વિવાદ તથ્ય છે. જે ઐતિહાસિક અને પુરાતાત્વિક સાભ્યોથી સિદ્ધ હોય છે. ગૌતમ બુદ્ધનો જન્મ લુંબિની, નેપાળમાં થયો હતો. ગૌતમ બુદ્ધનું જન્મસ્થળ લુંબિની યુનેસ્કોના (UNESCO) વિશ્વ ધરોહર સ્થળો પૈકી એક છે.\nઆ સાથે જ પ્રવક્તાએ એ પણ કહ્યું કે આ સત્ય છે કે બૌદ્ધ ધર્મ નેપાળ બાદ દુનિયાના બીજા દેશોમાં ફેલાયો હતો. આ મામલો શંકા અને વિવાદથી પરે છે. આ કોઈ ચર્ચાનો વિષય ન થઈ શકે. આખો આંતરરાષ્ટ્રીય સમુદાય આનાથી વાકેફ છે.\nઆ સાથે જ નેપાળના વડાપ્રધાન કેપી શર્મા ઓલીએ એક વાર ફરીધી દાવો કર્યો છે કે ભગવાન રામની જન્મસ્થળ નેપાળનો ચિતવન જિલ્લો છે. આ જિલ્લામાં માડી નગરપાલિકા ક્ષેત્ર છે. જેનું નામ અયોધ્યાપુરી છે. શનિવારે ઓલીએ આ ક્ષેત્રના અધિકારીઓ સાથે ફોન ઉપર વાતચીત કરી હતી. તેમણે રામ, લક્ષ્મણ અને માતા સીતાની પ્રતિમાઓ લગાવવાનો આદેશ આવ્યો છે. ઓલીએ અધિકારીઓને આદેશ આપ્યો છે કે અયોધ્યાપુરી જ અસલી અયોધ્યા તરીકે પ્રોજેક્ટ અને પ્રમોટ કરો. વડાપ્રધાન ઓલીએ થોરી અને માડીના સ્થાનિય જનપ્રતિનિધિઓને ભવ્ય મંદિર બનાવવા માટે યોજના તરીકે નિર્દેશ પણ આપ્યો છે.\nઆ પણ વાંચોઃ-રામ મંદિર નિર્માણ માટે સોપવામાં આવ્યું એક ક્વિન્ટલ સોનું-ચાંદી, જાણો કોણે આપ્યું કેટલું દાન\nઅધિકારીઓ સાથે બે કલાક સુધી કરી વાત\nનેપાળના અખબાર હિમાલયન ટાઈમ્સ પ્રમાણે ઓલીએ માડી અને ચિતવનના અધિકારીઓ અને નેતાઓ સાથે બે કલાક ફોન ઉપર વાતચીત કરી હતી. આગળ પણ વાતચીત તેમણે કાઠમાંડુ પણ બોલાવ્યા છે. ઓલીએ કહ્યું કે મારો વિશ્વાસ છે કે ભગવાન રામનો જન્મ નેપાળના અયોધ્યાપુરીમાં થયો હતો. ભારતના અયોધ્યામાં નહીં. મારી પાસે પુરાવા છે. જે ભગવાન રામનો જન્મ નેપાળમાં જ થયો છે.\nચિતવન જિલ્લાના સાંસદ દિલ કુમારી રાવલે કહ્યું કે પીએમ ઓલીએ કહ્યું કે અયોધ્યાપુરીની આસપાસ ક્ષેત્રોના સંરક્ષણ માટે સંપૂર્ણ તાકાતથી કામ કરો. પ્રમાણ એકઠાં કરવા માટે અયોધ્યાપુરીમાં ખોદાકમ કરવાનું પણ કહ્યું છે. આ સાથે જ અયોધ્યાપુરીના પ્રમોટ કરવા અને ત્યાંના ઐતિહાસિક સાક્ષ્યોને સંરક્ષિત કરવા માટે સ્થાનિક લોકોની મદદ લેવાનો આદેશ કર્યો છે.\nFirst published: August 09, 2020, 21:43 IST\nTags: Claim, Lord Ram, Nepal, UNESCO


આજે સૌથી સુખિયો હોય તો પ્રામાણિકપણે ધન કમાતો કૉમન મૅન છે!\nYou are here :HOME >> Features >> Sunday Sartaaj >> આજે સૌથી સુખિયો હોય તો પ્રામાણિકપણે ધન કમાતો કૉમન મૅન છે!\nદેશી નાટક સમાજના નાટકનું એક ગીત ૬૦ વર્ષ પહેલાં ગુજરાતમાં ખૂબ ગવાતું: ‘ધનવાન જીવન માણે છે, નિર્ધન બોજો તાણે છે.’\nઆજે સાઠ વર્ષ પછી અર્થતંત્ર બદલાયું છે. આજે જે શ્રમજીવી છે, સ્વતંત્ર વ્યવસાય કરે છે એ લોકો નિશ્ચિત જીવન જીવે છે. ધનવાનો તેમના ધનનો બોજો તાણે છે. જૂના વખતમાં જે સૌથી ધનિક હોય એ વ્યક્તિ નગરશેઠ ગણાતી. સૌરાષ્ટ્રના મહુવા ગામમાં હરિલાલ શેઠ સૌથી પૈસાદાર હતા. તે પૈસાદાર હોવાને કારણે અમે સૌ તેમને માનથી જોતા. ભાવનગરના મહારાજા ભાવસિંહજી અને પછી કૃષ્ણકુમારસિંહજી રાજ્યનાં શહેરોમાં સૌથી ધનિક વ્યક્તિને નગરશેઠ નીમતા. પણ આજે ધનવાનને માનથી નથી જોવામાં આવતા. અમુક કૌભાંડકારીઓએ ધનવાન હોવું એટલે જાણે ગુનેગાર બનીને કે ગુનો કરીને જ ધનવાન થયા હોય એવું માનવામાં આવે છે. સીધે રસ્તે કે માનનીય રસ્તે ધનવાન ન થવાય એવી જે દૃઢ માન્યતા છે એ ખોટી છે.\nઅમેરિકામાં કે લંડનમાં ધનપતિને ઑટોમૅટિક તેણે ગુના કરીને ધન ભેગું કર્યું હોય એવી વ્યક્તિ માનવામાં નથી આવતી, આપણા દેશમાં જ આ માન્યતા છે. એ માન્યતા છોડવી મુશ્કેલ છે. ધનપતિ કે લક્ષ્મીપતિ થવું એ એક જાતનો અપરાધ કરવો એવું માનવામાં આવે છે. આજે સૌના મગજમાં રાજ્ય સિસ્ટમ નથી છતાં લોકોને સમાજવાદી થવું છે, સાથે-સાથે પૈસાદાર થવા માટેના ઉધામા પણ કરવા છે! આજે સૌથી સુખિયો હોય તો આપણા હિન્દુસ્તાનનો કૉમન મૅન છે. ૭૦ વર્ષ પછી આજની નવી પેઢી માટે પૈસાપાત્ર થવાના અનેક માર્ગો ખુલ્લા થયા છે. તમે પોતે જ કહી શકશો કે માત્ર ગુના કરીને જ પૈસાદાર થવાય છે એ માન્યતા ખોટી છે. ઈમાનદારી, પ્રામાણિકતા અને સીધે રસ્તે પણ ધનિક થવાય છે. હું કે તમે સૌ પુરુષાર્થ થકી ધનવાન થઈ શકીએ છીએ. આજે લખપતિ શબ્દ સાવ અસર વગરનો છે. આજે ગામડામાં નાનો ખેડૂત પણ લખપતિ નહીં કરોડપતિ જોવા મળશે. લખપતિ થવુંં તો સાવ સહેલું છે. મુંબઈમાં ઘરકામ કરનારી બહેનો પણ લખપતિ છે એવી જ રીતે કૉમન મૅનમાં કરોડપતિઓ અગણિત નજરે પડશે. કરોડપતિને હવે માનથી જોવાની દૃષ્ટિ કેળવવી પડશે, કારણ કે હવેના આ મુક્ત અર્થતંત્રમાં એક મજૂર, રત્નકલાકાર કે નાનો ખેડૂત પણ પુરુષાર્થ થકી કરોડપતિ થઈ શકે છે!\nઆ લેખની શરૂમાં જે જૂના નાટકના ગીતની પંક્તિ લખી છે કે ‘ધનવાન જીવન માણે છે, નિર્ધન બોજો તાણે છે’ એ પંક્તિ હવે ઊંધી રીતે બોલવાની જરૂર પડશે એવું લાગે છે. નિર્ધન ઉïર્ફે કૉમન મૅન જ આજે જીવન માણે છે, આજે ધનવાન જીવન માણતો નથી. આજનો ધનવાન વધુ ને વધુ ધનના મોહમાં અનેક ઉધામા કે કૌભાંડ કરે એવી દૃઢ માન્યતા છે. આજની આ કટારમાં ધનવાન હોય કે નિર્ધન હોય, પણ કોણ જીવન માણે છે એનો જવાબ છે.\nજે વ્યક્તિ એના વ્યવસાયમાં પ્રામાણિક રહીને ધનવાન બને છે એ વ્યક્તિ જ સુખીમાં સુખી છે અને સ્વતંત્રતાનાં ૭૦ વર્ષ પછી નરેન્દ્ર મોદીના રાજમાં ધનવાન જીવન માણે છે. માત્ર મોદીએ ધનવાનને એટલે કૉમન મૅનને કષ્ટ આપતા કાયદા કરવાથી દૂર રહેવું જોઈએ, આમ જનતાને પુરુષાર્થ કરીને કમાઈને ધનવાન થવું હોય તેને ધનવાન બનીને જીવન માણવા દેવું જોઈએ.


વિકાસની વાતો વચ્ચે GDP ઘટીને 5.7 ટકાનાં તળીયે | indias q1 gdp slips to57 from79 in the same quarter - Sambhaav News\nનવી દિલ્હી : દેશનાં જીડીપી(ગ્રોસ ડોમેસ્ટીક પ્રોડક્ટ) ગ્રોથ આ નાણાકીય વર્ષની પહેલા ત્રિમાસિક ગાળામાં 5.7 ટકા પર આવી ગઇ છે. આ તેમનો ત્રીજા વર્ષે નિચલુ સ્તર છે. વિનિર્માણ ગતિવિધિઓમાં સુસ્તી વચ્ચે સતત ત્રીજા ત્રિમાસીક ગાળામાં નોટબંધીની અસરદેખાડવામાં આવી. તેમાં ગત્ત ત્રિમાસીક (જાન્યુઆરી – માર્ચ)માં જીડીપીનાંવૃદ્ધી દર 6.1 ટકા રહી હતી. 2016-17નાં પહેલા ત્રિમાસીક સંશોધિત વૃદ્ધી દર 7.9 ટકા હતી.


જો તમારા લગ્નમાં પણ મોડું થઈ રહ્યું હોય તો વાસ્તુના આ5ઉપાય થશે મદદરૂપ - Mojemoj.com\nલગ્ન એક એવો પ્રસંગ છે જે કરો તો પણ ચિંતા અને ન કરો તો પણ ચિંતા. તેનાથી વધુ સારું લોકો લગ્ન કરીને ચિંતા વહોરી લે કેમ કે લગ્ન પછી વ્યક્તિને એક પાર્ટનર મળી જાય છે. જેમની સાથે તે સુખ દુઃખ શેર કરી શકે છે. લગ્ન દરેક વ્યક્તિની જિંદગીમાં ખૂબ જરૂરી હોય છે. અમુક લોકોના લગ્ન નાની ઉંમરમાં થઈ જાય છે જ્યારે અમુક લોકોએ લગ્ન માટે રાહ જોવી પડે છે. એવું કહેવામાં આવે છે કે જેમના લગ્ન જલ્દી થાય છે તેનો બૃહસ્પતિ તેજસ્વી હોય છે અને જેમના લગ્ન મોડાં થાય છે તેમની કુંડળીમાં કોઈ દોષ જવાબદાર હોય છે. જેને યોગ્ય સમયે દૂર ન કર્યો તો લગ્ન વાંચ્છુકની ઈચ્છા, ઈચ્છા જ રહી જાય છે. જો લગ્નમાં પણ મોડું થઈ રહ્યું હોય તો વાસ્તુના આ5ઉપાય ઘણા મહત્વના સાબિત થશે.\nલગ્નમાં થઇ રહેલું મોડું વાસ્તુના આ પાંચ ઉપાયો દૂર કરશે :\nહિન્દુ ધર્મમાં લગ્નને બે આત્માઓનું મિલન કહેવામાં આવ્યું છે અને સાથે જ બે પરિવારોના મિલનનું કારણ પણ બને છે. લગ્નના બંધનને ખૂબ જ પવિત્ર બંધન માનવામાં આવે છે કારણ કે આ એવો સંબંધ છે જે આકાશમાંથી બનીને આવે છે.\nદરેક વ્યક્તિ માટે કોઈ ને કોઈ બનાવવામાં આવેલું હોય છે. જમીન પર તો બસ માત્ર મિલન બાકી હોય છે. પરંતુ ક્યારેક ક્યારેક લગ્નમાં મોડું થઈ જતું હોય છે તો લોકો અનેક પંડિતો પાસે છોકરી અથવા તો છોકરીની કુંડળીઓ બતાવતા હોય છે. આવા લોકો જો નીચે જણાવેલા આ પાંચ ઉપાયો પર ધ્યાન આપશે તો તેમની સમશ્યા હલ થઈ જશે.\n1) ઘણી વખત કુંડળીમાં મંગળ દશા ખરાબ હોવાને લીધે લગ્નમાં મોડું થાય છે. આ દોષને દૂર કરવા માટે ઘરના રૂમના દરવાજા લાલ અથવા ગુલાબી રંગથી રંગી નાખવા. વાસ્તુશાસ્ત્ર અનુસાર આ ઉપાયથી કુંડલીની દશામાં મજબૂત થાય છે.\n2) વાસ્તુ શાસ્ત્ર માં કહેવામાં આવ્યું છે કે લગ્નની લાયક લોકોએ પોતાના રૂમમાં ખાલી ટાંકી અથવા બંધ મોટું વાસણ ન રાખવું જોઈએ. વાસ્તવમાં બાબત અયોગ્ય છે અને આ બાબતને લીધે લગ્નમાં સમસ્યા અથવા તો મોડું થઈ શકે છે.\n3) જે યુવક કે યુવતી લગ્ન લાયક થઈ ગયા હોય તેમના પલંગ નીચે લોખંડનો સામાન રાખવો ન જોઈએ. આ સાથે જ તેમના પલંગ નીચે કચરો પણ રાખવો ન જોઈએ. વાસ્તુશાસ્ત્ર અનુસાર જેમના લગ્ન કરવાની ઉંમર હોય તેમના શરીરમાં આ વસ્તુમાંથી જ દોષ પ્રવેશ કરે છે.\n4) વાસ્તુશાસ્ત્ર અનુસાર જ્યારે તમે કોઇ યુવક અથવા યુવતીને જોવા જઈ રહ્યા હોય તો તમારું મુખ દક્ષિણ દિશામાં ન હોય અને તમારા પાર્ટનરનું મુખ પણ આ દિશામાં ન હોય તેનું ખાસ ધ્યાન રાખવું. મંગળ કાર્યો માટે આ દિશાને અશુભ માનવામાં આવે છે.\n5) યુવક અને યુવતીએ પીળા રંગની વસ્તુ નો ઉપયોગ કરવો જોઈએ પીળા રંગને ગૃહસ્થ જીવનની ખુશીનું પ્રતીક માનવામાં આવે છે.\nUpdated: February 4, 2019 — 11:42 am\nTags: જાણવા જેવું, લગ્ન, વાસ્તુશાસ્ત્ર


Anil Ambani's company Reliance Aviation benefited, all those involved in the deal will be summoned beforeajudge: Mansoor | અનિલ અંબાણીની કંપની રિલાયન્સ એવિએશનને લાભ અપાયો, ડીલમાં સામેલ તમામ લોકોને જજની સમક્ષ બોલાવાશેઃ મંસૂસ - Divya Bhaskar\nAnil Ambani's Company Reliance Aviation Benefited, All Those Involved In The Deal Will Be Summoned Before A Judge: Mansoor\nરાફેલ સોદામાં કરપ્શનની ફ્રાંસમાં તપાસ:અનિલ અંબાણીની કંપની રિલાયન્સ એવિએશનને લાભ અપાયો, ડીલમાં સામેલ તમામ લોકોને જજની સમક્ષ બોલાવાશેઃ મંસૂસ\n18 દિવસ પહેલાલેખક: પૂનમ કૌશલ\nભારત અને ફ્રાંસ વચ્ચે થયેલા રાફેલ વિમાન સોદામાં ભ્રષ્ટાચારના આરોપોની ફ્રાંસમાં શરૂ થયેલી ન્યાયિક તપાસની ઈનસાઈડ સ્ટોરીના પ્રથમ હિસ્સામાં તમે ઈન્વેસ્ટિગેટિવ જર્નાલિસ્ટ યૉન ફિલિપીન સાથેની વાતચીત વાંચી. ફિલિપીન યૉનની રાફેલ ડીલમાં કરપ્શન વિશે છપાયેલા રિપોર્ટના આધારે જ ફ્રાંસમાં ભ્રષ્ટાચાર અને આર્થિક અપરાધો વિરુદ્ધ કામ કરનારા NGO ‘શેરપા’એ ફ્રાંસની જાહેર અભિયોજન સેવા (પીએનએફ)માં આ સોદામાં ભ્રષ્ટાચારની ફરિયાદ કરી છે.\nફ્રાંસની સરકારી તપાસ એજન્સી (પીએનએફ)એ ‘શેરપા’ના તમામ આરોપોનો સ્વીકાર કરીને 14 જૂનના રોજ તપાસ શરૂ કરી દીધી છે. દૈનિક ભાસ્કરે આ સમગ્ર મામલાને વિસ્તારથી સમજવા માટે ફરિયાદ કરનારા NGO ‘શેરપા’ના લિટિગેશન અધિકારી શૉનેજ મંસૂસ સાથે પણ વાતચીત કરી. વાંચો, સમગ્ર વાતચીત...\nસવાલઃ સૌપ્રથમ હું આપની પાસે એ સમજવા ઈચ્છીશ કે ‘શેરપા’ આ સંરક્ષણ સોદા વિરુદ્ધ ફ્રાંસની ભ્રષ્ટાચારવિરોધી એજન્સીમાં ફરિયાદ શા માટે કરી?\nજવાબઃ 2018માં અમને ભારતમાં રાફેલ ડીલના મામલે કાનૂની કાર્યવાહી શરૂ કરવા અંગે જાણ થઈ હતી. અમે પણ આ મામલે જાણકારી મેળવવાનું શરૂ કર્યુ તો અમને ખ્યાલ આવ્યો કે શંકા કરવાના નક્કર કારણો છે અને મામલો સુપ્રીમ કોર્ટ સુધી પહોંચી ગયો છે. તેમાં ફ્રાંસની કંપની સામેલ હતી અને આ સંવેદનશીલ મામલો સંરક્ષણ સોદા સાથે સંકળાયેલો હતો. અમે નક્કી કર્યુ કે ભારતમાં સિવિલ સોસાયટી અને પત્રકાર આ મામલો જે રીતે ઉઠાવી રહ્યા છે એ રીતે જ તેને ફ્રાંસમાં પણ ઉઠાવવામાં આવે. ભ્રષ્ટાચારના કોઈપણ મામલાના બે પક્ષ હોય છે. અમે ફ્રાંસવાળા પક્ષ પર ફોકસ કર્યુ.\nસવાલઃ ફ્રાંસમાં ન્યાયપાલિકાએ રાફેલ ડીલમાં ભ્રષ્ટાચારની તપાસ શરૂ કરી દીધી છે. અમે અહીં કોઈ રીતે ભ્રષ્ટાચારની વાત કરી રહ્યા છીએ? શું આ રાજકીય પ્રભાવના અયોગ્ય ઉપયોગનો પણ મામલો છે?\nજવાબઃ અમે નિશ્ચિત રીતે હવે કોઈ આરોપ લગાવી શકીએ નહીં, કેમકે હવે બધુ જજની સામે છે, પરંતુ અમે આ સોદાની આસપાસ થયેલી લેવડદેવડમાં શંકાના કારણોને રેખાંકિત કર્યા છે. અમે એ લોકોની ભૂમિકા અંગે પણ સવાલો ઉઠાવ્યા છે જે ડીલને પ્રભાવિત કરી શકે એવા લોકો અને અધિકારીઓની નજીક હતા. અમને લાગે છે કે તપાસ શરૂ કરવા માટે આ પૂરતા કારણો છે.\nસવાલઃ આ તપાસના કેન્દ્રમાં કોણ હશે? તમને શું લાગે છે કોણ કોણ જજની સામે હાજર થઈ શકે છે?\nજવાબઃઅમને લાગે છે કે આ ડીલમાં સામેલ તમામ લોકોને જજની સમક્ષ બોલાવવામાં આવશે અને તેમની જવાબદારી નક્કી કરવામાં આવશે. અમે માત્ર લોકો પર જ ફોકસ કરતા નથી. અમે ઈચ્છીએ છીએ કે કંપનીની જવાબદારી પણ નક્કી કરવામાં આવે. કંપનીની ભૂમિકા અને તેની સમગ્ર સંરચના શંકાના ઘેરામાં છે. અમે ‘શેરપા’માં એ જોઈએ છીએ કે ભ્રષ્ટાચાર ઘણીવાર સિસ્ટમનો હિસ્સો હોય છે. તેમાં માત્ર લોકો સામેલ હોતા નથી પરંતુ સિસ્ટમ અને કંપનીઓ પણ સામેલ હોય છે. દસૉના મધ્યસ્થી કમિશન અને અનિલ અંબાણીની રિલાયન્સ એવિએશનને લાભ પહોંચાડવાની વાત અમારી ફરિયાદમાં છે. અમે ઈચ્છીએ છીએ કે તપાસના ઘેરામાં આ કંપનીઓ પણ હોય.\nસવાલઃ ભ્રષ્ટાચારના આ મામલાની તપાસ ફ્રાંસના રાષ્ટ્રીય હિતોને પણ પ્રભાવિત કરી શકે છે. આના વિશે તમે શું કહેશો?\nજવાબઃ અમે અહીં સંરક્ષણ સોદાની વાત કરી રહ્યા છીએ. તેમાં સામેલ કંપની દસૉ ફ્રાંસની અર્થવ્યવસ્થા માટે અત્યંત મહત્વપૂર્ણ છે. અમે જાણીએ છીએ કે આ પ્રકારના મોટા સંરક્ષણ સોદા રાજકીય એજન્ડાથી પણ પ્રભાવિત થાય છે. રાફેલ સોદામાં પણ આ જ બન્યું છે. આ સમજૂતી ફ્રાંસની સરકાર અને ભારતની સરકાર વચ્ચે થઈ છે. આ વાતને નકારવાનું કોઈ કારણ નથી કે આવા મામલાઓમાં રાષ્ટ્રીય હિત પણ દાવ પર હોય છે પરંતુ રાષ્ટ્રીય હિતોની આડમાં કોઈ ગુનાહિત ભૂલને ઢાંકી શકાય નહીં.\nસવાલઃ આ તપાસની ફ્રાંસના ભવિષ્યના સંરક્ષણ સોદાઓ પર શું અસર પડી શકે છે?\nજવાબઃ અમે આશા રાખીએ છીએ કે આ સમગ્ર મામલો, જે 2018માં અમારી પ્રથમ ફરિયાદથી શરૂ થયો હતો અને અત્યારે તપાસ સુધી પહોંચ્યો છે, તેનો નિર્ણય ફ્રાંસમાં ભ્રષ્ટાચારની રોકથામ માટે સ્થાપિત તંત્રની નિષ્ફળતાઓને પણ સામે લાવશે. સંરક્ષણ સોદા વિશે જાહેરમાં વધુ જાણકારીઓ ઉપલબ્ધ હોતી નથી. અમને લાગે છે કે આ મામલાથી ભ્રષ્ટાચાર વિરુદ્ધ મજબૂત તંત્રની આવશ્યકકા અંગે પણ વાત થશે.\nસવાલઃ શું તમને લાગે છે કે આ તપાસથી રાફેલ જેટ પણ સવાલોનાં ઘેરામાં આવી ગયું છે?\nજવાબઃ હું જાણતી નથી કે આ સવાલનો જવાબ કઈ રીતે આપવો, પરંતુ આ મામલાનું મુખ્ય બિંદુ એ જ છે કે આ ડીલમાં જે કંઈ બન્યું છે, તેમાં ભ્રષ્ટાચારની શંકાના નક્કર કારણો છે. અમને લાગે છે કે તેની અત્યાર સુધી તપાસ ન થઈ શકવાના કારણો રાજકીય છે. અમે સમજી શકતા નથી કે અત્યાર સુધીની તેની કોઈ તપાસ શા માટે ન થઈ.\nસવાલઃ શું તમને લાગે છે કે તેમાં સરકારો સામેલ છે અને જનતાની સામે સંપૂર્ણ સત્ય નહીં આવી શકે?\nજવાબઃ સંભવતઃ સમગ્ર સત્ય સામે નહીં આવે. જ્યારે અમે આ શરૂ કર્યુ ત્યારે અમે જાણતા હતા કે દરેક જવાબદારીને નિશ્ચિત કરી નહીં શકાય, પરંતુ વધુ પારદર્શિતા લાવવાની માગ વધી રહી છે. અમે જોયું છે કે ફ્રાંસમાં સ્કેન્ડલમાં ફસાયેલા રાજનેતાઓની વિરુદ્ધ કેસ ચાલી રહ્યા છે. અમે જાણીએ છીએ કે તપાસનો માર્ગ મુશ્કેલ છે પરંતુ અમને આશા છે કે તેમાં પરિણામ મળશે. અત્યાર સુધીં અમને સારા સંકેતો મળી રહ્યા છે.\nસવાલઃ ભારતની સુપ્રીમ કોર્ટે કહ્યું હતું કે તેની તપાસ શરૂ કરવા માટે પૂરતા પુરાવા નથી. શું તમને લાગે છે કે ભારતમાં પણ આ મામલાની તપાસ થવી જોઈએ?\nજવાબઃ આ મારા માટે જટિલ સવાલ છે, કેમકે હું ભારતની કાનૂની વ્યવસ્થાને બરાબર જાણતી નથી. હું અત્યારે ભારતની ન્યાય વ્યવસ્થા પર મારૂં મંતવ્ય વ્યક્ત નહીં કરૂં.\nસવાલઃ તમને ભારતમાં પોતાના સહયોગીઓ અને સૂત્રો પાસેથી કેવા પ્રકારનો સહયોગ મળ્યો?\nજવાબઃ ફ્રાંસમાં આ મામલાને મજબૂત કરવામાં અમને ભારતના કાર્યકર્તાઓનો ભરપૂર સહયોગ મળ્યો છે. ભારતમાં એ લોકો ભ્રષ્ટાચાર વિરુદ્ધ એવી જ રીતે કામ કરી રહ્યા હતા, જે રીતે અમે ફ્રાંસમાં કરી રહ્યા છીએ. એ સારી વાત હતી કે ભારતના લોકોએ પણ રાષ્ટ્રીય હિતોથી આગળ વધીને ભ્રષ્ટાચાર વિરુદ્ધ પુરાવા મેળવ્યા અને ભ્રષ્ટાચારને ખુલ્લો પાડવાની કોશિશ કરી. અમે અમારા ભારતીય સાથીઓનાં નામ નહીં લઈએ કેમકે અમે તેમની સુરક્ષા અંગે ચિંતિત છીએ.\nજવાબઃ ફ્રાંસની ન્યાયિક વ્યવસ્થામાં અમારું પ્રથમ કદમ હતું માત્ર ફરિયાદ કરવાનું જેથી આ મામલો આર્થિક અભિયોજક સમક્ષ ઉઠાવી શકાય. અમે વિસ્તૃત ફરિયાદ નોંધાવી હતી, જેમાં ભ્રષ્ટાચારની શંકા સાથે સંકળાયેલા પૂરતા દસ્તાવેજો હતા. અમે એ પણ જણાવ્યું હતું કે અમે કયા બિંદુઓ પર તપાસ ઈચ્છીએ છીએ.\nસ્પષ્ટ રીતે ફ્રાંસની ન્યાય વ્યવસ્થામાં જાહેર અભિયોજક રાજકીય સત્તાના પ્રભાવમાં રહ્યા છે. તમામ પુરાવા પછી પણ તેમણે તપાસ શરૂ ન કરવાનો નિર્ણય લીધો. રાફેલ સોદા વિશે પ્રકાશ ફેંકવાનો આ અમારો પ્રથમ પ્રયાસ હતો. તેના પછી અમે ફરીથી ફરિયાદ કરી, આ વખતે અમે સ્વતંત્ર જજ નિયુક્ત કરાવવામાં સફળ રહ્યા.\nસવાલઃ તમને શું લાગે છે, આ મામલે ચાર્જશીટ ક્યાં સુધી દાખલ થઈ શકે છે, મામલાને અંજામ સુધી પહોંચાડવામાં કેટલો સમય લાગી શકે છે?\nજવાબઃ કેટલો સમય લાગશે એ અંદાજ લગાવવો મુશ્કેલ છે. અમને લાગે છે કે તેમાં અનેક વર્ષો લાગી શકે છે, ઓછામાં ઓછું એક વર્ષ તો લાગશે જ, આ મામલે અનેક પક્ષ છે. ફ્રાંસને ભારત સાથે પણ સહયોગ કરવાની જરૂર પડશે. અમે એ જાણીએ છીએ કે આ મામલો થોડા સપ્તાહો કે મહિનાઓમાં સમાપ્ત નહીં થાય. પરંતુ ન્યાયિક તપાસ શરૂ થવી ખુદ એક સારા સમાચાર છે. અમે આશા કરીએ છીએ કે ભારત તપાસમાં સહયોગ આપશે.\nસવાલઃ શું ભારતીય પણ ફ્રાંસની અદાલતમાં હાજર થઈ શકે છે?\nજવાબઃ અમે આ મામલે કંઈ ન કહી શકીએ. અમારા માટે આ અનુમાન લગાવવું મુશ્કેલ છે. કેટલાક વ્યૂહાત્મક કારણોથી અમારી ફરિયાદ એક્સ-(નામ ન લીધું) વિરુદ્ધ હતી, કેમકે અમે ઈચ્છીએ છીએ કે આ મામલે જજ સૌની જવાબદારી નક્કી કરે. એ લોકોની પણ જેમના વિશે અમે ખૂબ નક્કર પુરાવા નથી લઈ શક્યા. અમને વિશ્વાસ છે કે જજ તમામ જવાબદાર લોકોને બોલાવશે.\nસવાલઃ અનેકવાર બીનસરકારી સંગઠનો પર નિહિત સ્વાર્થ અંતર્ગત એજન્ડા ચલાવવાનો આરોપ પણ લાગે છે. આ અંગે આપ શું કહેશો?\nજવાબઃ અમને લાગે છે કે આ અત્યંત નબળો તર્ક છે. જો રાજકીય કારણોથી પણ ભ્રષ્ટાચાર ઉજાગર કરાઈ રહ્યો છે તો એ થવું જોઈએ. શેરપાની ફરિયાદમાં કોઈ રાજકીય એજન્ડા નથી. અમે માત્ર એક જ સંદેશ આપવા માગીએ છીએ કે ભ્રષ્ટાચાર વિરુદ્ધ લડાઈ મજબૂત થાય.\nસવાલઃ જો ભ્રષ્ટાચાર થયો છે તો ક્યાંકને ક્યાંક ભારતના લોકોના ટેક્સના પૈસા ગયા છે. ભારતના લોકોને તમે શું કહેવા માગશો?\nજવાબઃ હું સૌપ્રથમ ભારતના લોકોનો આભાર વ્યક્ત કરવા માગું છું. રાફેલ સોદાની આ તપાસ ભારતના લોકોના સહયોગ વિના સંભવ નહોતી. ભારતમાં આ સોદાની આસપાસ કાયદાકીય સવાલો ઉઠાવાયા છે, તેનાથી અમને મજબૂતી મળી છે.


ધોરણ – 11 ભૂગોળ - Zigya\nHome » Aside » ધોરણ – 11 ભૂગોળ\nધોરણ – 11 ભૂગોળ\nPublished October 8, 2016 by Yogesh Patel\nચાલુ શૈક્ષણિક વર્ષથી ગુજરાત સરકારે શૈક્ષણિક ક્ષેત્રે ઘણા મહત્વના નિર્ણયો કર્યા છે. ધોરણ-9 અને ધોરણ- 11 (સામાન્ય પ્રવાહ)નો અભ્યાસક્રમ બદલાયો અને સેમિસ્ટર પદ્ધતિ રદ કરવામાં આવી. ધોરણ-11 સામાન્ય પ્રવાહના અને ધોરણ-9 ના વિદ્યાર્થીઓ હવે સેમિસ્ટરની જગ્યાએ વાર્ષિક પરીક્ષા આપશે. આ તમામ ફેરફારો માટે ગુજરાત રાજ્ય શૈક્ષણિક બોર્ડ દ્વારા એક પરિપત્ર બહાર પાડવામાં આવેલ. જેમાં નવા પરિરૂપ પ્રમાણે પ્રશ્નપત્ર, ગુણભાર, બ્લ્યુ પ્રિંટ અને નમુનાના પ્રશ્નપત્ર વગેરે જેવી બાબતોની વિસ્તૃત માહિતી આપવામાં આવી હતી. તો મિત્રો, આજે આપણે ધોરણ-11ના ભૂગોળ વિષયની નવા પરિરૂપ પ્રમાણેની સંપૂર્ણ માહિતી વિષે જાણકારી મેળવીએ.\nનોંધ : આ પરિરૂપ વિદ્યાર્થીઓ, શિક્ષકો, પ્રાશ્નિકો, મોડરેટર્સ વગેરેના માર્ગદર્શન માટે છે. જો તે વિષયોના પ્રાશ્નિક તેમજ મોડરેટર્સને માધ્યમિક અને ઉચ્ચતર માધ્યમિક શિક્ષણના બૃહદ હાર્દ/ઉદ્દેશને સુસંગત રહી પ્રશ્નપત્રની સંરચના બાબતે ફેરફાર કરવાની છૂટ રહેશે.\nહેતુઓ પ્રમાણે ગુણભાર :\nપ્રશ્નના પ્રકાર પ્રમાણે ગુણની ફાળવણી :\nનિબંધ પ્રકારના પ્રશ્નો (E)\nટુંકા પ્રશ્નો (SA)\nઅતિ ટુંકા પ્રશ્નો (VSA)\nહેતુલક્ષી પ્રશ્નો (O)\nકઠિનતામૂલ્ય પરનો ગુણભાર :\nદ્વિતીય અને વાર્ષિક પરીક્ષાના પ્રશ્નપત્રના પરિરૂપ અને નમૂનાના પ્રશ્નપત્ર સહિત સંપૂર્ણ માહિતી માટે PDF File :\nClick Here: Std – 11 – Geography\nPublished in Gujarati Posts and અભ્યાસક્રમ અને નમૂનાના પ્રશ્નપત્રો


જાણો ઔષધીનેઃશમીવૃક્ષ : Jeevan shailee – ગુજરાતી વિચાર સંગ્રહ\nદશેરાના દિવસે પૂજાતું પવિત્ર વૃક્ષ – શમીવૃક્ષ\nસૌરાષ્‍ટ્ર-ગુજરાતમાં ખીજડો, સમડી કે શમીવૃક્ષ (શમીવૃક્ષ, છોંકર)ના ૧૫ થી ૩૦ ફુટ ઊંચા કાંટાળા વૃક્ષ ઘણાં થાય છે. હિંદુઓ આ વૃક્ષને પવિત્ર માની દશેરાના દિવસે તેની પૂજા કરે છે. મૂળ ૬૦ થી ૮૦ ફૂટ જેટલા ઊંડા જાય છે. ઝાડની ડાળીઓ પાતળી, ઝુકેલી અને ભૂખરા રંગની અને છાલ ફાટેલી, ખરબચડી, બહારથી શ્વેતાભ, અંદરથી પીતાભ ભૂખરી થાય છે. તેનાં પાન બાવળ કે આમલીના પાન જેવાં પણ નાના, સંયુક્ત, એક સળી પર ૧૨ જોડકામાં હોય છે. તેની પર પીળાશ પડતાં સફેદ પુષ્‍પો થાય છે. ઝાડ પર ચોમાસામાં ૪ થી ૮ ઈંચ લાંબી અર્ધા ઈંચ જાડી, સફેદ રંગની અને અંદર ભૂખરા (ધૂળિયા) રંગના બીજ થાય છે. કાચી શિંગોનું શાક કરી મારવાડમાં ખવાય છે. પાકી શિંગો મધુર હોઈ, બાળકો તે ખૂબ પ્રેમથી ખાય છે. તેની મોટી અને નાની બે જાતો થાય છે. મોટી જાતને ખીજડો, નાનીને ખીજડી કહે છે.\nખીજડો (શમી-મોટો) તૂરો, કડવો, તીખો, રૂક્ષ, હળવો, શીતળ, રુચિકર્તા, સ્તંભક કે ગ્રાહી, કફ-દોષ શામક અને ભ્રમ, મગજની નબળાઈ, અરૂચિ, ઝાડા, હરસ, કૃમિ, રક્તપિત્ત, કોઢ, દમ, ખાંસી, કફ, કંપ તથા શ્રમનો નાશ કરે છે. એના ફળો તીક્ષ્‍ણ, પિત્તકર, મેધાકારક, ભારે, સ્વાદુ, રુક્ષ, ગરમ, કેશનાશક છે. બેઠી (નાની) ખીજડી-તૂરી, લૂખી, શીતળ, હળવી અને રક્તપિત્ત, ઝાડા, હરસ, કોઢ, શ્વાસ, કફ તથા સફેદ કોઢનો નાશ કરે છે. (નાની ખીજડી પંજાબ અને ઉત્તરપ્રદેશમાં જ વધુ થાય છે.)\n(૧) ખરજવું : ખીજડાના પાન દહીંમાં વાટીને લેપ કરવો.\n(૨) પ્રમેહ- ગર્ભિણીની પ્રદર : ખીજડાનાં કુમળા પાન કે તોરા ૧૦ ગ્રામ અને જીરું ૩ ગ્રામ સાથે વાટી, ગાયના દૂધમાં ઉકાળી, ગાળી લેવું. પછી તેમાં ધોળા જાસુંદનું ફુલ ૫ ગ્રામ અને સાકર નાંખી, રોજ સવારના ૭ થી ૧૪ દિન પીવું.\n(૩) વીર્યની ગરમી-ધાતુ પાતળી થવી : ખીજડાના કુણાં તોરા અને દેવ બાવળિયાના કુણાં તોરા સમભાગે લઈ, તેમાં થોડું જીરું નાંખી બારીક વાટી, સાકરવાળા દૂધમાં રોજ પીવું.\n(૪) મૂત્રકૃચ્છ્ : ખીજડાના તોરા (મંજરી) કે પાન જીરું વાટી, ખાંડવાળા દૂધમાં નાંખી પીવું.\n(૫) અંગની ગરમી : ખીજડાના તોરાનો કે પાંદડાનો રસ, જીરુ અને સાકર નાંખી ૧૪ દિન પીવો.\n(૬) મૂત્ર માર્ગે ધાતુ જવી : ખીજડાના તોરા કે પાનનો રસ કે ચૂર્ણ દૂધમાં ઉકાળી તેમાં સાકર નાંખી રોજ પીવું.\n(૭) સર્પ ઝેર : ખીજડાના પાનનો રસ, દર્દીને વારંવાર પાવો. વચ્ચે વચ્ચે ચોખ્ખું ઘી પણ પાવું. જેથી હ્રદયની રક્ષા થશે. ઝાડા-ઉલટી થઈ વિષ નાશ પામશે.\n(૮) ન ફૂટતું ગૂમડું-ગાંઠ : ખીજડાની શિંગોના ચૂર્ણની લોપરી બનાવી ગાંઠ ઉપર રોજ મૂકવાથી તે પાકીને ફૂટી જશે.\n(૯) વીંછીનો ડંખ : ઝાડની છાલ વાટીને ડંખ પર લેપ કરવો.\n(૧૦) મૂત્રની અટકાયત : ખીજડાના પાન વાટી, લુગદી બનાવી ગરમ ગરમ નાભિ પર મૂકવાથી પેશાબ થશે. સાથે પાનના રસમાં જીરું અને સાકર ઉમેરી પાવું.\n(૧૧) પેશાબ સાથે વીર્યસ્ત્રાવ : ખીજડાના કુણાં પાનનો રસ જીરું, સાકર અને ઘી નાંખી રોજ પીવો.\n(૧૨) ગર્ભપાત ભય નિવારવા માટે : ખીજડાના પુષ્‍પો કે પાન વાટી, તેનું શરબત બનાવી રોજ પીવાથી ગર્ભપાત નહિ થાય.\nPrevious Previous post: Indian Oil -Online 24 Hour Gas refill booking\nNext Next post: ખોરાક જ્યારે વધારે પ્રમાણમાં લેવાય ત્યારે…


યોગેશ પુજારા - એક સામાન્ય કર્મચારીમાંથી બન્યા ટેલિકોમ કંપનીનાં કિંગ યોગેશ પુજારા - એક સામાન્ય કર્મચારીમાંથી બન્યા ટેલિકોમ કંપનીનાં કિંગ\nપૂજારા ટેલિકોમ આજે પરિવારિક બ્રાન્ડ બની ગઈ છે, જયાં પ્રત્યેક ગ્રાહક વિશેષતાનો અનુભવ કરે છે. પૂજારા ટેલિકોમમાં મોબાઇલ અને એસેસરીઝની સાથે-સાથે ગ્રાહકો માટે મનપસંદ પ્રવૃતિઓ પણ સતત ચાલુ રહે છે. અહીં ગ્રાહકો કે તેમના પરિવારજનોને ગિફ્ટ, ટેટૂ, મહેંદી વગેરે જેવી સુવિધા વિનામૂલ્યે આપવામાં આવે છે. દરેક માટે સ્નેકસ અને કોલ્ડ્રીંકસ પણ ઉપલબ્ધ છે.\nપૂજારા ટેલિકોમ પ્રાઈવેટ લિમિટેડના માલિક યોગેશ પૂજારાના નામથી આજે કદાચ કોઈ અજાણ નહીં હોય. એક સમયે નવરાત્રીમાં ગરબે રમવા માટે એન્ટ્રી ફીના પણ પૈસા ન ચૂકવી શકનાર યોગેશ પૂજારાની કંપની આજે 500 કરોડથી વધારેનું ટર્નઓવર કરે છે. જો કે યોગેશભાઈ તનતોડ મહેનત, ટેકનિકલ નોલેજ અને ભવિષ્યના માર્કેટને પારખી લેવાની શક્તિ દ્વારા આ મુકામ સુધી પહોંચવામાં સફળ રહ્યાં છે. BSNLમાં 8500 રૂપિયાના પગારની સરકારી નોકરી છોડીને નાના બિઝનેસથી શરૂઆત કરનાર યોગેશ પૂજારા આજે ગુજરાતભરમાં પોતાના સ્ટોર્સ ધરાવે છે. મિત્રો, ચાલો જાણ્યે યોગેશભાઈની સફળતા પાછળ રહેલ મહેનત અને ગૌરવની ગાથા.\nજિંદગીનું દરેક ડગલું પૂરી તૈયારી અને આત્મવિશ્વાસ સાથે ભરો. દરજી અને સુથારના નિયમની જેમ ‘માપવું બે વાર, કાપવું એક જ વાર.\nકદાચ આવા નિયમ મુજબ જ યોગેશ પૂજારા આગળ વધ્યા છે. જાન્યુઆરી 1962માં રાજકોટનાં સામાન્ય પરિવારમાં યોગેશભાઈનો જન્મ થયો. યોગેશનાં પિતા લક્ષ્મીદાસભાઈ ગુજરાત વિદ્યુત બોર્ડમાં નોકરી કરતા. યોગેશે રાજકોટની વિરાણી વિદ્યાલય અને ત્યારબાદ એચ.બી. કોટક ઈન્સ્ટિટયૂટમાં અભ્યાસ કર્યો. ભણતર પુરુ કર્યા બાદ ટેક્નિકલ જ્ઞાન સાથે યોગેશને BSNLમાં ટ્રાન્સમિટર આસિસ્ટંટ તરીકે નોકરી મળી. રાઉન્ડ ડાયલ અને પુશ બટન ફોનના જમાનામાં જસદણ ખાતે પ્રથમ પોસ્ટિંગ થઈ. એ સમય દરમિયાન ધોરાજી એક્સચેંજમાં આવેલ ખૂબ જ વિકટ ટેક્નિકલ ફોલ્ટને યોગેશે માત્ર 20 મિનીટમાં સોલ્વ કર્યો હતો.\nસંઘર્ષ અને મહેનત\nટેલીકોમ્યુનિકેશનનો સમય આવી રહ્યો હોવાનું સમજી યોગેશે BSNL ની નોકરીમાંથી રાજીનામું આપ્યું અને કંઈક અલગ કરવાનું વિચાર્યું. ત્યારબાદ યોગેશે મ્યુઝિકલ કિ-બોર્ડ, ઓર્ગન, કેલ્ક્યુલેટર વગેરેનું વેચાણ શરૂ કર્યું. આ સાથે તેઓ નવરાત્રીમાં હાર્મોનિયમ વગાડવાનું કામ પણ કરતા. આ સમય એમનાં માટે આર્થિક રીતે મુશ્કેલ હતો. નવરાત્રીમાં એન્ટ્રી પાસ માટેનાં પૈસા પણ નહતા એમનાં પરિવાર પાસે પણ તેઓ જરા પણ ગભરાયા નહીં અને મહેનત ચાલુ રાખી.\nથોડા ઘણાં પૈસા ભેગા કરી રાજકોટમાં એક ઓફીસ લીધી અને મોબાઈલ માર્કેટમાં સ્કોપ જોઈને 2003માં પૂજારા ટેલિકોમની શરૂઆત કરી. યોગ્ય સર્વિસને કારણે ટૂંકા સમયમાં આખા રાજકોટમાં પૂજરા ટેલિકોમ પ્રખ્યાત થઈ ગયુ.\nબેસ્ટ સર્વિસ એવોર્ડ\nસૌથી વધું મોબાઇલ વેચાણ અને ગ્રાહક સર્વિસ માટે ઘણાં એવોર્ડ મળી ચુક્યા છે. ફક્ત રાજકોટમાં પુજરા ટેલિકોમની 10 ઓફીસ આવેલ છે. ગુજરાત બહાર તામિલનાડુંમાં પણ બ્રાન્ચ કાર્યરત છે.\nસેવાકીય પ્રવૃતિ સાથે રોજગારની તક\nઆજે પૂજારા ટેલિકોમમાં લગભગ 1100 જેટલાં કર્મચારીઓ કાર્યરત છે. યોગેશભાઈ સફળ બિઝનેસ સાથે અનેક સેવાકીય પ્રવૃતિ પણ કરે છે.\nમિત્રો, ખરેખર ! ‘મન હોય તો માળવે જવાય’ એ કહેવત આપણાં ગુજરાતી સાહસિક ઉદ્યોગપતિ માટે જ બની હોય એવું લાગે છે.\nપુજારા ટેલીકોમયોગેશ પુજારા\nગોળ અને ચણા સાથે ખાવાનાં ચમત્કારિક ફાયદા ખ્યાલ ના હોય તો જરૂર વાંચજો


ઘરમાં બેસીને કંટાળી ગયો યુવક, દીવાલ માં પાડ્યું કાણું તો મળી આવ્યું આટલા વર્ષ જૂનું\nHomeખબરઘરમાં બેસીને કંટાળી ગયો યુવક, દીવાલ માં પાડ્યું કાણું તો મળી આવ્યું આટલા વર્ષ જૂનું\nલોકડાઉનમાં લોકો સમય પસાર કરવા માટે અલગ અલગ રીત અપનાવતા રહે છે. ઘણા લોકો પેઇન્ટિંગ કરી\nરહ્યા છે તો ઘણા લોકો નવી નવી ડિશ બનાવવાનું શીખી રહ્યા છે. તેમના સિવાય પણ ઘણા લોકો એવા છે જે કંઈક અલગ કરવાની કોશિશ કરી રહ્યા છે. બ્રિટન ના ડેવોન મા રહેવાવાળા એક વ્યક્તિ એ કંઈક અલગ કરવાની કોશિશ કરી. તે ઘરે બેસીને કંટાળી ચૂક્યો હતો એટલા માટે ઘરની દીવાલમાં કાણું પાડવાનું શરૂ કર્યું પરંતુ તેમને શું ખબર હતી કે તેમને આવું કરવાથી વર્ષો સુધી છુપાયેલો એક રહસ્ય તેમની સામે આવી જશે.\nવ્યક્તિનું નામ જૈક બ્રાઉન છે. મીડિયા રિપોર્ટ પ્રમાણે તેમણે પોતાના ઘરની એક દિવાલ થોડીક અજીબ લાગી રહી હતી એટલે કે બાકીની દીવાલોથી બિલકુલ અલગ. એવામાં જૈક એ અંદર તેમના વિશે જાણવાની ઉત્સુકતા જાગી. એટલા માટે તેમણે ડ્રીલીંગ મશીન ની મદદથી દિવાલમાં એક નાનકડું કાણું કર્યું અને ટોર્ચ લાઈટ થી કાણા ની અંદર જોવા નો પ્રયાસ કર્યો. અંદરનો નજારો જોઇને તેમના હોશ ઉડી ગયા.\nજૈક એ જોયું કે રોશની તેમના ઘરની દિવાલ થી ઘણી દૂર સુધી નજર આવી રહી છે. હવે જૈક ના મનમાં તેમના વિશે જાણવાની વધુ તીવ્ર ઈચ્છા જાગી અંદર કયું રહસ્ય છુપાયેલું છે. એટલા માટે તે દિવાલમાં એક મોટું કાણું કરવા લાગ્યો જેનાથી તે સરળતાથી બધું જ જોઈ શકે અને દિવાલ ની પેલી પાર જઈ શકે.\nડ્રીલીંગ મશીન ની મદદથી થોડા સમયમાં જ એ દીવાલ માં એક મોટું છેદ કરી નાખ્યું અને તેમાં અંદર જઈને તેમણે જોયું અને હેરાન રહી ગયો કે અંદર ખૂબ જ મોટી ખાલી જગ્યા પડેલી છે. જે વર્ષોથી છુપાયેલી હતી. આ એક સુરંગ હતી શોધખોળ દરમિયાન ખબર પડી કે સુરંગ ખુબજ મોટી અને ઘણી જૂની છે. ઓછામાં ઓછી 120 વર્ષ જૂની. સુરંગ ની અંદર મળેલા અખબારના ટુકડા થી ખબર પડી કે લગભગ 50 વર્ષથી બંધ છે.\nરિપોર્ટ પ્રમાણે 120 વર્ષ જૂની આ સુરંગ નો વપરાશ વર્ષો પહેલા પેન્ટના જુના ડબ્બા અને નિર્માણ કાર્ય સાથે જોડાયેલા સામાનને રાખવા માટે કરવામાં આવતો હતો. જૈક ને તેમની સાથે જોડાયેલા આ પ્રકારના ઘણા સમાન મળ્યા. તેમના સિવાય તેમને એક જૂની સાયકલ પણ મળી. જેકે કહ્યું કે હજુ સુધી તેમણે વિચાર્યું નથી કે સુરંગ નો વપરાશ કઈ રીતે કરવો.


Rajkot coronavirus Born Disabled Youth Drafted coronavirus along with father jm– News18 Gujarati\nજન્મજાત મનોદિવ્યાંગ 21 વર્ષના પાર્થ અને તેના પિતાએ કોરોનાને હરાવ્યો, જાણો કેવી રીતે પિતાપુત્ર જીત્યા જંગ\nરાજકોટના પિતા પુત્રએ અનોખી જંગમાં મેળવી જીત\n' ઘરે દસ દિવસ કોરોનાની સારવાર લીધી પરંતુ પાર્થની તબિયતમાં સુધારો થવાના બદલે શ્વાસની તકલીફ શરૂ થઇ. ઓકિસજન લેવલ 75 થી 73 સુધીનું થઇ ગયુ એટલે રાતો રાત સમરસના કોરોના સેન્ટરમાં દાખલ કરવો પડયો.'\nLast Updated:May 05, 2021, 22:45 pm\n'21 વર્ષનો પાર્થ અમારૂ એકનું એક સંતાન છે. જન્મ સમયથી જ પાર્થ મનોદિવ્યાંગ હતો. તેને બે દિવસથી તાવ આવતો હતો. તાવની દવા લીધી. પણ ઉતર્યો નહીં પછી કોરોના ટેસ્ટ કરાવ્યો તો તે પોઝીટીવ આવ્યો છે. આ ઉપરાંત પાર્થનો સિટિ સ્કેન પણ કરાવવામાં આવ્યો. ઘરે દસ દિવસ કોરોનાની સારવાર લીધી પરંતુ પાર્થની તબિયતમાં સુધારો થવાના બદલે શ્વાસની તકલીફ શરૂ થઇ. ઓકિસજન લેવલ 75 થી 73 સુધીનું થઇ ગયુ એટલે રાતો રાત સમરસના કોરોના સેન્ટરમાં દાખલ કરવો પડયો. પાર્થ મનોદિવ્યાંગ હોઇ તેની સંભાળ માટે મારે સતત ઘરમાં પણ તેની સાથે જ રહેવુ પડતું હતું જેથી મને પણ કોરોના હતો. એટલે પાર્થ સાથે અમે બંને પિતા પુત્રએ સાત દિવસ સુધી સમરસમાં સારવાર લઇ. કોરોનામુકત બન્યા છીએ.’\nઆ વાત કરે છે 49 વર્ષના અમોલ આણંદપરા. તેઓ વધુમાં કહે છે કે ‘સમરસમાં ઓકિસજન અપાયો. નિયમિત દવાઓ અને ઇંજેકશન અપાયા. સાત દિવસની સારવાર બાદ સ્વસ્થ થતાં અમને પિતા પુત્રને રજા અપાઇ. આજ અમે બંનેસંપૂર્ણ સ્વસ્થ છીએ. તેનો યશ સમરસ હોસ્ટેલના કોવિડ કેર સેન્ટરના ફાળે જાય છે. જો ત્યાં સમયસર સારવાર ન મળી હોત તો મારા પુત્રની સ્થિતિ વધુ બગડી શકી હોત. કોરોનાનું સંક્રમણ વધ્યુ હોત.’\nમનો દિવ્યાંગ પાર્થની સતત દેખરેખ કરતાં તેમના પિતા અમોલભાઇને પણ કોરોનાના લક્ષણો હતા. જોકે તેઓએ ત્રણ વાર કોરોના ટેસ્ટ કરાવેલા પરંતુ રિપોર્ટ નેગેટિવ જ આવતા હતા. અંતે તેમણે ફેફસાનો સિટિ સ્કેન કરાવ્યો. જેમાં તેઓને પોતાને પણ સંક્રમણ આવ્યું હતું.\nઅમોલભાઇ અને તેમના પત્ની સ્પેશ્યલ એજયુકેટર છે. આ દંપતિએ બીએડ સ્પેશ્યલ એજયુકેટર તરીકે કર્યુ હતું. જેના થકી તેઓ મનો દિવ્યાંગ બાળકોને પોતાના ઘરે જ રિહેબિટેશન સેન્ટરમાં તાલીમ આપે છે તેમજ મનો દિવ્યાંગ બાળકો માટે કામ કરતી પ્રયાસ સંસ્થામાં પણ આ દંપતિ તેમની સેવા આપે છે.\nસરકારી સારવારના અનુભવ વિશે અમોલભાઇ કહે છે કે, ‘સરકારી કોવિડ હોસ્પિટલમાં હોવાથી મારા પરિવારજનોની મારા ભોજન કે ખર્ચની પણ ચિંતા ન હતી. અમને સવાર સાંજ ચા ગરમ નાસ્તો અને બપોરે અને રાત્રે પૌષ્ટિક ભોજન હોસ્પિટલમાંથી જ પ્રાપ્ત થતું હતું. જો હું ખાનગી હોસ્પિટલમાં સારવાર લેત તો અમારે ખર્ચ અને ભોજનની ચિંતા રહેત. અમારી સમયસરની યોગ્ય સારવાર માટે અમે સરકારી હોસ્પિટલના ડોકટરો, નર્સ, અટેન્ડન્ટ, કલીનીંગ સ્ટાફ વગેરેના આભારી છીએ.\nFirst published:May 05, 2021, 22:45 pm\nBorn disbaled Youth deafeted coronavirusrajkot coronavirusrajkot crime news


INDvsAUS: ટીમ ઇન્ડિયા માટે ચિન્નાસ્વામી સ્ટેડિયમની પિચ અનુકૂળ\nINDvsAUS: ટીમ ઇન્ડિયા માટે ચિન્નાસ્વામી સ્ટેડિયમની પિચ અનુકૂળ\nIND vs AUS વચ્ચે આજે બેંગ્લુરુના ચિન્નાસ્વામી સ્ટેડિયમ ખાતે સિરીઝની બીજી અને અંતિમ T-20i મેચ રમશે. વિશાખાપટ્ટનમ ખાતેની પ્રથમ T- 20iમાં પરાજય મેળવ્યા બાદ કેપ્ટ્ન વિરાટ કોહલીની ટીમ જીત મેળવવા તૈયાર છે.\nઆરોન ફિન્ચની ટીમ ભલે પહેલી ટી-20 જીતી હોય પણ બેટિંગ તેમના માટે હજી પણ માથાનો દુખાવો છે. ઓસ્ટ્રેલિયા ભારતમાં ક્યારેય T-20 સિરીઝ જીત્યું નથી, તેવામાં આજનો મુકાબલો ભારત અને ઓસ્ટ્રેલિયા બંને માટે કરો યા મરો સમાન બની રહેશે.\nજેમાં બેંગ્લુરુના ચિન્નાસ્વામી સ્ટેડિયમની પિચ બેટિંગ માટે અનુકૂળ હોવાની આશા છે. ઉલ્લેખનિય છે કે વર્લ્ડકપ ટીમમાં સ્થાન માટે પ્રબળ દાવેદાર ગણાતા ઋષભ પંતે પ્રથમ મેચમાં નિરાશાજનક દેખાવ કર્યો હતો. તેની નજર આ મેચમાં સારો દેખાવ કરી વાપસી કરવા પર હશે.\nદિનેશ કાર્તિક પાસે વર્લ્ડકપ અગાઉ છાપ છોડવાની આ અંતિમ તક હશે. આથી તે પણ પોતાની ઇનિંગ દ્વારા છાપ છોડવાનો પ્રયાસ કરશે. ધોનીએ ન્યૂઝીલેન્ડમાં પોતાના પ્રદર્શનથી ટીકાકારોનો મોં બંધ કર્યા હતા. પરંતુ રવિવારે તેણે ધીમી બેટિંગ કરી હતી. જેને કારણે તેના પર સવાલ ઊઠી રહ્યા છે. મયંક મર્કન્ડેને પોતાની પદાર્પણ મેચમાં એકેય વિકેટ નહોતી મળી. પરંતુ તેને ફરી તક મળી શકે છે. ઉમેશ યાદવ ઘણો ખર્ચાળ સાબિત થયો હતો જેને કારણે તેના સ્થાને સિદ્ધાર્થ કૌલને સ્થાન મળી શકે છે.\nઉપરાંત રોહિત શર્માને આરામ આપી ધવનને પ્લેઇંગ ઇલેવનમાં સામેલ કરાય તેવી પણ શક્યતા છે. ચિન્નાસ્વામી સ્ટેડિયમ ખાતે રમાનારી મેચમાં ઉચ્ચ સ્કોર જોવા મળી શકે છે. આ દાવો કર્ણાટક સ્ટેટ ક્રિકેટ એસોસિયેશનના અધિકારીએ કર્યો હતો. ચિન્નાસ્વામીની પીચ છેલ્લા કેટલાક વર્ષોમાં ધીમી થઈ છે પરંતુ વિશાખાપટ્ટનમમાં રમાયેલી પ્રથમ મેચના મુકાબલે અહીં વધુ સ્કોર બનશે. અહીં છેલ્લે ફેબ્રુઆરી 2017માં ભારત-ઇંગ્લેન્ડ વચ્ચે ટી-૨૦ મેચ રમાઈ હતી. જેમાં ભારતે છ વિકેટે 2૦2 રન બનાવી ઇંગ્લેન્ડને 75 રને પરાજય આપ્યો હતો.


મહાત્મા ગાંધીના પ્રપૌત્રનુ કોરોના વાયરસથી નિધન, દક્ષિણ આફ્રિકામાં લીધા અંતિમ શ્વાસ | Mahatma Gandhiji great grandson died due to coronavirus in South Africa. - Gujarati Oneindia\n2 min ago ધંધાકીય અદાવતમાં અથડામણ : MLAના ભાઈ સહિત ત્રણ ઘાયલ\n18 min ago બેંકના ક્લાર્કે આવી રીતે કરી રૂપિયા 1.92 કરોડની ઉચાપત\n42 min ago સુરતમાં 11 વર્ષની બાળકી પર વારંવાર બળાત્કાર, આરોપી ફરાર\n47 min ago રાજ્યમાં ઓમિક્રોનનો ખતરો વધ્યો, કોવિડ ટેસ્ટિંગ માટે 8 વિદ્યાર્થીઓના સેમ્પલ મોકલાયા\n| Published: Monday, November 23, 2020, 10:03 [IST]\nજોહાનિસબર્ગઃ મહાત્મા ગાંધીના દક્ષિણ આફ્રિકી પૌત્ર સતીશ ધુપેલિયાનુ કોરોના વાયરસથી જોહાનિસબર્ગમાં નિધન થઈ ગયુ છે. તેમણે રવિવારે અંતિમ શ્વાસ લીધા. પરિવારના એક સભ્યએ માહિતી આપી કે ધુપેલિયાનુ ત્રણ દિવસ પહલા 66મો જન્મદિવસ હતો. ધુપેલિયાના બહેન ઉમા ધુપેલિયા મેસથ્રીને કોરોના વાયરસથી પોતાના ભાઈના મોતની પુષ્ટિ કરી છે. તેમણે જણાવ્યુ કે સતીશ ધુપેલિયાનો છેલ્લા એક મહિનાથી હોસ્પિટલમાં ન્યૂમોનિયાનો ઈલાજ ચાલી રહ્યો હતો. આ દરમિયાન તે કોરોનાની ચપેટમાં આવી ગયા હતા.\nઉમાએ સોશિયલ મીડિયા પર જણાવ્યુ, 'મારા ભાઈનુ ન્યુમોનિયા થયા બાદ એક મહિના બાદ બિમારીના કારણે નિધન થઈ ગયુ છે. તે હોસ્પિટલમાં ઈલાજ દરમિયાન સુપરબગના સંપર્કમાં આવ્યા અને પછી તેમને કોવિડ-19 થઈ ગયો. તેમને સાંજના સમયે કાર્ડિયાક અરેસ્ટ આવ્યો.' ઉમા ઉપરાંત સતીશ ધુપેલિયાની બીજી એક બહેન છે જેમનુ નામ કીર્તિ મેનન છે તે પણ જોહાનિસબર્ગમાં રહે છે. અહીં તે મહાત્મા ગાંધીની સ્મૃતિને સમ્માનિત કરનાર વિવિધ પરિયોજનાઓમાં સક્રિય છે. આ ત્રણે ભાઈ-બહેન મણિલાલ ગાંધીના વંશજ છે જેમને મહાત્મા ગાંધીએ બે દશક વીતાવ્યા બાદ ભારત પાછા આવવા સમયે પોતાનુ કામ ચાલુ રાખવા માટે દક્ષિણ આફ્રિકામાં છોડી દીધા હતા.\nધુપેલિયાની વાત કરીએ તો તે મીડિયામાં વધુ સક્રિય રહ્યા છે. તેમણે વીડિયોગ્રાફર અને ફોટોગ્રાફર તરીકે કામ કર્યુ છે. તે ડરબન પાસે ફીનિક્સ સેટલમેન્ટમાં મહાત્મા દ્વારા શરૂ કરવામાં આવેલ કામને ચાલુ રાખવા માટે ગાંધી વિકાસ ટ્રસ્ટની મદદ કરવા માટે ખૂબ સક્રિય રહ્યા. તે બધા સમાજોમાં જરૂરિયાતમંદોની મદદ માટે જાણીતા હતા અને ઘણા સામાજિક કલ્યાણ સંગઠનમાં સક્રિય હતા. તેમના નિધન બાદથી પરિવારના સભ્ય અને દોસ્તો તેમને શ્રદ્ધાંજલિ આપી રહ્યા છે.\nમુંબઈમાં સાર્વજનિક શૌચાલય ધરાશાયી, કાટમાળ નીચે દબાઈ મહિલા\nકંગનાની ફરી જીભ લપસી, ગાંધીને સત્તા ભુખ્યા કહ્યા!\nગાંધી આશ્રમ રિડેવલપમેન્ટ યોજનાને ગાંધીજીના પ્રપૌત્ર તુષાર ગાંધીએ ગુજરાત હાઈકોર્ટમાં પડકારી!\nસાબરમતી આશ્રમ : બારસો કરોડના નવીનીકરણ પ્રોજેક્ટ વિરુદ્ધ ગાંધીવિચારનો જંગ શું છે?\nmahatma gandhi coronavirus મહાત્મા ગાંધી\nMahatma Gandhiji great grandson died due to coronavirus in South Africa.\nStory first published: Monday, November 23, 2020, 10:03 [IST]


માત્ર 15 જ સેકન્ડ્સમાં હોઠ અને ગાલ બનશે ગુલાબી, 'દિયા ઔર બાતી' વાળી સંધ્યા બિંદણીએ આપી ખાસ ટિપ્સ - AaharAneAarogya\nમાત્ર 15 જ સેકન્ડ્સમાં હોઠ અને ગાલ બનશે ગુલાબી, ‘દિયા ઔર બાતી’ વાળી સંધ્યા બિંદણીએ આપી ખાસ ટિપ્સ\nJuly 25, 2020 aarogya0Comments\nમુંબઈઃ ગુલાબી અને ચમકતા હોઠ કઈ છોકરીને ન ગમે? પરંતુ જો આ માટે તમે કેમિકલયુક્ત પ્રોડક્ટ્સનો ઉપયોગ કરતા હોય તો, તેનાથી ત્વચા ડલ પડી શકે છે. કેમિકલ યુક્ત પ્રોડક્ટ્સના ઉપયોગથી હોઠ કાળા પણ પડી જાય છે. ખાસ તમારા માટે ટીવી સીરિયલ ‘દિયા ઔર બાતી હમ’ ની જાણીતી એક્ટ્રેસ દીપિકા સિંહે હોઠ અને ગાલ ગુલાબી કરવા ખાસ ટિપ્સ આપી છે.\nદીપિકાએ હોઠ અને ગાલને ગુલાબી કરવા એક સરળ નૂસખો આપ્યો છે. દીપિકાએ તેના ઈંસ્ટાગ્રામ અકાઉન્ટમાં એક વિડીયો શેર કર્યો છે, જેમાં માત્ર 15 જ સેકન્ડ્સમાં ગાલ અને હોઠને ગુલાબી બનાવવાની રીત જણાવવામાં આવી છે, અને એ પણ બ્યૂટી પ્રોડક્સની મદદ વગર. વિડીયોમાં દીપિકા કાપેલ બીટથી હોઠ અને હાલ પર મસાજ કરી રહી છે. તેણે કેપ્શનમાં કખ્યું છે, ‘મારું આ 15 સેકન્ડની બ્યૂટી રૂટીન તમે પણ અજમાવો.’\nકેમ ફાયદાકારક છે બીટ?\nબીટમાં વિટામિન-સી, એન્ટીઈંફ્લેમેટરી અને એન્ટીઑક્સીડેન્ટ્સ હોય છે, જે ત્વચામાં કોલેજનનું સ્તર વધારે છે. સાથે-સાથે તે ડેડ સેલ્સને પણ કાઢવામાં મદદ કરે છે, જેથી ખીલ, ઓપન સોર્સ અને ટેનિંગની સમસ્યા નથી થતી. તેનાથી તમે એન્ટી-એજિંગની સમસ્યાઓથી પણ બચી શકો છો.\nબીટનો હોમમેડ લીપ માસ્ક\nગુલાબી હોઠ માટે તમે મોંઘી પ્રોડક્સની જગ્યાએ ઘરે જ બનાવેલ બીટના લીપ માસ્કનો ઉપયોગ કરી શકો છો. આ માટે 1/2 ચમચી બીટનો રસ, 1/2 ચમચી ગાજરનો રસ અને 1/2 ચમચી મધ લઈ બરાબર મિક્સ કરી તેનાથી હોઠ પર મસાજ કરો અને 20 મિનિટ આમજ રહેવા દો. ત્યારબાદ તાજા પાણીથી ધોઇ લો. રોજ આમ કરવાથી હોઠની કાળાશ દૂર થશે અને ગુલાબી દેખાવા લાગશે.\nઘરે જ બનાવો બીટનો ફેસમાસ્ક\nએક બીટની પેસ્ટ, એક ટેબલસ્પૂન સંતરાના છોતરાંનો પાવડર અને એક ટેબલસ્પૂન ગુલાબજળ મિક્સ કરી સ્મૂધ પેસ્ટ બનાવો. તેને 20 મિનિટ સુધી ચહેરા પરા લગાવો અને ઠંડા પાણીથી ધોઇ લો. અઠવાડિયામાં ઓછામાં ઓછી બે વાર આ પેક લગાવો અને અસર જાતે જ અનુભવો.\n← શ્રાવણના ઉપવાસમાં બનાવો સ્વાદિષ્ટ સાબુદાણાની ખીર, પતિદેવના પ્રેમનો વરસાદ વરસી જશે\nએકવાર રાંધી ફ્રિજમાં મૂકી દિવસો સુધી ખાવાની હોય આદત તો ચેતી જાઓ, પડી શકે છે બહુ મોંઘી →


ધો.10ની છાત્રાનું તબડક...તબડક | Ajab Gajab | Gujarat Mirror\nધો.10ની છાત્રાનું તબડક...તબડક\nધો.10ની છાત્રાનું તબડક...તબડકApril 15, 2019\nથ્રિસુર : કેરળનાં થ્રિસુર શહેરની ક્રિષ્નાનાં દિલમાં ઘોડેસવારી એટલી બધી હદે વસી ગઈ છે કે તે ધોરણ 10ની પરીક્ષા આપવા માટે ઘોડા પર સવાર થઈને સ્કૂલે પહોંચી હતી. 15 વર્ષીય ક્રિષ્નાનાં ઘોડેસવારી કરતા વીડિયોએ તેને રાતોરાત સ્ટાર બનાવી દીધી છે.\nક્રિષ્ના ધોરણ 10નું છેલ્લું પેપર આપવા માટે તેના પાળતું ઘોડાને લઈને પહોંચી ગઈ હતી. સ્કૂલ પર પહોંચતા જ તેના મિત્રોએ તેની ઠેકડી ઉડાવી હતી કે ક્રિષ્ના તેની સમજણશક્તિ ખોઈ બેઠી છે, પરંતુ ક્રિષ્ના કહે છે કે મને આ બાબતમાં કઈ ખોટું નથી લાગતું. માત્ર 12 વર્ષની ઉંમરે મેં ઘોડેસવારી શરુ કરી દીધી હતી. સ્કૂલે ઘોડા પર જવું તે બાબત હવે મારા માટે સાવ સામાન્ય છે.\nક્રિષ્નાના પિતા મંદિરના પૂજારી છે, જેમણે તેને2ઘોડા ગિફ્ટ કર્યા હતા. બંને ઘોડા તેના પિતાએ જ્યારે તે 11 વર્ષની થઈ ત્યારે અને 10માં ધોરણમાં આવી ત્યારે ભેટ કર્યા હતા.\nક્રિષ્ના બાળપણથી જ પશુપ્રેમી છે. તેને હાથી અને ઘોડા ખૂબ જ પસંદ છે. ઘણી વખત તેના મિત્રો તેને ટોણાં માર્યા કરતા કે ઘોડેસવારી છોકરીઓ ન કરી શકે, તે તો છોકરાઓને કરવાની વસ્તુ છે. બસ આ જ વાત ક્રિષ્નાને ખટકી અને તેણે ઘોડેસવારી શીખવી તે એક ચેલેન્જ તરીકે સ્વીકારી લીધું. તે 12 વર્ષની હતી ત્યારથી તે બે એક્સપર્ટ ઘોડેસવાર પાસેથી ટ્રેનિંગ લઈ રહી છે.\nસુરતમાં ચંદ્રયાનની ખૂબસુરત રંગોળી\nપ્યાસ લગે તો દૂધ પીયો દૂધ મુફ્ત મેં મિલતા હૈ!\nભેંસ કી ‘ગોદ ભર આયી’!


રંગભર સુંદિર શ્યામ રમે…..! નવરાત્રિમાં અને કાયમ માટે આ ગીતથી એવો કોણ હોય જે અજાણ હોય ? એક એવું છંદગીત જે ગવાતા જ તન અને મન ડોલવા લાગે. ગુજરાતી ભાષાનું સર્વપ્રથમ બ્રેથલેસ [ Brethless ] ગીત….! રેણકી છંદનો આવો મનહર ઉપયોગ બીજે ક્યાંય થયો નથી. આ અતિ મનહર ગીતના રચયિતાનું નામ છે – બ્રહ્માનંદ સ્વામી !\nબ્રહ્માનંદ સ્વામીનો જન્મ ઇ.સ.૧૭૭૨માં રાજસ્થાનના શિરોહી જીલ્લાના થાણ ગામમાં થયો હતો. તેમનું મુળ નામ “લાડુદાન ગઢવી” હતું. તેમના પિતાનું નામ – શંભુદાન ગઢવી અને માતાનું નામ – લાલુબા. આમેય “ચારણ ચોથો વેદ”એ કહેવતોક્તિ પ્રમાણે બ્રહ્માનંદ સ્વામી બાળપણથી જ પ્રભુભક્તિને વરેલા સાહિત્યના માર્ગે ચાલવાના રસિક હતાં.\nઇ.સ.૧૮૦૪માં સ્વામી નારાયણ સંપ્રદાયના સ્થાપક એવા શ્રીસહજાનંદ સ્વામી સાથે તેમનો મેળાપ થયો. સહજાનંદ સ્વામીના વિચારોથી પ્રભાવિત થઇ તેઓ સ્વામિનારાયણ સંપ્રદાયમાં જોડાયા. અને લાડુદાનજીમાંથી રંગદાસજી અને અંતે “બ્રહ્માનંદ સ્વામી” નામધારી બન્યા.\nએ વાતમાં કાંઇ અતિશ્યોક્તિ નથી કે બ્રહ્માનંદ સ્વામીએ સ્વામી નારાયણ સંપ્રદાયને અલગ ઉંચાઇ બક્ષી હતી. પોતાના સમગ્ર જીવન દરમિયાન તેઓ યેનકેન પ્રકારે આ સંપ્રદાયને સમર્પિત કાર્યો કરતા રહ્યા. પોતાની કાવ્યરચનાઓથી તેમણે સંપ્રદાય સહિત આખા ગુજરાતનું ગૌરવ વધાર્યું.\nવળી, માત્ર કાવ્યશાસ્ત્રમાં જ નહિ શિલ્પ અને સ્થાપત્યની વિદ્યામાં પણ બ્રહ્માનંદ સ્વામીનો જોટો જડે તેમ નહોતો. મુળી અને જુનાગઢના મંદિરો ઉપરાંત વડતાલનું ભવ્ય સ્વામિ નારાયણ મંદિર તેમની જ દેખરેખમાં બન્યું હતું. આમ,બ્રહ્માનંદ સ્વામી બહુમુખી પ્રતિભા ધરાવનાર હતાં. ૬૪ કળાઓમાંથી ૨૪ કળાઓ તેમણે શીખેલી હતી.\nતેમની કાવ્યરચનાઓ ખરેખર અદ્ભુત હતી. તેમણે આઠ હજાર જેટલા પદોની ગુજરાતીમાં રચના કરી છે. ઉપરાંત હિંદીમાં પણ લાંબાં કવિતોની રચના કરી છે. તેમની દરેક રચનાઓ છંદાલંકાર અને કાવ્યશાસ્ત્ર બહોળા જ્ઞાનથી ભરપુર હતી. પદ્મશ્રી કવિ દુલા ભાયા કાગ રવિન્દ્રનાથ ટાગોરને મળ્યાં ત્યારે કાગબાપુએ બ્રહ્માનંદ સ્વામીની “રંગભર સુંદિર શ્યામ રમે…..” રચના ટાગોરને સંભળાવી હતી. કવિવર ટાગોર આનાથી ખાસ્સા પ્રભાવિત થયા હતાં. દુલા કાગે કહેલું કે – “તેમને પ્રભુનો સાક્ષાત્કાર હતો અને એના સિવાય કોઇની તાકાત નથી કે આ લખી શકે…..!”બ્રહ્માનંદ સ્વામીએ પદો, કવિતો,ભજનો, થાળ વગેરે પ્રેમલક્ષણાભક્તિથી ભરપુર પદોની રચના કરી છે. સ્વામી સહજાનંદ લિખીત “શિક્ષાપત્રિ”નો બ્રહ્માનંદ સ્વામીએ ગુજરાતીમાં કાવ્યુનાવાદ કર્યો છે. તેમની બધી રચનાઓ અત્યારે “બ્રહ્માનંદ સ્વામી [ ભાગ : ૧-૨ ]”માં સંગ્રહિત છે.\nગુજરાતી ભાષાના ગૌરવવંતા કવિ અને સ્વામી નારાયણ સંપ્રદાયના મહાન સંત એવા બ્રહ્માનંદ સ્વામીનું ૬૦ વર્ષની વયે ઇ.સ.૧૮૩૨ના અને વિક્રમ સંવત ૧૮૮૮ના જેઠ સુદ દસમના રોજ મુળી ખાતે અવસાન થયું.\nજનમાત્રને ઉત્સાહથી ભરી દેતી આ રચનાને લીધે બ્રહ્માનંદ સ્વામી સદાય અમર રહેશે –\nરંગભર સુંદર શ્યામ રમે [ છંદ : રેણકી ] –


દુનિયાના અદભૂત કબ્રસ્તાન જોઇને તમે ચકિત થઈ જશો | Janvajevu.com\nHome / જાણવા જેવું / દુનિયાના અદભૂત કબ્રસ્તાન જોઇને તમે ચકિત થઈ જશો\nદુનિયામાં અલગ અલગ ધર્મમાં અને સંસ્ક્રુતિમાં કબ્રસ્તાન બનાવવામાં આવે છે પણ શું તમે જાણો છો વિશ્વના અજબ ગજબ કબ્રસ્તાન વિષે જે દેશ વિદેશોમાં ખાસ આકર્ષણનું કેન્દ્ર બનેલ છે.\nસેડલેક ઓસ્યુંઅરી, ચેક રિપબ્લિક\nઆ કબ્રસ્તાન જોઈને તમે ચોકી જશો. સેડલેક ઓસ્યુંઅરીના આ મકબરાને લગભગ ૪૦,૦૦૦ થી ૭૦,૦૦૦ લોકોના હાડકાથી શણગારેલ છે. અમુક હાડકાથી ઝુમર તો કોઈ હાડકાથી અલગ અલગ ડીઝાઇન બનેલ છે.\nજો તમે જિંદગીને ખુબ મઝાથી જીવતા હોય તો મરતા શું દુઃખ થાય. આવું અમે નહિ પણ આ જગ્યા દર્શાવે છે. રોમાનિયામાં આવેલ મેરી કબ્રસ્તાન પોતાનો કઈક અલગ જ અંદાજ ધરાવે છે. આ કબ્રસ્તાનમાં બનાવેલ ક્રોસ લાકડીને હાથેથી પેઈન્ટ કરીને બનાવેલ છે. સાથે જ તે આત્માની ફોટો ફ્રેમને પણ લગાવવામાં આવેલ છે. અહી લગભગ ૮૦૦ ક્રોસ લાકડીઓ છે. આ પરંપરા ૮૦ વર્ષ પહેલ શરુ થઈ હતી.\nનેપ્ચોન મેમોરિયલ રીફ, ફલોરિડા\nઆ કબ્રસ્તાનને પાણીથી ૪૦ ફૂટ નીચે સિમેન્ટ અને માનવ અવશેષોથી બનાવેલ છે. આ કબ્રસ્તાનને મૃત શરીરને ચીરસ્થાયી નિવાસ પ્રદાન કરે છે. આ સ્મારકને સમુદ્રની નીચે સુંદર રીતે બનાવામાં આવ્યું છે.\nહેગિંગ કોફીન્સ, ફિલિપાઈન્સ\nઅહી લાશને કફીન્સમાં નાંખીને પહાડ પર લટકાવવામાં આવે છે. લાશોને જાનવરોથી બચાવવા આવે છે. હેગિંગ કફીન્સમાં અલ્પમાત્રામાં લોકો અંતિમ સંસ્કાર કરે છે.\nચાઉચીલા કબ્રસ્તાન, પેરુ\nચાઉચીલા કબ્રસ્તાનની શોધ ૧૯૨૦માં થઈ હતી. ૭૦૦ વર્ષોથી આ કબ્રસ્તાનમાં અંતિમ સંસ્કાર કરવામાં આવે છે. ઉપરાંત સંસ્કૃતિના પુરાતાત્વિક જ્ઞાનનો પ્રમુખ સ્ત્રોત પણ ગણવામાં આવે છે. પેરુમાં મરેલા શબને કીડા, મકોડાથી બચાવવા કપડાના રોલથી શબને બાંધવામાં આવે છે.\nપેરે લપાસી કબ્રસ્તાન\nઆ વિશ્વનું પ્રસીધ્ધ કબ્રસ્તાન માનવામાં આવે છે. પણ અહી આવવું ખુબ મોંધુ છે. જો તમારે આ કબ્રસ્તાન દફન થવું હોય તો તમારે પેરિસના રહેવું પડે અને ત્યાં જ મરવું પડે.\nઆ કબ્રસ્તાનને સામાન્ય લોકો માટે બનાવેલ છે. લગભગ દર વર્ષે અહી ૨૫,૦૦૦૦ લોકો મુલાકાત લે છે. પેરિસના સરકારે શહેર નીચેની જમીનમાં મૃત શરીર મોકલીને શહેરની વચોવચ કબ્રસ્તાન બનાવવાનો નિર્ણય લીધો હતો. માનવીનુ હાડકાનું અંદર ગ્રાઉન્ડ કલેક્શન ૧૮મી સદીમાં થયું હતું. કોંટાકોબ્સ કબ્રસ્તાનમાં તમે માનવના હાડકાઓ અને કંકાળ જોઈ શકો છે.\nજાણો, તુર્કી ઉર્ફ ટર્કી વિષે નવાઈ પમાડે તેવી ખાસ જાણવા જેવી વાતો….\nલેપટોપ ને નવા જેવું બનાવા માટે અપનાવો આ ટ્રીક\nઆ વાંચવા પછી કોઈ પણ માતા પિતા કદાપી ગર્ભપાત કરાવશે નહિ - 34,029 views\nહવે ફટાફટ ડાઉનલોડ કરો યૂટ્યુબ ના વીડિયો - 27,189 views\nપાપડ ખાતા પહેલા અચૂક વાચવા જેવું - 22,855 views\nવાંચજો મિત્રો…2થી3મિનીટ જ લાગશે - 22,751 views\nટૂથપેસ્ટ ખરીદવા પેહલા ધ્યાન રાખવા જેવી વાત - 19,343 views\nજુઓ આ જક્કાસ વિડીયો અને રહો હેપ્પી. https://www.youtube.com/watch?v=4lqnq7Jd5Ko


ગુજરાતનો જીડીપી કોઇ વધારી શકતું હોય તો એ પાટીદાર સમાજ છેઃ નરેશ પટેલ | Nutan Samachar\nHome પ્રાદેશિક ગુજરાત ગુજરાતનો જીડીપી કોઇ વધારી શકતું હોય તો એ પાટીદાર સમાજ છેઃ નરેશ...\nગુજરાતનો જીડીપી કોઇ વધારી શકતું હોય તો એ પાટીદાર સમાજ છેઃ નરેશ પટેલ\nદેશના દરેક યુવાનોએ રાજકારણમાં આવવું જોઈએ અને પાટીદાર યુવાનો પણ રાજકારણમાં આવશે. ઊંઝાથી પાટણ બલિશના ગામે ઠેર ઠેર નરેશ પટેલનું સ્વાગત કરાયું હતું. મોટી સંખ્યામાં પાટીદાર સમાજના લોકો ઉમટી પડ્યા હતા. નરેશે પટેલે વધુમાં જણાવ્યું કે, માના મંદિરના પરિસરમાં આવીને ધન્યતા અનુભવાઈ છે. વડીલો અને યુવાનોએ જે સ્વાગત કર્યું એ સદાય સ્મરણીય બની રહેશે. કડવા પટીદાર સમાજની ટીમ અને તેમના કાર્યોને ખૂબ અભિનંદન. ગુજરાતનો જીડીપી કોઇ વધારી શકતું હોય તો એ પાટીદાર સમાજ છે. પાટીદાર દરેક ક્ષેત્રે આગળ છે. ઉદ્યોગ, શિક્ષણ કે પછી અન્ય ક્ષેત્ર કેમ ન હોય. જોકે હજુ કંઇક ઘટે છે એ છે સંગઠન, હજુ આપણે મહદંશે સંગઠિત થયા છીએ. ટાંટિયા ખેંચ એ માનવ સહજ સ્વભાવ છે. જો સામેવાળો ન સુધરે તો આપણે સુધરી જવાનું. બે જગ્યાએ આપણી નોંધ નથી લેવાતી. એક અધિકારી સ્તરે અને બીજી રાજકીય સ્તરે.\nઆપણા એટલા અધિકારી નથી કે નોંધ લેવાય. ક્લાર્કથી કલેક્ટર સુધી પાટીદાર હોવો જોઇએ. સંરપંચથી સાંસદ સુધી પાટીદાર હોવો જોઇએ. મણિ કાકાને જોઇને હું રિચાર્જ થયો છું. એ દિશામાં આપણે આગળ વધવાનું છે. સાથે મળી જેટલું ખૂટતું હોય એ ભેગું કરીએ. યુવાનોની જે ચિંતા વડીલોએ કરી છે, તેને પૂરી કરવાની જવાબદારી યુવાનોની છે. અમે પીઠ થાબડીશું. તો ઊંઝા ઉમિયા ધામના ઉપપ્રમુખ પ્રહલાદ પટેલે કહ્યું કે, મા ઉમા અને મા ખોડલના સંતાનો એક થાય તો આખું ગુજરાત ચલાવી શકે છે. આપણે ટિકિટ માગવા જવાની જરૂર નથી, લોકો સામે ચાલીને ટિકિટ આપવા આવશે.\nPrevious article૧ ફેબ્રુઆરીથી રાત્રે ૧૧થી સવારે ૬ વાગ્યા સુધી રાત્રી કર્ફ્યુ\nNext articleસુરત ડિસ્ટ્રિક્ટ બેંકની ચૂંટણીના પરિણામો જાહેરઃ પ્રભુ વસાવાની હારથી ભાજપ સ્તબ્ધ\nવેન્ટીલેટર ધમણ પર ઘમાસાણ વચ્ચે કોંગ્રેસ નેતાઓ અમદાવાદ સિવિલ હોસ્પિટલની મુલાકાતે\nપ્રમુખ સ્વામી મહારાજના અસ્થિઓનું વિસર્જન થયું\nબાંધકામ શ્રમિકો માટે રાજ્ય સરકાર સંવેદનશીલ :રૂપાણી\nવલસાડમાં દારુ ભરેલ છોટા હાથી મૂકી ડ્રાઇવર ફરાર


યુ.એસ.ના શિકાગોમાં અક્ષયપાત્ર ફાઉન્ડેશનના ઉપક્રમે વાર્ષિક બેનિફીટ ગાલા પ્રોગ્રામ યોજાયો : બૉલીવુડ અભિનેતા અનુપમ ખેરએ મુખ્ય અતિથિ તરીકે હાજરી આપી\nશિકાગો : કેનોગા પાર્ક, સીએ (26 સપ્ટેમ્બર, 2019) - અક્ષય પાત્ર ફાઉન્ડેશન યુએસએ શુક્રવાર, 20 સપ્ટેમ્બર, રોલિંગ મેડોઝમાં મેડોઝ ક્લબ ખાતે તેના વાર્ષિક શિકાગો બેનિફિટ ગાલાનું આયોજન કર્યું હતું. , ઇલિનોઇસ. આ કાર્યક્રમમાં 700 વ્યવસાયિક, બિન-લાભકારી, સરકારી અને પરોપકારી નેતાઓ હાજર રહ્યા હતા. ગાલાએ અમને ભારતભરમાં ૧.7676 મિલિયન બાળકો (અને ગણતરી!) ખવડાવવા અને તેમને સમૃધ્ધ અને વિકસિત થવા માટેના પ્રોગ્રામો અને સપોર્ટ પૂરા પાડવા સક્ષમ બનાવવા માટે ભંડોળ ઉંભું કર્યું. આ પ્રસંગ માટે અમારા વિશેષ અતિથિ પદ્મ ભૂષણ પ્રાપ્તકર્તા અને બોલીવુડના અભિનેતા, અનુપમ ખેર હતા. તેમણે પોતાની નમ્ર શરૂઆત વિશે વાત કરી, નાના મકાનમાં પરિવારના ઘણા સભ્યો સાથે ઉછેર્યા. તેણે એક પત્થર પર બેસીને તેની માતાને તેને ભાત ખવડાવવાની ગમતી વાતોની યાદ અપાવી હતી અને તે દરેકથી અલગ થવાની ઇચ્છાની લાગણી અનુભવી હતી, આમ તેને આજની તારીખમાં મળેલી સફળતામાં યારી આપી હતી. તે વખત ઉનાળાની ગરમીમાં શુટિંગ માંથી ઘરે આવી રહ્યો હતો ત્યારે મારી કાર લાલ લાઈટે ઉભેલી હતી , એક ભીખ માંગતું બાળક તેની કાર પાસે આવ્યુ અને પૈસા અથવા ખોરાક માટે પૂછ્યું નહીં, પરંતુ તેણે માત્ર તેની કારની વિનડો ઉપર ગરમીને લીધે માથું મૂકી આરામ કર્યો, ત્યારથી મારું જીવન કાયમ માટે બદલાઈ ગયુ . તે જ ક્ષણે, તેમણે પોતાનું જીવન બાળકોની સેવામાં સમર્પિત કરવાનો નિર્ણય લીધો. તેમણે કહ્યું કે વંદનાનું કારણ પ્રત્યેનું સમર્પણ પ્રશંસાજનક છે અને અક્ષય પત્ર ફાઉન્ડેશનની ઉપલબ્ધિઓની તુલનામાં તેમની સિદ્ધિઓ "અજોડ " છે. તેમણે દરેકને "જીવન સમાપ્ત થવાની તારીખ હોવાથી જીવન જીવવા" અને "તેમના હૂંફાળા, આરામ [સક્ષમ] ખૂણા [ઓ]] માંથી બહાર નીકળવા" અને અક્ષય પત્ર ફાઉન્ડેશનને દાન આપવા અનુરોધ કર્યો હતો. ખાસ મહેમાનો સુનિલ કુમાર, શ્રીધર વેંકટ (TAPF ભારતના સીઈઓ) અને વંદના તિલક (TAPF USA ના સીઈઓ) એ પણ લોકોને ઉપસ્થિત સંબોધન કર્યું હતું. હાર્મની ગ્રૂપે સાંજ દરમિયાન મનોરંજન પૂરું પાડ્યું હતું.તેમની દ્રષ્ટિ અને દિશા માટે ગાલા સમિતિનો આભાર માનેલ.. અમારા અદ્ભુત અને સમર્પિત પરિવારો, મિત્રો, સ્ટાફ અને સ્વયંસેવકો કે જેમણે મહિનાઓથી પડદા પાછળ રહીને ખુબજ મહેનત કરેલછે જે આપણા ગાલાઓ માટે જાણીતા છે, અમે તમારો આભાર.માંનીયેછીયે અમારા પ્રાયોજકો અને પર્વમાં ભાગ લેનારા દરેકને, અમે તમારા આર્થિક અને નૈતિક સમર્થન માટે અભિભૂત અને ખૂબ આભારી છીએ. ભારતમાં, લાખો બાળકો ભારે ભૂખથી પીડાય છે અને પરિણામે, તેમના શિક્ષણ સાથે ચેડા કરવામાં આવે છે. આ સંગઠને 2000 માં દરરોજ 1,500 બાળકોને ખવડાવવાનું શરૂ કર્યું હતું અને હાલમાં 12 રાજ્યોમાં 48 48 આઇએસઓ-સ્ટાન્ડર્ડ કેન્દ્રીયકૃત રસોડું દ્વારા દરરોજ ૧,,668. સરકારી શાળાઓમાં ૧.7676 મિલિયન બાળકોને ખોરાક આપે છે. તેનું ધ્યેય 2025 સુધીમાં દરરોજ5મિલિયન બાળકો સુધી પહોંચવાનું છે. અક્ષય પાત્ર ફાઉન્ડેશન વિશે વધુ જાણવા માટે, કૃપા કરીને તેમની વેબસાઇટની મુલાકાત લો: http://www.foodforeducation.org નો સંપર્ક કરવા વિનંતી છે. તેવું શ્રી જયંતિ ઓઝાની યાદી દ્વારા જાણવા મળે છે.


લયસ્તરો » લઇ આવ્યો – શોભિત દેસાઈ\nલઇ આવ્યો – શોભિત દેસાઈ\nAugust 16, 2011 at 10:31 pm by ધવલ · Filed under ગઝલ, શોભિત દેસાઈ\nજરા અંધારનાબૂદીના દસ્તાવેજ લઇ આવ્યો;\nઅરે! લો આગિયો સૂરજથી થોડું તેજ લઇ આવ્યો.\n‘તમે છો’ એવો ભ્રમ ફિક્કો ન લાગે એટલા માટે,\nતમારી શકયાતામાં બસ હું થોડો ભેજ લઇ આવ્યો.\nહતી મર્મર છતાં પર્ણો અનુભવતાં’તાં એકલતા,\nપવન જઇ રાતરાણીથી મહેકની સેજ લઇ આવ્યો.\nતમે જે રંગ પૂર્યા લોહીમાં હું એ જ લઇ આવ્યો.\nરંગનું એક ટપકું મેઘધનુષ થઈ જાય અને પછી પ્રસરીને લોહીનો રંગ થઈ જાય … હોઠ એ રીતે આ ગઝલ ગણગણતા થઈ જાય ઃ-)\nAugust 19, 2011 @ 1:19 am\nAugust 23, 2011 @ 4:02 am\nગઝલની સાથે એક કુદરતી કવિતાની ખુશ્બૂ પણ માણવા મળી.


ચહલનો તરખાટ ૬ વિકેટો : કાંગારૂ ૨૩૦માં ઓલઆઉટ\nમેલબોર્ન વન-ડેમાં વિરાટ સેનાનો ટોસ જીતી દાવ આપવાનો જુગાર સફળ : નવોદિત બોલર વિજયશંકર ટીમમાં : મેચ ખૂબ રસપ્રદ બન્યો\nમેલબોર્ન, તા. ૧૮ : ઓસ્ટ્રેલિયાના લાંબા પ્રવાસનો આજે અંતિમ વન-ડે મેલબોર્નના ક્રિકેટ ગ્રાઉન્ડ ખાતે રમાઈ રહ્યો છે. આ સીરીઝમાં પ્રથમ જ મેચ રમી રહેલ યજુવેન્દ્ર ચહલે તરખાટ મચાવી ૬ વિકેટો ખેરવી નાખતા ઓસ્ટ્રેલિયાની આખી ટીમ ૨૩૦ રનમાં ઓલઆઉટ થઈ ગઈ હતી. ૨૩૧ રનના ટાર્ગેટ સાથે ઉતરેલી ભારતીય ટીમની પણ ૩ વિકેટો પડી ગઈ છે અને મેચ ખૂબ રસપ્રદ બન્યો છે.\nભારત અને ઓસ્ટ્રેલિયા વચ્ચેની ત્રણ વન-ડે મેચોની સિરીઝના આજે અંતિમ મેચમાં ભારતે ટોસ જીતી ઓસ્ટ્રેલિયાને બેટીંગમાં ઉતારવાનો કેપ્ટન વિરાટ કોહલીનો નિર્ણય સાર્થક નિવડ્યો હતો. ઓસ્ટ્રેલિયાની આખી ટીમ ૪૮.૪ ઓવરમાં ૨૩૦ રને ઓલઆઉટ થઈ ગઈ હતી. ટીમ ઈન્ડિયાના સ્પીનર ચહલે ૧૦ ઓવરમાં માત્ર ૪૨ રન આપી ૬ વિકેટો ઝડપી હતી. જયારે ભુવનેશ્વર અને શમીએ ૨-૨ વિકેટો લીધી હતી. ઓસ્ટ્રેલિયા તરફથી સૌથી વધુ રન હેન્ડ્સકોબે ૫૮ રન કર્યા હતા. આ સિવાય અન્ય કોઈ બેટ્સમેન ૪૦થી વધુ રન બનાવી શકયા ન હતા.\nશરૂઆતથી જ આક્રમક બોલીંગ કરી રહેલા ભુવનેશ્વરે કેરીને આઉટ કર્યા બાદ તરત જ ફિન્ચને પણ ૧૪ રને એલબીડબલ્યુ કરી ઓસ્ટ્રેલિયાને બીજો ઝાટકો આપ્યો હતો. જો કે બાદમાં માર્શ અને હેન્ડસકોબ વચ્ચે મહત્વની ૭૩ રનની ભાગીદારી નોંધાતા ઓસ્ટ્રેલિયન ટીમનો આંકડો ૧૦૦ રનને પાર થઈ ગયો હતો બાદમાં બોલીંગમાં આવેલા ચહલે એક જ ઓવરમાં ઉપરાઉપરી બે ઝાટકા આપી ખ્વાજા અને માર્શને આઉટ કરી દેતાં ઓસ્ટ્રેલિયાએ ૧૦૧ રનમાં ૪ વિકેટો ગુમાવી દીધી હતી. ઓસ્ટ્રેલિયન બેટ્સમેન સ્ટોઈનીશને પણ ચહલે જ રોહિત શર્માના હાથે કેચ આઉટ કરાવી દેતાં ૧૨૩ રનના સ્કોરે ઓસ્ટ્રેલિયાએ ૫મી વિકેટ ગુમાવી દીધી હતી. ત્યારબાદ શમીએ ૩૫મી ઓવરમાં મેકસવેલને ભુવીના હાથે કેચઆઉટ કરાવી દેતાં ઓસ્ટ્રેલિયાએ છઠ્ઠી વિકેટ ગુમાવી હતી. બીજી તરફ ટીમ ઈન્ડિયાના બોલરોનો સામનો કરી રહેલા હેન્ડસકોબે તેની અડધી સદી પૂરી કરીને ઓસ્ટ્રેલિયાનો સ્કોર ૨૦૦ રનથી પાર કરાવ્યો હતો. જો કે ૪૪મી ઓવરમાં ફરી ચહલ ત્રાટકયો હતો અને રિચર્ડસનને ૧૬ રને પેવેલિયન ભેગો કરી દીધો હતો. ભારતે અંતિમ ઓવરોમાં ૨ વિકેટો ઝડપી ઓસ્ટ્રેલિયાને ૫૦ ઓવર પૂરી રમવા પણ દીધી ન હતી.\n૨૩૧ રનના ટાર્ગેટ સાથે ઉતરેલી ભારતીય ટીમની પણ શરૂઆત સારી રહી ન હતી. ઓપનર રોહિત શર્મા ૯, શિખર ધવન-૨૩ રને જલ્દી આઉટ થઈ ગયા હતા. ત્યારબાદ વિરાટ અને ધોનીએ બાજી સંભાળી હતી. જો કે કોહલી ફીફટી ફટકારવામાં નિષ્ફળ રહ્યો હતો. તે ૪૬ રને આઉટ થયો હતો.\nઆ લખાય છે ત્યારે ભારતે ૩૫ ઓવરમાં ૩ વિકેટના ભોગે ૧૩૧ રન બનાવ્યા છે. ધોની ૪૨ અને કેદાર જાદવ ૧૧ રને દાવમાં છે. ભારતને સિરીઝ જીતવા હજુ ૯૮ રનની જરૂર છે.


મટસ ડેટા કાર્ડ્સ ભાવ India માં 19 Dec 2018 પરસૂચિ | PriceDekho.com\nમટસ ડેટા કાર્ડ્સ India ભાવ\nમટસ ડેટા કાર્ડ્સIndia 2018 માં\nમટસ ડેટા કાર્ડ્સ ભાવમાં India માં 19 December 2018 ના રોજ તરીકે. ભાવ યાદી ઓનલાઇન શોપિંગ માટે2કુલ મટસ ડેટા કાર્ડ્સ સમાવેશ થાય છે. India સૌથી નીચો ભાવ ઉત્પાદન વિશિષ્ટતાઓ, કી લક્ષણો, ચિત્રો, રેટિંગ્સ અને વધુ સાથે શોધો. આ શ્રેણીમાં સૌથી લોકપ્રિય ઉત્પાદન મટસ મબલાઝે અલ્ટ્રા વાઇફાઇ ડેટાકાર્ડ છે. ન્યૂનતમ ભાવ એક સરળ ભાવ સરખામણી માટે Flipkart, Naaptol, Amazon, Indiatimes, Snapdeal જેવા તમામ મુખ્ય ઓનલાઇન સ્ટોર્સ પરથી મેળવવામાં આવે છે.\nમાટે ભાવ રેંજ મટસ ડેટા કાર્ડ્સ\nની કિંમત મટસ ડેટા કાર્ડ્સ જ્યારે અમે ઉત્પાદનો બજારમાં ઓફર કરવામાં આવી વિશે તમામ વાત બદલાય છે. સૌથી વધુ ખર્ચાળ ઉત્પાદન મટસ હ્યુઆવેઇ એસી૩૧૫ સડક વાઇફાઇ સ્પીડ 14 ૭મ્બપ્સ કન્નેક્ટ5પેહોપલે એસી૩૦૬ એસી૧૨૨ બસનલ એવડો Rs. 2,599 પર રાખવામાં આવી છે. આ વિપરીત, સૌથી ઓછી કિંમતની ઉત્પાદન મટસ મબલાઝે અલ્ટ્રા વાઇફાઇ ડેટાકાર્ડ Rs.1,500 પર ઉપલબ્ધ છે. ભાવમાં આ ફેરફારો પ્રીમિયમ ઉત્પાદનો માંથી પસંદ કરવા માટે ઓનલાઇન દુકાનદારોને સસ્તું શ્રેણી આપે છે. ઓનલાઇન કિંમતો Mumbai, New Delhi, Bangalore, Chennai, Pune, Kolkata, Hyderabad, Jaipur, Chandigarh, Ahmedabad, NCR ઓનલાઇન ખરીદી માટે વગેરે જેવા તમામ મુખ્ય શહેરોમાં માન્ય છે\nટોપ 10મટસ ડેટા કાર્ડ્સ\nતાજેતરનામટસ ડેટા કાર્ડ્સ\nમટસ હ્યુઆવેઇ એસી૩૧૫ સડક વાઇફાઇ સ્પીડ 14 ૭મ્બપ્સ કન્નેક્ટ5પેહોપલે એસી૩૦૬ એસી૧૨૨ બસનલ એવડો


લેકચરમાં સેલફોન સ્વીચ ઓફ કરવાનું ભૂલી જતા આઇઆઇટી-બોમ્બેના વિદ્યાર્થીઓએ 'સાઇલેન્સર' નામની એપ્લિકેશન બનાવી\nઆપણે કોઇ કાર્યક્રમમાં, લેકચરમાં કે એવી કોઇ જગ્યાએ બેઠા હોઇએ કે જ્યાં મોબાઇલ સાઇલેન્ટ રાખવાનો હોય ત્યાં જ આપણને સેલફોન સાઇલેન્ટ કરવાનું ભૂલાઈ જતું હોય છે. આવી સ્થિતિમાં સેલફોનની રિંગ વાગે ત્યારે આપણે શરમજનક સ્થિતિમાં મૂકાઈ જઈએ છીએ. આવું ન થાય એ માટે આઈઆઈટી-બી(ઇન્ડિયન ઇન્સ્ટીટયુટ ઓફ ટેકનોલોજી-બોમ્બે)ના વિદ્યાર્થીઓએ મોબાઇલને આપમેળે જ સાઇલેન્ટ મોડમાં સરકાવી દેતી એપ્લિકેશન બનાવી છે.\nચાલું લેકચરે વાગતી રિંગથી આઇઆઇટી-બોમ્બેના વિદ્યાર્થીઓ વારંવાર શરમજનક સ્થિતિમાં મૂકાઈ જતા હતા. આ સમસ્યા ટાળવા તેમણે 'સાઇલેન્સર' નામની એપ્લીકેશન બનાવી. લેકચર ચાલું થાય ત્યારે આ એપ્લિકેશન મોબાઇલને આપમેળે જ સાઇલેન્ટ કરી દે છે અને લેકચર ખતમ થતાની સાથે સેલફોન ફરી જનરલ મોડમાં આવી જાય છે.\nઆ એપ્લિકેશને આઇઆઇટી કેમ્પસ પર ભારે ધુમ મચાવી છે. 'સાઇલેન્સર' કમ્પ્યુટર સાઇન્સના ફાઇનલ યરના સ્ટુડન્ટ આયુષ સિંઘલ, કંવલ પ્રકાશ સિંહ, રવિ વિશ્વકર્મા તથા ઇલેક્ટ્રીકલ એન્જિનિયરિંગના અંતિમ વર્ષના વિદ્યાર્થી યુધિષ્ઠીર સતિજાનું માનસપુત્ર છે.\nતેમણે આ એપ્લિકેશન માત્ર બે જ દિવસમાં બનાવી નાખી હતી. ત્યાર બાદ એક અઠવાડિયા સુધી તેનું પરીક્ષણ કર્યા પછી બધા જ વિદ્યાર્થીઓ માટે તે પ્રાપ્ય બનાવવામાં આવી.\nઓગસ્ટના અંતમાં આ એપ્લિકેશન સ્ટુડન્ટ સર્વર પર મૂકવામાં આવી હતી. અત્યાર સુધીમાં ૫૫૦ વિદ્યાર્થીઓ આ એપ્લિકેશન ડાઉનલોડ કરી ચૂક્યા છે.\nકંવલ સિંહે કહ્યું હતું કે 'સેલફોન સાઇલેન્ટ મોડમાં મૂકવાની પળોજણમાંથી મુક્તિ આપવા માટે અમે છેલ્લા એક મહીનાથી લાઇમલાઇટમાં છીએ. આઇઆઇટીમાં દરેક કોર્ષ માટે એક નિશ્ચિત સ્લોટ હોય છે. આ સ્લોટ પસંદ કરતાની સાથે તેના અભ્યાસના સમયમાં સેલફોન આપમેળે સાઇલેન્ટ થઈ જાય છે. '\nઆઇઆઇટી-બીમાં વિદ્યાર્થીઓને લગતી બાબતોના ડીન સુજીત યાજ્ઞિાકે કહ્યું હતું કે 'ચાલું લેકચરે સેલફોન વાગવાથી ખલેલ પડે છે ત્યારે આવી એપ્લિકેશન ખૂબજ મદદરૃપ છે. હું આવા પ્રોજેક્ટોને પ્રોત્સાહન આપું છું. તેના લીધે વિદ્યાર્થીઓમાં સર્જનશીલતા કેળવાય છે.'\nઅત્યારે આ એપ્લિકેશન માત્ર આઇઆઇટી-બીના વિદ્યાર્થીઓ માટે જ ઉપયોગી છે, પરંતુ ટૂંક સમયમાં જ બધા લોકોને ઉપયોગી બને તેવી એપ્લિકેશન વિકસાવવામાં આવશે, એવું આયુષ સિંઘલ નામના વિદ્યાર્થીએ જણાવ્યું હતુ.


આ શાતિર આંટીએ દુકાનમાંથી આવી રીતે ચોર્યો મોબાઈલ, જોઈને આંખો પર વિશ્વાસ નહિ થાય; વિડીયો વાયરલ\nHomeઆ શાતિર આંટીએ દુકાનમાંથી આવી રીતે ચોર્યો મોબાઈલ, જોઈને આંખો પર વિશ્વાસ નહિ થાય; વિડીયો વાયરલ\nઆંટી જે રીતે મોબાઈલ ચોરી કરે છે તે જોઈને તમારું મગજ પણ ચોંકી જશે. વીડિયોમાં તમે જોઈ શકો છો કે કેવી રીતે આંટી એક દુકાનમાં તેની બાજુમાં ઉભેલી મહિલાના પર્સમાંથી મોબાઈલ ચોરી કરે છે. આંટીની હરકત જોઈને નેટીઝન્સ પણ આશ્ચર્યચકિત થઈ ગયા છે. વીડિયોમાં તમે જોઈ શકો છો કે એક દુકાનમાં ખૂબ ભીડ છે. લોકો સામાન લેવા ઉતાવળા હતા. ત્યારે એક આંટી ત્યાં આવે છે.\nઆ આંટી થોડી જગ્યામાં ઉભી રહે છે. આ પછી તે દુકાનદાર પાસેથી થોડો સામાન માંગે છે. આ દરમિયાન તે તેની બાજુમાં ઉભેલી મહિલાના પર્સમાં હાથ નાખે છે. તે ખૂબ જ ચાલાકીથી મહિલાનો મોબાઈલ ચોરી લે છે. આ પછી, ખૂબ જ ચતુરાઈથી, તે ફોન તેના પર્સમાં મૂકીને આંટી ત્યાંથી ચાલવા માંડે છે. જુઓ વિડિયો\nતમે જોઈ શકો છો કે જે મહિલાનો મોબાઈલ ચોરાઈ ગયો છે, તેમને સહેજ પણ શંકા નથી. જે રીતે મહિલાએ મોબાઈલની ચોરી કરી છે, તે જોતા જ બને છે. આ વીડિયો giedde નામના ઈન્સ્ટાગ્રામ એકાઉન્ટ પરથી અપલોડ કરવામાં આવ્યો છે. વીડિયો જોઈને એક યૂઝરે લખ્યું, 'કોઈ આના પર વિશ્વાસ ન કરી શકે.' જ્યારે અન્ય એક યૂઝરે લખ્યું, 'અમારી આંટી ચોર કરતાં કમ છે કે.'


kaam ni vat: having sex is very difficult for me help me – News18 Gujarati\n#કામની વાતઃ ઇન્દ્રિયમાં ઉત્થાન બિલકુલ બંઘ થઇ ગયેલ છે અને ડોક્ટરે હાથ ઉંચા કરી દીધા છે\nસેક્સ એટલે કે જાતીય જીવનને લગતી ઘણી સમસ્યાઓ એવી હોય છે કે તે આપણે કોઈ સાથે શેર નથી કરી શકતા\nLast Updated : May 07, 2019, 18:44 IST\n#કામની વાતઃ અંડકોષમાં દુ:ખાવો થાય છે.... જાણો ડૉ. પારસ શાહ (સેક્સોલોજીસ્ટ) પાસેથી...\nસમસ્યા- સાહેબ મને4વર્ષ પહેલા જમણા અંડકોષમાં દુ:ખાવાની તકલીફ થયેલ. અને થોડું શિધ્રપતન જેવું થતું. અમારા ડોક્ટરે 10 દિવસની દવા આપેલ. પરંતુ એ દવા 15 દિવસ લીધેલ. પરંતુ ફાયદો તો બિલકુલ ના થયેલ ઉપરથી સેક્સની તકલીફ શરૂ થઇ ગયેલ. ઇન્દ્રિયમાં ઉત્થાન બિલકુલ બંઘ થઇ ગયેલ છે. તેથી અમારા ડોક્ટરે હાથ ઉંચા કરી બીજા દવાખાને જવાનું કહેલ. બીજા ડોક્ટરના કહેવા મુજબ વધારે દવા લેવાથી ઇન્દ્રિયની નસો નબળી પડી ગયેલ છે. જેથી શુક્રાણુની ગતિ ઓછી થઇ ગયેલ છે. જેથી 60 દિવસની દવાનો કોર્સ આપેલ. પરંતુ કોઇ જ ફાયદો થયેલ નહી. અત્યારે ટેડલાફિલ નામની ગોળી આપેલ છે. આ ગોળી મોંધી પડે છે. શું આ ગોળીની આડઅસર થઇ શકે? સાહેબ યોગ્ય માગદર્શન આપશો.\nઅત્યારે હજી અંડકોષમાં દુ:ખાવો થાય છે. રિપોર્ટમાં સારણગાંઠ બતાવેલ છે. અને પાણી ભરાય છે તેમ કહેલ છે. મહેરબાની કરી જવાબ આપવા વિનંતી.\nઉકેલ- ઇન્દ્રિયમાં કોઇ નસ જેવું હોતું નથી માત્ર ખાલી ખાબોચિયા જ હોય છે. જ્યારે લોહીનો પ્રવાહ વધે ત્યારે આ ખાલી જગ્યા લોહીથી ભરાય છે. અને પુરુષની ઇન્દ્રિય સંભોગ કરવા કાબેલ બને છે. પાંચ કિલોમિટર ચાલશો તો પગમાં દુ:ખાવો થશે. કારણ કે ત્યાં હાડકા છે, સ્નાયુઓ છે. ઇન્દ્રિયમાં હાડકા કે સ્નાયુઓ છે નહીં તેથી નબળાઇ આવવાનો સવાલ જ નથી. એક શુક્રાણુને બનતા3મહિના જેટલો સમય લાગે છે. એટલે દસ-પંદર દિવસની દવા લેવાથી તેના ઉત્પાદન કે ગતિ ઉપર કોઇ જ અસર ના થાય. વળી શુક્રાણુનું કામ માત્ર બાળક ઉત્પન્ન કરવાનું જ છે. તમારા શરીરમાં એક પણ શુક્રાણુ ના હોય તો પણ તમે જીવનના છેલ્લા શ્વાસ સુધી જાતીય જીવન માણી શકો છો. કારણ કે શુક્રાણુનું કામ માત્ર બાળક ઉત્પન્ન કરવાનું છે. તેને અને સેક્સને કોઇ જ લાગે વળગતું નથી. તમને ટેડલાફિલ દવા આપવામાં આવેલ છે. પુરતી શારિરીક તપાસ પછી જ લેવી જોઇએ. કારણ કે આ દવા અને દેશી વિયાગ્રાથી હાર્ટએટેક આવી શકે છે. અને આંખે અંધાપો પણ ઘણા લોકોને આવેલ છે. માટે યોગ્ય ડોક્ટર પાસેથી યોગ્ય તપાસ કરાવ્યા બાદ જ આ દવા લેવી હિતાવહ છે. વૃક્ષણ કોથળીનો દુ:ખાવો તમને સારણગાંઠના લીધે જ હશે તેમ માનું છું. તેના માટે ઓપેશન જ કરાવવું પડે. પરંતુ ચોક્કસ નિદાન કરાવી ને જ નિર્ણય લેજો. નહીંતર ઓપરેશન પછી પણ સ્થિતિ એની એજ રહેશે.\nFirst published: May 07, 2019, 18:44 IST